配菜有大量好腍既薯仔，羽衣甘藍亦整得好好味。炸軟殼蟹南瓜忌廉意粉 軟殼蟹都幾多肉，炸得幾脆，南瓜忌廉意粉好夠味，軟硬適中，美味。墨西哥香草牛柳絲卷餅 卷餅包住洋蔥牛柳絲，份量頗多。 自家製窩夫拼鮮果雪糕窩夫 賣相好得，雪糕係朱古力雪糕，窩夫脆身，唔係厚身，但有四塊甘多。


聖誕節lunch同老公一齊去銅鑼灣食，食完去揀Pre-wedding既相。 呢間係White Hse.既姊妹店，佈置得好有聖誕氣氛。 粉紅聖誕梅素麵配清新柑橘柚子汁 呢個好igable，用筷子夾住梅素麵，令佢懸吊係空中，好神奇。


素麵本身係無乜味既，所以一定要蘸柑橘柚子汁食，變得酸酸地，好開胃。 北海道奶油白醬蟹柳蟹籽意大利麵 都幾creamy，意大利麵都掛得晒忌廉汁，但又唔覺油膩。 最後飲返杯熱熱既蕎麥茶，暖暖身。


星期一晚同老公去AEON超市掃貨，掃貨前係AEON一間西餐廳食晚飯先。菠菜蟹肉忌廉湯第一次飲菠菜湯，好重波菜味，加左蟹肉同忌廉令到個湯無草青味，幾特別，唔錯。龍蝦湯入面有隻蝦，味道濃郁，好飲。餐包 鬆軟香甜，我鍾意食。


黑松露黑毛豬骨 係新出品，黑松露味好香，黑毛豬骨炸到卜卜脆，好香口，美味可口。卡邦尼意粉 煙肉、菇、洋蔥既份量好多，亦十分creamy，每條意粉都掛到忌廉汁。扒紐西蘭肉眼扒牛叫左五成熟，有牛味而且保持到肉汁，配菜有菠菜、薯仔、車厘茄。


最後飲埋精選咖啡同意大利朱古力，兩者都香濃幼滑。


星期六同老公黎到天后新開既居酒屋食午餐。環境好企理，好有日本風情。我地叫左兩個午餐定食，再散叫串燒同串炸。午餐定食包沙律、味噌湯、蒸蛋、甜品或咖啡，好豐富。沙律新鮮。 蒸蛋好水潤又嫩滑。 二重定食揀左蒲燒鰻魚、極黑牛小排。


鰻魚無骨，牛小排充滿油脂香。滑蛋豬扒飯好食，豬扒外脆內嫩，蛋好滑，醬汁好送飯。雞心串燒燒得好好食，肉質嫩滑。芝士年糕入面啲芝士半溶狀態，超正。 牛骨髓串炸幾特別，有啲似好腍既魷魚。雞肉丸串炸有咬口，咬到類似雞軟骨既口感。


甜品係豆腐味同紅豆味雪糕，兩個都好滑，我地就鍾意後者多啲。


星期五晚偷懶唔煮飯，同老公去食佢鍾意既酸菜魚。酸菜桂花魚 揀左少辣少麻少油，鍾意呢間連油都可以揀少油，辣度我接受到，條脷食到麻麻地，生魚夠嫩滑，基本上無骨，份量亦好多，啖啖肉，爽。辣子田雞揀左少辣少麻少油，炸得好香脆，十分惹味。


夾沙肉揀左少油，我地第一次食，底層係糯米同紅豆沙餡，鋪住肥豬肉同砂糖，口感黏稠，好特別又幾好食。四川擔擔麵揀左中辣多麻，湯底十分濃郁，湯汁非常掛到啲麵，花生味都好出，香港數一數二好食既擔擔麵，十分滿意。


紅糖糍粑有12條甘多，紅糖醬另上，糍粑好軟糯，外皮夠脆，好食。叫左支竹蔗茅根下火。


煎蛋既蛋黃唔係熟晒架，每啖都食到好豐富既材料，好滿足。 原隻龍蝦三文治都好足料，充滿龍蝦肉，龍蝦肉質偏實。 薯條炸到好脆，本身已經有調味，好惹味。 再飲埋罐Zero走。


星期六同老公去完買野之後，又到下午茶口痕時間，拉左佢一齊去食甜品甜一甜。我好貪心，叫左3款share黎食。貓山王榴槤爽冰老公唔食榴槤，所以我可以一個人獨享。榴槤真材實料，綿滑香甜，個冰都夠綿，唔需要咬冰粒，而且榴槤味好出，好好食又透心涼。


芒果奶昔雙皮奶 有三個層次，最面個層係清甜既芒果，跟住係芒果冰，最低個層係雙皮奶。雙皮奶好滑，有奶味，仲有種食豆腐花既感覺，正呀。紅豆咖啡雪糕 咖啡雪糕好咖啡，口感偏冰感，仲有花奶俾你自己落，第一次食呢種配搭，幾新鮮。


星期日同老公經過一間手搖飲品店，見佢同一般既好唔同，係台中過江龍，勾起我想飲既心。我地一人一杯，叫左綜合嫩仙草烤奶同可可黑糖珍珠鮮奶，兩杯都叫左少甜。綜合嫩仙草烤奶材料好豐富，有嫩仙草、粉圓、蜜紅豆、燕麥、花生，整體甜度適中，稍甜既係蜜紅豆。


因為非常足料，所以每一啖都飲到唔同既配料，仙草好滑溜，粉圓煙韌、紅豆甜甜的、燕麥同花生脆脆地，好有咬口，飲完好滿足又飽肚既一杯手搖飲品。可可黑糖珍珠鮮奶珍珠煙煙韌韌，鮮奶用上十字牌，好飲。可可味撈勻後越飲越出，由飲珍奶變左飲朱古力奶，有兩種層次，正。


星期日係中環同老公食返餐浪漫既晚餐。首先送上Welcoming drink氣泡酒同餐包。Cold Cuts & Cheese Board食得出食材好高級，三種火腿都好出色，芝士味道濃郁，好適合配麵包食。


Culatello Di Zibello 被譽為係the King of Parma Ham，果然味道更香，肉味更出，亦一啲都唔死鹹，正。Devil Pizza係我鍾意有麵包口感既批邊，好軟熟，辣肉腸好惹味，味道會有攻喉嚨既辣度，好刺激。


NZ Tenderloin同熱住既鐵板一齊上，所以叫左medium rare，靚牛當然有牛味，充滿肉汁，肉質軟腍，仲有四種醬汁提供。Oven Baked Parmigiano Reggiano Baby Spinach 菠菜同芝士一齊焗，充滿鹹香感。


Black Truffle Roasted Potatoes黑松露係一片片既，聞落好香，同薯仔好夾。Whiskey Cream Tiramisu口感好綿滑，甜度適中，好好食。Whisky Cream Cheesecake味道好特別，同一般芝士蛋糕唔同，反而有啲似前菜既芝士。


當然要嘆番杯紅酒啦。


星期日和老公三點才吃正餐，去了中環吃我一直想吃很久的台式餐廳。我們叫了4種食物。鮮蟹肉麻婆豆腐撈麵味道很濃郁，帶一點點麻辣的感覺，蟹肉份量很多又鮮甜，豆腐很滑，份量比我想像中多很多。鹹蛋黃芋泥乒乓球香芋丸愛好者必點，超級好吃，外皮軟糯，芋泥之外加上鹹蛋黄更加美味，吃得很滿足。


薯泥起司松露蛋餅蛋餅皮走煙韌路線，松露和蛋餅挺配的，薯泥很大塊，很有飽肚感。奶奶麻糬選了粒粒花生，花生粒有粗有細，麻糬軟綿綿，口感滑溜，沾滿花生粒吃很讚。


星期五晚同老公一齊換撐枱腳，梗係要去啲浪漫高質既餐廳啦。我地叫左一個Dinner Set同散叫一個主菜。芝士忌廉汁焗海鮮配農夫包係散叫既，海鮮有蝦、青口、蜆、帶子，仲有啲菇同洋蔥係半溶既芝士入面。平時農夫包多數配咖哩，配芝士都好出色，包又脆口，好惹味。


前菜係香煎鵝肝配自家製鴨批，鵝肝面頭脆脆地，鴨批口感係實實地既，唔錯。是日餐湯係南瓜湯，配有麵包，南瓜湯無渣，夠滑。主菜揀左炭燒澳洲羊扒配烤薯、炒菜，羊扒五成熟，肉質非常軟腍，無羊羶味，配菜亦都好好食。


甜品係brownie，細細舊，濃濃朱古力味。


星期日和老公去了將軍澳PopCorn商場吃晚飯，來一場法國餐的約會。OMNI新膳肉丸用植物肉搓成肉丸，吃不出不是真肉，而且外皮炸得夠脆，一定要蘸香辣地中海醬汁一起吃。新鮮大蜆鍋蘋果白蘭地忌廉汁非常好吃，與蜆十分合得來，數量又多，想把汁都喝完。


法式風味漢堡配番薯條麵包夾住黑安格斯牛漢堡、法國勒布洛雄芝士、焦糖甜洋蔥、生菜，厚度十足，當然不能缺少香脆的番薯條。煎封大西洋鱈魚鱈魚肉質結實，頗厚身，配菜挺好吃。白雪公主這是由白朱古力慕絲、士多啤梨、開心果碎組成的可麗餅，賣相精緻，餅皮軟熟，甜度頗高。


熱帶風凍茶飲以熱情果、菠蘿汁、芒果、羅勒製成，羅勒味非常突出，甜度適中。Riesling White Wine我一直不太懂得品嚐白酒，但這杯白酒不錯，容易入口，很順口。


星期一我同老公黎到上環一間充滿瑞典風情既咖啡店，等我回憶下幾年前去瑞典旅行既片段。 Cinnamon Bun 肉桂包肉桂既份量恰到好處，唔會太濃味又有肉桂味，麵包上有椰糖粒，味道好香甜，麵包又軟熟，好食。


Cardamom Bun  第一次食豆蔻包，味道好特別，有輕微藥材味，但都係甜甜地既，麵包同樣有整返熱，體驗幾得意。 Chocolate Ball  朱古力波好好食，入面有烤燕麥，有咬口之餘，朱古力又好滑，外面沾滿椰絲，甜度適中，絕對唔會過甜。


Conspiracy Chocolate  要左CBD既朱古力，CBD無乜味，Conspiracy朱古力帶微酸，係大人既朱古力。 Hazelnut Latte 用上榛子醬，唔算甜，配甜品岩岩好。


星期五晚唔煮飯，同老公一齊出街食晚餐。椰香咖央多士 多士烘到好脆身，咖央味好香，一個人食晒都唔夠喉。馬拉沙嗲串燒 叫左雞、豬、牛各一串，雞同豬肉質爽滑，牛肉正常發揮，好惹味，好好食。 參巴魷魚+參巴椰漿飯 除左辣既魷魚，配料仲有青瓜、花生、乾魚仔、薯仔、半隻蛋、辣醬，加埋椰醬飯，非常豐富又香口。


蛋黃奶油勁量雞扒撈出前一丁 一睇就知好邪惡，雞扒厚身，肉質嫩滑，出前一撈埋蛋黃奶油，不能邪惡更多。椰汁斑蘭冰 可以揀少冰少甜，椰汁味好出，飲品顏色好靚。


星期六lunch同老公去食地中海菜，係我地既初嘗試。地中海烤雞 烤雞肉質嫩滑又多汁，薯條係波浪形薯條，仲有沙律菜伴碟。 海鮮串燒配皮塔包 海鮮有吞拿魚、三文魚、大蝦，仲有墨西哥辣椒、青椒、紅椒、黃椒，串成一串，仲有兩塊皮塔包可以夾埋一齊食。


大頭蝦西班牙飯侍應會淋酒點火。 隻蝦超大隻，味道鮮甜，肉質彈牙，西班牙飯整得幾乾身。 西班牙油炸鬼 有球雲尼拿雪糕，非常綿滑，好好食。Churros可以連埋雪糕一齊食，齋食就食到肉桂味，脆脆地，好香口。


星期四回門之後，晚餐當然要和老公二人世界浪漫一番啦。 餐廳環境十分優美，在晚上的燈光照耀下，顯得更加閃閃發光。首先送上餐包，圓形小餐包軟熟，長形餐包亦軟硬適中。 番茄海鮮濃湯·鮮烘法包 海鮮有魷魚、青口、蜆、蝦，法包塗滿牛油，對蜆特別有印象，十分飽滿，味道像喝龍蝦湯。


法式洋蔥湯 上面有一片薄麵包，吸盡洋蔥湯的精華，但略鹹。 紐西蘭羊架·方旦薯 羊架完全不會肥膩，肉質軟嫩，沒有羶味，好味道。 安格斯牛柳．封煎鴨肝．薯容．燒蘆筍 牛柳質素很好，外層煎得脆脆的、內裡嫩滑，牛味重，好吃。


鴨肝亦夠濃味，不錯。 Billow's 提拉米蘇 十分特別，將提拉米蘇的材料分拆，變身成一碟全新的甜品，擺盤亦很精緻。


日式紅酒燉牛肉蛋包飯 雞蛋好軟滑幼嫩，一定落左好多隻蛋，就毫不吝嗇，牛肉大大舊，唔錯。莞茜青醬蝦意粉意粉用上扁意粉，每條都掛到青醬，無草青味，隻蝦都好食。 岩燒芝士多士 燒溶左既芝士同外見內軟既多士超夾，好好食。


伯爵茶戚風蛋糕蛋糕鬆軟，伯爵茶味好出，連忌廉都係伯爵茶味。 紫薯牛乳同青森蘋果梳打 賣相唔錯，都幾好飲。


星期二同老公去還完衫之後，去爆丼屋食lunch醫肚。首先送上麵豉湯，我覺得幾好飲，唔會過鹹，岩岩好。制霸！鵝肝海鮮盛丼 材料好豐富，有鵝肝、海膽、三文魚籽、黑魚籽、玉子、火炙帶子，仲有蛋黃俾你撈飯食。


全部魚生都新鮮，下面係一大碗醋米飯。三段重大極上丼 好奢華，大量吞拿魚、鮮蟹肉、海膽，好鮮甜肥美，超級滿足。泡泡浴沙冰上面吱左幼滑既忌廉同甜甜既爆谷，飲落係雲尼拿咪口，打成幼冰。朱古力沙冰冰粒相比添比較粗粒，好邪惡，透心涼。


星期二夜晚同老公去中環食晚飯。餐廳佈置好有特色，無論男女都好適合黎食。 蔥吞拿拖羅蓉腐皮壽司、柚子胡椒油甘魚蓉、蟹膏甜蝦腐皮壽司、柚子左口魚腐皮壽司。 腐皮味道好出，甜甜的，上面既魚生都唔錯，無雪藏味。


醬油忌廉芝士飯團鹹鹹的，調味唔錯。 特濃芝士雞肉烏冬係芝士撈烏冬，每一條烏冬好掛晒芝士汁，超級邪恐，雞肉都好嫩滑。 奶蓋白玉烏龍賣相好吸引，白玉煙韌，佢好特別既係撒滿消化餅碎，跟住一層甜奶蓋，一層凍烏龍茶，好有層次。


星期二同男朋友影完一日Pre wedding，夜晚去左呢間靚靚打卡餐廳食飯。餐廳佈置以花花為主，任何角落都係打卡位。我地叫左香草芝士拿破崙煙肉蝴蝶粉、紫醉金迷、蝶豆花綠茶、玫瑰釀紅茶。香草芝士拿破崙煙肉蝴蝶粉 番茄味香濃，蝴蝶粉煙煙韌韌，軟硬適中，熱辣辣上碟，好食。


紫醉金迷 賣相好華麗，金箔毫不吝嗇甘加，金碧輝煌，賣相好掂。呈現紫色係因為用左紫椰菜，夠creamy，唔係得個樣，有內涵。蝶豆花綠茶漸變顏色好靚，撈勻會變紫色，飲落似蜂蜜綠茶。玫瑰釀紅茶玫瑰味幾出，同紅茶都幾夾。


賓尼迪蛋有煙三文魚、牛油果、煙肉、腸、沙律、英式鬆餅，份量十足。蛋白入面係流心蛋，同英式鬆餅一齊食好正。秘製伊比利亞火腿卡邦尼意粉係手工意粉，比平時既煙韌同硬身，比較有咬口，幾特別，醬汁十分稠身，好邪惡。


星期二晚同男朋友去將軍澳食晚餐。我地叫左一鹹一甜既窩夫，再叫個主菜。燒三文魚扒伴三文魚籽 三文魚皮煎得十分脆口，啖啖肉，凍天使麵鋪上大量三文魚籽，整體好出色。油酥鴨窩夫 配以火箭菜、無花果、蜜糖紅茶頭醬。


鴨皮整得好酥脆，肉質嫩滑。窩夫係鹹既，味道好似食緊香草洋蔥味既麵包，只係口感係窩夫。香蕉窩夫 配以焦糖脆香蕉配焦糖醬及Cappuccino雪糕。窩夫係比利時窩夫，好香蛋味，雪糕既咖啡味好香濃又幼滑，好好食。


星期日同男朋友睇完電器之後，去Sky726食浪漫晚餐。我地叫左一個Set Dinner同散叫意粉加甜品。香草餐包夠軟熟。精緻小吃係三文魚慕絲，入口好細滑，鹹既慕絲都幾特別。燒南瓜沙律材料豐富，沙律菜新鮮，南瓜好味，仲有芝士粒、麵包粒、番茄乾。


胡桃南瓜湯超好飲，口感十分幼滑，完全無粒粒，味道香甜。板燒自家熟成西冷牛扒伴香草牛油叫左五成熟，西冷煎得恰到好處，牛味濃郁，幾大塊又厚身，伴碟有蘆筍同綿滑既薯蓉，正。跟餐甜品本身係法式朱古力撻，但無晒，變左係紅莓芝士撻。


有幾層，味道唔錯。餐飲叫左熱咖啡。意大利手卷意粉伴野菌、辣肉腸及巴馬臣芝士 手卷意粉口感幾得意，麵團感種啲，煙煙韌韌，野菌、辣肉腸、巴馬臣芝士全部切碎，令到每食一啖都食到所有材料，好味。火焰朱古力球好igable，侍應會係你面前點火，佢係朱古力脆皮包住雲尼拿雪糕同朱古力蛋糕。


星期一放假，約左朋友一齊食個early lunch，黎左近朋友公司既cafe坐低傾計食野。 24小時浸煮鮮豚肉角煮慢煮蛋殼米茶漬飯 豚肉切成薄片，肉質軟諗。茶漬飯好有日本既感覺，撈埋溫泉蛋同飯一齊食，唔錯。


招牌燒海鹽忌廉麻糬班戟配北海道牛奶雪糕及水果有七隻味選擇，我地揀左花生醬煉乳，呢隻味基本上無得輸。班戟好軟糯，有咬口，夾住麻糬變得更好食，果然係招牌。宇治抹茶豆乳拿鐵配北海道牛奶雪糕 賣相好靚，抹茶味好濃郁，附上一球好味既牛奶雪糕，有Affogato既影子。


奇亞籽皇室伯爵茶拿鐵 我覺得呢杯好飲，伯爵茶味夠出，甜度適中，加埋奇亞籽，層次豐富左又健康。


星期日同男朋友入黎黃竹坑行下食個lunch。 番薯藜麥沙律 可能係我見過最大碟既沙律。番薯有炸過，味道似台灣既番薯條，又脆又甜又大塊，好味道。沙律菜新鮮，估唔到會有薯格。 日式咖喱配流心芝士漢堡，溫泉蛋 漢堡切開睇到流心芝士真係好邪惡，日式咖喱十分送飯，大碟飽肚又好食。


時令水果梳乎厘班戟 賣相好吸引，食落亦有驚喜。餐廳用乳酪取代忌廉，健康好多。班戟好鬆軟，唔會得啖風，蛋味夠香，兩塊大大舊又厚身，超正，一定要食。 Dolci Mocha好好飲，咖啡同朱古力味平衡得好好，香濃幼滑。


招牌水果茶好清新，好適合飯後黎一杯。


星期六同男朋友黎到觀塘食晚飯。Lagom Kaffe地方好大，有好多座位，坐得幾舒服。呢到用QR code落單，好環保。我地揀左兩個主食同一個甜品。首先送上餐包，外脆內軟，好食。菇菇燻鮭明太子奶油章魚燉飯 賣相吸引，味道都好好。


燉飯有三文魚粒、菇菇、蘆筍，口感豐富又creamy。八八魚唔會好韌，有咬口，仲有隻溫泉蛋撈飯食添。台灣風味牛肉千層麵 呢個同平時食開既千層麵有啲唔同，我覺得有啲似食緊紅油炒手，因為有辣油味，幾特別。牛角包窩夫配Movenpick焦糖雪糕 最近開始hit呢樣食物，所以一路都好想試下。


呢間餐廳有供應，絕對要叫黎食。牛角包壓成窩夫靚仔左好多，口感變得脆身，好似變左一款新食品，有新鮮感，仲有球好味幼滑既雪糕，正。


星期一下午去試完妝之後，夜晚約男朋友食飯，去左海港城呢間成日好多人排隊既泰國過江龍餐廳。餐廳以粉紅色為主，充滿少女心，有唔少打卡位添。我地叫左鮮茄冬蔭忌廉湯、海鮮冬蔭意大利飯、香茅烤雞、泰式奶茶意大利芝士餅、紫薯香芋班戟配雲呢拿雪糕。


鮮茄冬蔭忌廉湯 冬蔭公湯加左忌廉一啲都唔違和，我覺得仲好飲過泰式個種冬蔭公湯，fusion得黎好好飲。海鮮冬蔭意大利飯 十分creamy，海鮮有蝦同魷魚，飯入面仲有啲菇，我鍾意呢個飯。香茅烤雞 雞肉嫩滑，雞皮炸得香脆，唔錯。


泰式奶茶意大利芝士餅甜度頗高，泰式奶茶味幾出，入口幼滑，多層次口感。紫薯香芋班戟配雲呢拿雪糕 賣相好靚，三塊班戟疊高，班戟整得好濕潤，整體甜度適中，連唔好甜品既男朋友都大讚好食。


涼風送爽嘅夜晚，行完西九文化區拍拖，再嚟到渡船行呢頭搵嘢食，見呢間居酒屋感覺幾好，就揀咗佢。 先食一個軟棉蝦夷鹿肉漢堡扒兩食，味道我覺得似淡少少嘅漢堡牛扒，配上有蘿蔔蓉嘅酸汁，十分惹味。 再嚟一個柚子胡椒雞腿肉串燒，外皮香脆，內層肉質就嫩滑，有少少柚子甜香，相當唔錯。


然後食土手味噌煮日本黑毛和牛牛雜，啲牛雜就冇香港嗰種有埋牛肚同牛栢葉，主要係牛腩同牛筋，炆得好冧好入味；但我反而最愛嘅係蘿蔔，啲汁入哂冧冧啲蘿蔔係好吸引架！！然後有海鮮大阪燒，細細個但都好足料，醬汁木魚唔會太多，恰到好處。


清清地嚟個北海道帶子配紀州南高梅子冷素麵 ，冷麵好似有啲淡淡地嘅花香味，配上個湯汁，食完覺得好舒暢。 甜品有個蕨餅，係餐廳送架。黃色嗰嚿用左黃豆粉，爽口啲冇咁甜，綠色嗰嚿係綠茶味，煙韌啲甜啲，建議先食黃再食綠，另外有啲紅豆蓉伴碟，有個甜甜嘅結尾。


星期二同男朋友一齊請左下午，首先去食lunch，唔想食得甘heavy，所以去左食素。呢間素食店係走新派路線，餐廳佈置得好別緻，打卡一流。植物牛肉、番茄及火箭菜薄餅薄餅12‘’，餅底又薄又脆，植物牛肉整成一粒粒，我覺得個薄餅可以再加多啲材料，令到口感豐富啲。


黑松露醬大啡菇牛堡配牛油果沙律超大碟，由bagel代替普通既包，夾住大量沙律菜、番茄、青瓜、植物漢堡扒、大啡菇，材料超豐富。漢堡扒真係整到同真係肉類既漢堡扒無異，唔講真係會覺得自己食緊肉。佢比起平時既漢堡包無負擔好多，食左好多蔬菜，完全無罪惡感。


純素香蕉麵包幾好食，香蕉味幾出，口感相對結實啲，但純素黎講唔錯。抹茶紅豆蛋糕賣相幾好，紅豆味比抹茶味出，蛋糕會有少少漿住個口，個人比較鍾意香蕉麵包。Mocha用燕麥奶代替牛奶，幾好飲。Kale, Banana, Flaxseed Smoothie一飲就知好健康。


星期四同男朋友去左間好別緻既餐廳食晚飯。黑松露椰菜花忌廉湯飲落好creamy，黑松露味好香，好好飲。巴馬火腿・水牛芝士・蜜瓜擺盤勁靚，彷如一個花圈，五顏六色，眼睛食飽左先，要讚下個蜜瓜好甜。法式香草薯蓉焗脆皮田螺薯蓉好幼滑，同田螺好夾，脆皮好香口。


慢煮加拿大保濕豬鞍・燒意大利雜菜豬鞍軟嫩，肉質完全唔鞋唔韌，好好咬，味道又好。雜莓意大利奶凍甜品好出色，賣相精緻之餘，口感綿滑，奶味好出，一啲都唔heavy，可以食多個添。蝶豆花檸檬蜜·自家漬梳打顏色好靚，連啲冰粒都係藍色架，好有心機。


星期日同男朋友試完婚紗之後，去左桔梗食晚餐。我想食桔梗好耐啦，今日難得係附近就梗係去食下啦。餐廳地方好大，有兩層，裝修別緻，令人好舒服，好有台灣既感覺。睇完餐牌，二話不說就揀左雙人日式套餐，十分豐富。


京蔥檸檬味噌豬腩豬腩邊邊煎到燶邊脆身，個醬可以減低肥膩感。明太子茶漬飯、鮭魚茶漬飯配溏心蛋呢個好食，好似湯飯甘，溏心蛋又好食。炙烤鮪魚佐芥末蛋黃醬鮪魚本身好好食，我甚至覺得無醬更加食到鮪魚既鮮味。是日甜品係抹茶提拉米蘇，抹茶味幾出，一層蛋糕一層抹茶忌廉，多層次口感。


星期日同男朋友行完街之後，去左韓式扒房食Steak Omakase。餐廳一入門口就有個熟成櫃，供應28-45日既熟成牛肉，每舊肉都有屬於自己既味道，仲有3間獨立既大VIP房，私隱度高，用黎傾生意都唔錯。


Steak Omakase有熟成醬油牛肋骨、和牛羽下肉、是日熟成牛肉、韓國五花肉。餐廳會幫您燒和牛羽下肉同是日熟成牛肉，其它兩款就要自己燒。食得出全部都係靚肉，充滿油香，肉味香濃。配埋生菜包及自家包飯醬一齊食就無甘油膩。


另外叫左一份和牛三角，賣相好靚，食落充滿油脂感。平壤冷麵麵條煙韌，十分消暑。甜品係焦糖軟雪糕，好味道。飲品叫左柑橘梳打同柚子檸檬梳打。


明太子蛋卷紫菜包飯卷我好鍾意食紫菜包飯，所以一定要叫黎食。包住既材料有青瓜絲、紅蘿蔔絲、蛋絲、漬物，加左好多芝麻，麻油味幾出，簡單又飽肚。海鮮炒粉絲份量幾多，海鮮有小元貝、小蝦仁、小蜆，調味帶甜，好有韓國既感覺。


三文魚子海膽忌廉醬烏冬忌廉醬十分creamy，甜甜地，烏冬非常掛汁，加上大量三文魚子同海膽，好食。


星期五同男朋友請左下午假，去左觀塘Ground Zero 嘆下坐低食野。星期一至六都有提供Lunch Menu，包左餐湯同飲品，我地仲加錢食埋甜品。是日餐湯係薯仔大蒜湯，蒜味好出。蟹肉闊條麵啖啖都食到蟹肉，毫不吝嗇，仲有魚籽、蘆筍、菇。


慢煮澳洲有骨豬鞍扒肉質一啲都唔鞋，好厚肉，而且伴菜相當豐富，有煙肉包蘆筍、小番茄、薯仔、紅蘿蔔、蒜頭。Cream Brûlée口感綿滑，加入雲尼拿籽，令到味道更出眾，而且份量都唔少。Baileys Mousse Cake好出色，食到酒味，口感幼滑，仲有我鍾意既餅底，無得彈。


Matcha Latte同Mocha都係走大人口味，無咩甜味，用黎送甜品岩晒。


星期日同男朋友睇完傢俬之後，夜晚去食韓國野。呢間新開既餐廳係一間韓國小店，座位唔多但都企理。 我地各自揀左一份主食、丸子牛骨湯、泡菜、飲品，絕對食得飽。主食我地揀左韓式炸醬麵同芝心豬扒飯。 泡菜幾好食，少少辣，好惹味，口感爽口，食到嗦嗦聲。


丸子牛骨湯幾熱，湯入面有墨魚丸，飲落清清地，都幾好。 韓式炸醬麵好濃味，入面有啲洋蔥、薯仔粒、肉粒，麵質煙煙韌韌，撈勻食好有韓國既feel，一解我最近睇韓劇好想食既心癮。 芝心豬扒飯幾邪惡，炸豬扒包住芝士，外皮夠香脆，同芝士夾埋食味道更上一層樓，旁邊有蛋黃醬同青瓜絲。


飲品方面我飲王老吉，男朋友飲可樂。


星期六過完大禮之後，同男朋友黎到荃灣食西餐慶祝下。首先送上餐包，有三款甘多。一款係脆身既薄多士，一款軟身啲，一款口感好軟熟，而且啲包係熱辣辣架。酥炸小食拼盤有炸魷魚圈、炸魚、炸雞翼、炸著條，份量足以填飽一半肚。


炸物新鮮炸起，絕對夠香脆，而且炸粉好薄，配以黑松露醬、茄汁、他他醬，相當好食。番茄水牛芝士配意大利香草醬幾新鮮，番茄同水牛芝士既搭配唔會唔好食。小元貝•西蘭花忌廉汁燴意大利飯配加拿大海膽連隻碟都係熱架，海膽好濃味，小元貝都幾多，我鍾意食到有西蘭花既意大利飯，幾夾，忌廉汁令飯好creamy，好食。


蘋果木燒西班牙黑毛豬鞍扒配紅酒汁相當厚切，肉質一啲都唔鞋，煙燻味好出，伴碟既芝士薯仔片好惹味。


星期日同男朋友睇完《尚氣與十環幫傳奇》之後，去左Peko Peko Eatery食晚餐。Rainbow for Two有小黃瓜、櫻桃番茄、牛油果、蘋果、 椰菜花、蝦仁，撈埋一齊食好爽脆，好fresh。


我欣賞佢個沙律醬另上，方便客人想落幾多就幾多，個醬酸酸甜甜，好好食。海膽三文魚子竹炭烏冬 十分creamy，除左有鮮甜既海膽，連個汁都充滿海膽味，烏冬十分掛汁，好正。釀海鮮南瓜批 海鮮有帶子、蟹腳、蝦仁、青口、蜆，全部都好新鮮，南瓜同芝士好夾，仲有少少薯蓉，真係好好食。


星期六等男朋友做完身體檢查之後，一齊去食韓燒。 午市叫左主食之後，飲品、沙律、前菜小食可以任食任飲。 1++韓牛韓燒定量午市套餐有牛肋骨肉、牛肩胛、西班牙黑豚五花腩、韓式雞腿肉、虎蝦拼半殼青口，仲有少量蔬菜。


餐廳有指示每種肉類要燒幾耐，光波爐轉一個圈等於30秒，我覺得牛肉同雞最好食，燒完都冇乜油煙味。 1++ 韓牛他他丼有隻生雞蛋撈飯食，生牛肉唔會韌，調味幾濃味。 任食方面食左泡菜、拍青瓜、麻辣豬舌、蓮藕、菠菜、芽菜、沙律。


任飲方面飲左蜂蜜柚子、烏龍茶同zero。


配菜揀左甜醋糖心蛋同煙肉粒炒椰菜仔。甜醋糖心蛋擺盤好精緻，味道好似薑醋蛋。煙肉粒炒椰菜仔味道都唔錯。甜品係熱窩上的布朗尼配凍冰冰雪糕。欣賞呢到有生日牌同蠟燭既服務，當然布朗尼都好出色。用鐵鑊可以保持熱辣辣，有球朱古力雪糕，加埋朱古力醬仲正。


飲品叫左Bacardi Rum同Black Cow。Bacardi Rum好烈。Black Cow可以揀zero，無甘罪惡，雲尼拿雪糕有雲尼拿籽架，好好食。


星期三晚同男朋友係佢公司附近既圓方食晚飯，餐廳選擇唔多，最終我地入左去天天海南雞飯食。呢間天天海南雞飯唔同新加坡個間係food court到，呢間係一間餐廳，裝修得好有氣派。去天天海南雞飯一定必食海南雞飯，我地就梗係有叫啦，另外仲叫左雞油飯、肉骨茶、小籠包同豆腐花。


原味小籠包有支裝住醋既管仔，加入湯汁到都幾夾，唔錯。黑松露小籠包唔單止塊皮，連啲肉都有黑松露味。花好月圓係原味豆腐花，但又同食開既唔同，十分水潤，入口即化，好重豆漿味，有驚喜，好味。


星期日同男朋友行完婚展之後，晚餐去銅鑼灣鬼金棒食拉麵。拉麵有八款，每款都可以揀辣度同麻度。我地一人一款拉麵加zero。 增量叉燒X2辣麻味噌拉麵男朋友揀左中辣中麻，追加味玉。佢本身食得辣，所以佢接受到。


叉燒有兩大舊，佢唔係入口即化個種，咬得到一絲絲豬肉，一啲都唔韌唔鞋，幾好食。除左叉燒，仲有玉米筍同豆芽菜。玉米筍辣麻味噌拉麵我就走辣走麻走蔥走青，追加味玉。玉米筍同豆芽菜都好味，爽口又有鑊氣。味玉都好食，蛋黃有少少流心。


一人一罐Zero。


星期三同男朋友一齊食晚飯。Parma Ham & Feta Cheese SaladParma ham卷住上碟，我鍾意呢種形式食落口，味道更加出，好容易咬，唔會韌同好鹹。Peeling DuckSourdough上面有鴨胸、鵝肝、酸洋蔥，另外有沙律同雞蛋。


Sourdough卜卜脆，鴨胸都幾嫩，鵝肝當然肥美啦。Blue Mussels Creamy Pasta 係daily special，佢無改錯名，真係非常creamy，條條意粉都掛到汁，藍青口都煮得好好味。


Black Truffle Mushroom Pasta黑松露味濃郁，蘑菇同黑松露好夾，意粉份量夠多，呢個都好creamy。飲品叫左Earl Grey Chocolate同Passion Cosmo。


Earl Grey Chocolate伯爵茶味幾出，意想不到茶都同朱古力一啲都唔違和，仲幾夾添。Passion Cosmo呢杯係cocktail，首先入口酸酸的，跟住酒味就湧現，味道清新，幾岩夏天飲。


呢到有提供Shisha，未試過既我覺得好好奇，於是黎個Shisha初體驗。The 1441 Signature Mix 由店員幫我地調配。雖然係水煙，但都好易入口，味道充滿果味，幾特別。


星期日夜晚叫男朋友陪我食我好鍾意食既蜜糖吐司。講到蜜糖吐司，當然不得不去蜜糖吐司既始祖Dazzling Cafe啦。除左蜜糖吐司，我地仲叫左佛羅倫斯花枝干貝麵同2杯飲品。佛羅倫斯花枝干貝麵好惹味，干貝幾大粒亦彈牙，另外仲有花枝圈、西蘭花、菇同小番茄。


莓好時光蜜糖吐司上碟啦。方包入面有數條麵包條，全部都烘到好香脆又有蜜糖味，加上大量士多啤梨、焦糖馬卡龍、兩條朱古力脆條、忌廉同一球士多啤梨雪糕一齊食，好邪惡但都要食。飲品叫左極品可可沙冰同100%現榨奇異果鳳梨汁。


極品可可沙冰揀左特濃朱古力，果然好濃朱古力味，配上厚忌廉、Oreo同朱古力脆條，朱古力迷必飲。100%現榨奇異果鳳梨汁飲到好多奇異果籽，真材實料。


星期一同男朋友齊齊放假，一早去尖沙咀搞完大事之後，就梗係要嘆返個早餐啦。我地黎到美麗華既Espresso Alchemy。The Alchemy All Day Breakfast有炒蛋、焗薯粒、煙三文魚、咖啡白朱古力西多士、香腸、牛角包、牛油果蓉。


全部都係即叫即整，所以保證熱辣辣。炒蛋嫩滑，西多士好香脆，牛角包鬆軟，整體都好食。 檸檬汁烤雞煙肉意大利三文治好足料，拎上手好墜手，烤雞唔鞋，每啖都好豐富，正。 Tiramisu入口綿滑，口感濕潤，擺盤又靚，相當唔錯。


Flat White轉左用脫脂奶，奶味幾出，飲落幾滑。 Milk Chocolate朱古力好出，唔會好甜，所以飲晒成杯都唔會膩。


星期二放假約左舊同事係銅鑼灣食lunch。餐廳提供午市套餐，包湯或者沙律，飲品可以揀黑咖啡或者烏龍茶。我地叫左兩個套餐，再叫多一個甜品。是日餐湯係蘑菇湯，味道濃郁，好正。沙律有雜菜同水果。一份揀左烏冬配烤焗味噌鯖魚、蒜片香辣牛肉片、牛油果明太子蟹肉、吞拿魚蓉配山芋蓉。


烏冬幾大碗，撈左芝麻醬，口感變得滑身，幾好食。呢碟我最鍾意食蒜片香辣牛肉片，牛肉軟腍，調味幾好。鯖魚原條上，幾多肉，其餘兩款都唔錯。另一份揀左麵包配溏心蛋、唐揚炸雞、黑醋野菌沙律、黑毛豬、牛面珠配甜酸菜。


麵包脆卜卜，黑毛豬就普通，不過其它四款味道都幾好，值得揀黎食。白朱古力夏洛逸蛋糕賣相精緻，好吸引。蛋糕鬆軟，甜忌廉帶牛奶味，又有啲脆脆同莓類，口感豐富，甜度適中，好滿足。我地兩個都揀烏龍茶，一熱一凍。


星期日同男朋友拍拖拖，中午去左油麻地一間高空西餐廳食lunch。呢間餐廳特別適合情侶黎約會，窗戶佈滿心心既圖案，幾有情調。首先送上餐包，口感十分軟熟而且係熱架，牛油亦都好幼滑。是日精選餐湯係煙肉雜菜湯，蔬菜煮到好腍，味道似羅宋湯。


慢煮雞胸肉溫室青瓜伴黑醋汁酸酸地，好開胃，欣賞雞胸一啲都唔鞋口。吞拿魚尼斯沙律用上熟既吞拿魚，沙律菜食得出新鮮。 香煎美國豬扒伴菠蘿煙肉汁有兩塊薄豬扒，肉質唔鞋唔韌，煎得岩岩好，好食。意式肉醬燴闊條麵因為用上闊條麵，所以更能掛到啲肉醬，啖啖都充滿惹味既肉醬，唔錯。


是日精選甜品係士多啤梨慕斯蛋糕，賣相幾靚，味道都好，甜度適中。最後飲埋餐飲，叫左熱咖啡同熱檸茶。


星期一約左男朋友一齊食晚飯，我揀左食好耐無食既韓國菜。我地叫左半份蜂蜜黃油炸雞、炸魷魚勁道麵、鐵板秘製調味燉雞同2杯飲品。呢間食物份量全部都好大，而且好食，對得住個價錢。蜂蜜黃油炸雞半份都好大份，皆因炸雞超級大件，啖啖肉。


炸皮好香脆，雞肉嫩滑，好出色。炸魷魚勁道麵賣相好得，食落都好鬆脆可口。勁道麵麵質Q 彈，好掛到辣辣地既湯汁，好惹味。鐵板秘製調味燉雞一大盤上碟，除左有嫩滑既燉雞，仲有粉皮、年糕、薯仔片、紅蘿蔔、菇等，十分豐盛。


醬汁帶甜，所有材料入晒味，好食。飲品叫左乳酪奶昔同柚子米酒。乳酪奶昔好濃乳酪味，好似飲緊乳酪雪糕甘，正。柚子米酒兩者撈埋一齊飲一啲都唔違和，幾夾。


星期四放假同舊同事係荃灣行完街，夜晚搵地方食飯。我地想搵間近地鐵站既餐廳，於是去左愉景新城搵野食，最終入左Chef’s Stage Kitchen食。呢間成日都見好多人，所以今次我地好早就去食啦。餐廳環境幾雅緻，座位亦坐得幾舒服，而且服務態度又好。


餐牌食物種類繁多，我地叫左一個沙律、兩個主菜同飲品。首先會送上麵包條同餐包，暖暖地又鬆軟。鮮芒果及扒虎蝦肉沙律用上羽衣甘藍，個醬汁調得幾好，芒果夠甜又多汁，蝦都大大隻。初榨純橄欖油蒜香白酒煮紐西蘭海鑽蜆扁意粉味道相當唔錯，蜆好飽滿亦無沙，意粉軟硬適中，用欖欖油黎煮特別滑溜。


炭燒美國天然極黑厚切豬鞍扒超級厚切，味道夠入味，而且口感鬆化，好出色。配菜仲有焗薯同蔬菜，好好食。飲品我要菠蘿斑斕葉，前同事要Forest，兩杯個樣都好得。 菠蘿斑斕葉比較甜，但斑斕味超出，好有東南亞風味。


Forest即係薄荷芒果菠蘿沙冰好大杯，甜度適中，消暑一流。


星期二男朋友陪我一齊放假，我地去返上次夜晚食過Omakase既板神鉄板燒日本料理食午餐。呢間信和廣場既分店有五個區域，上次我地食左壽司吧，今次我地去炭火區食串燒。炭火區既座位係可以望住師傅整俾你食既，所以所有食物都係用炭火燒即刻燒，直接上碟放係你面前，保證食物熱辣辣，超讚。


Lunch有兩款串燒套餐，我地各叫左一個，甘就可以食多啲唔同種類既野。套餐包左前菜、沙律、蒸蛋。沙律好新鮮，豬肉片好嫩；前菜都唔錯，有啲荀、紅蘿蔔。蒸蛋十分嫩滑，好水潤。刺身三款有吞拿魚、油甘魚、鱆紅魚各一片，全部都好鮮甜。


兩個串燒套餐加埋可以揀九串。全部都燒得岩岩好，內臟位唔會有腥味，肉質軟腍，出品高質。日本黑豚腩、雞翼。雞腎、雞心。雞尾、雞軟骨。雞頸。味噌雞胸。年糕、番薯。本身一個餐包燒飯糰，但變左燒年糕，反而好有驚喜，煙韌又軟熟，十分好食，而番薯亦好甜，好正。


今日係我last day返工，夜晚特登叫男朋友同我一齊食飯慶祝下，離開地獄。首先送上餐包，口感好軟熟，我鍾意食。精選餐湯係大蒜薯仔忌廉湯，薯仔味好出，又唔會粉粉地，幾好。前菜有鮮青口意大利粉｜藍芝士忌廉汁。


第一次前菜食得甘豐富。擺算好精緻，青口有三隻，忌廉汁都好creamy。北海道帶子刺身薄切｜黃金意大利飯，帶子刺身好鮮嫩，意大利飯有粟米係入面，都幾夾。主菜有鹹蛋黃蝦龍蝦尾｜龍蝦汁扁意粉，龍蝦汁意粉比較清爽，龍蝦尾啖啖肉，配以鹹蛋黃，幾好食。


順帶一提，呢間唔收切餅費，超好。


Happy Friday約左男朋友一齊食晚飯。我揀左呢間今個月頭先新開既INN - I’m Not Nothing觀塘分店。觀塘分店裝修得十分優雅，佈置到成個花海甘，顏色以白色為主調，帶純真氣息。餐廳有好多位置都值得打卡一番，好igable。


我地叫左是日餐湯、香煎北海道刺身帶子配墨魚汁意大利粉、慢煮澳洲和牛臉肉配紅酒燒汁、藍莓. 紅豆. 忌廉抹茶班戟。是日餐湯係肉桂甘筍南瓜湯，用肉桂做湯都幾夾，如果熱啲就仲好。香煎北海道刺身帶子配墨魚汁意大利粉口感煙煙韌韌，帶子大大粒，仲有啲魚籽係上面添。


慢煮澳洲和牛臉肉配紅酒燒汁唔鞋唔韌，份量都足夠，薯蓉幾綿滑，亦有啲蔬菜。藍莓. 紅豆. 忌廉抹茶班戟即整上碟，所以保持熱度同軟熟感，班戟帶點抹茶同熱香餅既味道，整體唔錯。


星期日晚同男朋友一齊食新派創意素食。2DP生酮全日早餐包括有牛油果沙律、炒蛋、炒菠菜、天貝、燒烤菇、羅馬串串番茄、士多啤梨、藍莓、奇亞籽布丁、橄欖油，十分豐富而且擺盤精緻。菠菜鮮嫩，番茄多汁、士多啤梨同藍莓好甜，奇亞籽布丁食落似椰汁西米露。


原個南瓜忌廉燴飯上碟十分澎湃，燴飯加左啲蘆筍，而且十分索汁，入口充滿南瓜味，南瓜肉亦好清甜。泰式奶茶刨冰泰式奶茶味好出，口感超級綿滑，入口即化，係我鍾意既刨冰質感，消暑一流。


食物質素亦絕對對得住個價錢，而且份量十足，一定可以食得飽，性價比高。餐牌選擇唔多，主要以豬為主。連裝飾都寫住「我們都是食豬大的」，好搞笑。我地叫左秘製豬扒配胡椒豬肚湯米線、沖繩豬軟骨飯、滷水雞腎、雀巢檸檬茶。


秘製豬扒配胡椒豬肚湯米線豬扒果然係招牌，炸得好香脆，唔會只有炸皮但無肉，豬扒都算厚身，而且好大塊，擺好耐都仲好夠熱，勁。米線份量好多，仲有芽菜。沖繩豬軟骨飯好大碗，豬軟骨雖然唔係腍到無牙都咬到，但甘樣可以享受下咬軟骨既過程，幾好。


滷水雞腎我食到有啲藥材味，雞腎口感軟腍，仲有啲酸芽菜。雀巢檸檬茶。


今日黎到天后，見到有間古早味蛋糕店好特別，因為第一次見到有無花果同棗蓉味既蛋糕，於是入左去睇。店內有細細粒既無花果同棗蓉味既蛋糕可以試食，我試完覺得唔錯。佢可以半個半個甘賣，所以一次過買晒個時有既四隻味。


原味鮮奶蛋糕質感鬆軟，又濕潤唔會太乾，好好食。店員話所有蛋糕都係用大豆植物油，原味比起其它味除左有雞蛋之外，仲加左牛奶。無花果蛋糕有無花果碎碎，絕對係健康之選，亦唔會好甜，食落無乜負擔。棗蓉蛋糕加左棗蓉碎碎，蛋糕都可以做到有養生既感覺，食多幾件都唔怕啦。


栗子蛋糕逢星期一、三、五、日先有。我甘岩遇到佢新鮮出爐，好幸運，聞到超級香，栗子大大粒，味道都唔錯架。


星期一放工同男朋友一齊食飯，晚飯前見到呢間NUTTEA，我其實一直都想試下飲堅果奶蓋茶，甘就擇日不如撞日，一於買兩杯黎飲。除左有堅果奶蓋茶，仲有堅果奶、堅果奶‧茶、堅果汁、水果茶、奶蓋、冷手沖精品咖啡、特選好茶、純堅果乳等。


我地揀左伯爵朱古力堅果奶蓋茶同粉紅莓好堅果奶。揀完仲可以揀冰度同甜度，前者揀左正常冰同半糖，後者揀左無糖，呢杯唔可以調冰度。杯蓋上有教學，首先就甘飲，之後撈埋啲奶蓋飲。除左有吸管提供，仲有匙羹俾你食奶蓋用。


伯爵朱古力堅果奶蓋茶好巴閉，每日限定100杯，吸引左我。分開飲時伯爵茶味好出，奶蓋就好香濃幼滑。我更鍾意撈埋飲，配合得好好，口感變得順滑。粉紅莓好堅果奶好靚，好少女。我覺得叫無糖都夠，因為同甜既奶蓋撈埋飲就岩岩好。


我鍾意飲堅果奶可以同時咬到堅果粒粒，增加口感。


期一約左男朋友一齊食晚飯，我地去左一間位於灣仔既cafe。Cafe只有黑白兩種色調，令人置身在黑白世界。牆身既畫畫得好靚，而且每一幅都唔同，充滿美感，每一處都係打卡位。是日餐湯係番茄湯，配有一塊細麵包。


番茄味濃郁，真材實料。沙律淋左開胃既黑醋汁，食落新鮮。Uluru自家製芝士牛漢堡配炸薯條真係好大個，配有大量薯條同沙律。沙律淋左芝麻醬，波浪型薯條好惹味，主角漢堡包亦好足料好味道。澳洲肉眼扒配紅酒汁又係好大塊，而且唔係薄身架。


肉眼扒充滿牛味，口感軟腍，一啲都唔鞋唔韌，連配菜薯仔都非常好食。花見擺盤精緻，打卡一流。上層係玫瑰啫喱，下層係檸檬芝士蛋糕，周圍鋪滿餅底碎，食落幾清新，唔會好膩。飲品叫左Uluru Rose Tea同Tiramisu Coffee。


連飲品都好大杯，而且有心思去整得靚一靚又好飲，抵讚。呢間Cafe食物高質兼大份，又可以打卡，連服務都滿分，推薦。


星期六晚同男朋去食台灣菜，懷念下台灣。呢間人流絡繹不絕，好有人氣。玉米起司蛋捲餅蛋餅好足料，有好多芝士同玉米，塊皮煎得香脆得黎又帶點煙韌，好食。蚵仔煎紅色既醬辣辣地，所以幾惹味。口感亦都唔粉，屬於好食既蚵仔煎。


手工滷肉飯滷肉份量好慷慨，絕對夠送白飯食，食得津津有味。紅燒牛肉新竹米粉牛肉夠軟腍，幼細既新竹米粉好掛到湯汁，美味。香芋奶茶小時候既回憶同味道，叫左微糖，對於我黎講夠甜架啦。荔枝紅茶荔枝味同茶味都好出，正常甜都唔會太甜。


今日請假同男朋友去完海洋公園慶祝佢正日生日之後，夜晚係香港仔揀左間有得食佢鍾意既生蠔既餐廳食飯。我地叫左一打生蠔、蟹糕燴意大利飯、黑松露蟹肉日本年糕，本身想叫西班牙油炸鬼作為甜品，點知已經無得供應，所以揀左侍應熱情推介既泰式生蝦刺身。


生蠔來自法國Tatihou，雖然只係十蚊一隻，但食得出生蠔好新鮮，絕對性價比高，叫一打都嫌少。泰式生蝦刺身有六隻，醬汁用左泰國辣椒調配，真係堅辣。生蝦肉質結實，辣得好刺激。蟹糕燴意大利飯唔係好稠身個種，但意大利飯索晒啲湯汁，十分入味，幾好食，加埋蟹糕就一流。


黑松露蟹肉日本年糕幾煙韌，好少見黑松露配年糕，個配搭都唔錯。


星期五晚同男朋友一齊食飯。好欣賞呢到侍應招呼周到，每道菜式都係向你介紹，又觀察入微，好細心，值得一讚。55℃ Sous Vide Tooth Fish呢道主菜中西合璧，深海魚魚肉嫩滑，配以中式既薑蔥，意外地夾。


擺盤又精緻，視覺享受。Roasted French Yellow Corn Chicken隻雞幾濃薰衣草味，幾特別，無違和感。雞肉慢煮完再焗，所以唔會鞋口。Triple Chocolate Cookie十級邪惡，整返熱之後，啲朱古力會變左溶溶地既流心質地，好滿足。


飲品叫左Dirty同白桃果汁。Dirty 侍應話要一啖藍莓乾一啖咖啡，咖啡味會出啲，幾得意。White Peach Nectars, France有隻裝住冰既紅酒杯俾你飲果汁，成件事變得好高級。


夜晚同男朋友入左間Cafe食啲輕食。Cafe有樓上雅座，除左有普通座位，仲有個要除鞋既地方可以坐，可以對住街景，好舒適架。芝士菠菜酥幾鬆脆，成個配搭好夾，幾好食。煙三文魚三文治個包幾脆，唔係硬到咬唔到個啲，煙三文魚都幾嫩滑，唔錯。


藍莓鬆餅比較普通，味道正常，唔太甜，口感偏乾。紅豆抹茶蛋糕配鮮奶布甸好精緻，蛋糕有餅底架，一層一層口感好豐富。鮮奶布甸係彈牙個種，仲有抹茶雪糕同布朗尼粒，一次過滿足晒。Espresso Tonic  好靚仔，味道等於飲緊有氣版既espresso。


今晚同男朋友一齊食晚飯。16 Shell新出左一系列莞茜入饌既食物，我地梗係要叫黎食啦。首先食黑炭黑蒜蓉包先，個包外脆內軟，除左有蒜蓉香，亦都有啲甜味，好味。 莞茜海蜆意大利麵份量十足，蜆既數量好多，意大利麵煮得岩岩好，估唔到用莞茜煮意粉好夾，好出色。


莞茜酥皮蝦比薩批 好特別，pizza用酥皮黎整，但都唔會油膩，而蝦十分新鮮，配合莞茜、芝士又係好食之選。夏威夷蒜油蝦飯係老闆係夏威夷食過之後覺得好好食，所以帶返黎香港。 蝦炸過變得香脆又大大隻，白飯用蒜油撈過，雖然邪惡但唔理得甘多，真美味。


呢間之前食過覺得好好食，於是同男朋友再戰Omakase開心下。今次食既係午餐商務版Omakase，仲可以坐壽司枱。前菜有麵豉青瓜、鮟鱇魚肝配蘿蔔蓉擺得好精緻，鮟鱇魚肝食落有少少似辣味午餐肉。刺身環節華蓮蠔配柚子酸汁蠔即開，好肥美新鮮。


熟食有汁煮沖繩豬肋骨擺盤有巧思，除左有十分軟腍既豬肋骨外，仲有紅蘿蔔、冬菇、玉米荀、蒟蒻、豆。壽司環節海鰻壽司配日本即磨芝麻海鰻油脂豐富，芝麻味都好出。右口魚邊壽司第一次食右口魚邊，真心好食，魚味香濃。


牡丹蝦配蝦膏壽司牡丹蝦膠質感重，配埋蝦膏食好奢侈。湯葉配海膽湯葉即係腐竹，好濃豆味而且嫩滑，同鮮甜既海膽幾夾。魚湯烏冬魚湯飲得出真材實料，烏冬亦煙韌。最後食埋甜品，係果仁切餅，滿足地離開。


夜晚同男朋友食晚餐。 我地叫左兩個Dinner Set同一個小食。是日餐湯係洋蔥忌廉湯，配有一小塊麵包。麵包好脆，個湯洋蔥味濃郁，又唔會好水，幾好飲。 田園沙律應該落左欖欖油，幾健康。小食叫左火魔蜆。


侍應會係你面前落酒起火，好震撼。 落左唔少蒜片同辣椒，幾惹味。蟹籽忌廉汁蟹肉燴意大利飯幾creamy，忌廉汁調配得幾好食。 Gremolata風味紐西蘭PS穀飼肉眼扒 肉眼扒叫左五成熟，肉質嫩滑，唔鞋唔韌，伴碟既薯蓉口感綿滑，仲加左啲粟米粒。


飲品加左錢叫左檸檬蜜桃水果茶少甜同凍朱古力咖啡。


到左下午茶時間，同朋友黎到呢間玩味十足既餐廳嘆下。餐廳地方好大，有唔少地方可以俾你打下卡影下相。我地叫左喇沙掛天使麵配石班大蝦、咖央窩夫同黑芝麻豆漿沙冰。 喇沙掛天使麵配石班大蝦 好特別，有一個茶壺裝住喇沙湯汁，湯汁屬於稠身既，都辣辣地架，配天使麵無乜違和感。


咖央窩夫 雪糕係雲尼拿味，窩夫係軟身個種，味道唔錯，幾濃蛋味，咖央醬幾重椰子味，第一次見同窩夫呢個配搭，可以一嚐。黑芝麻豆漿沙冰 好似飲緊芝麻糊甘，飲得到有豆漿味，兩者都幾夾，甜度適中，幾好飲又消暑。


今日佛誕好忙，忙到兩點半先食第一餐，同男朋友入左間印度餐廳食。 炸米餅配薄荷汁 第一次食呢個印度小食，入面包住既應該係薯蓉，仲有啲香料，外面係脆口既，越食越辣，幾特別。 香燒春雞 有兩隻雞腿同雞胸，雞肉幾嫩滑，啖啖肉，幾好食。


印式燴羊肉 唔辣架，羊肉都唔羶，亦唔鞋唔韌。 芝士烤餅 烤餅煙煙韌韌，包住勁多芝士，十分邪惡。 印式咸煎餅 口感鬆軟，我覺得單食可以，蘸印式燴羊肉既汁食都得。 椰青、青檸梳打。 芒果酸奶、凍咖啡。


佛誕前夕黎到天后鮨千月嘆返個午市廚師發辦。 呢間位於26樓，居高臨下，望到海景添架，亦都有日本風情。我叫左午市餐牌既森羅，廚師會問你有咩唔食。首先係沙律，沙律菜好爽脆而且新鮮，個汁酸酸地好開胃。跟住係茶碗蒸，蒸蛋十分滑，亦都有好多料，好食。


甜蝦壽司配魚子醬，好新鮮。燒左口魚邊壽司用火槍燒過後，油脂感出晒黎，好正。北海道海膽壽司又係超級鮮甜，好似係日本食到甘。黎到刺身飯，角切刺身堆到好高，刺身絕對多過飯，好味。味噌湯出晒煙，唔會好鹹，唔錯。


最後食埋黑芝麻雪糕，好香濃幼滑，唔係細細球架，十分滿足。


下午同男朋友食左下午茶，唔太肚餓既關係，所以晚餐只係叫左三樣野食。有晚市套餐，亦都可以散叫。侍應服務態度好好。餐包估唔到散叫都會有免費餐包，係熱架，好驚喜。烤美國和牛骨髓配慢煮砵酒乾蔥．蒜蓉包 未食過牛骨髓，所以叫左黎試下。


牛骨髓用油浸住，有脂肪香。蒜蓉包好香脆，好食。 碳燒原條檸檬鰈配參巴汁第一次見原條魚既菜式可以擺盤甘精緻，魚骨好易拆走，味道好有東南亞既感覺。焦糖燉蛋慕絲蛋糕細細件，入口綿滑，有少少似食緊布甸燒。


夜晚同朋友去食西餐，見到有個Pearl Couple Set好抵食，所以二話不說就揀左呢個餐。餐湯係周打蜆肉忌廉湯，絕對唔會粉，而且好多蜆肉，飲落好creamy，好飲。 餐包係超級香脆既蒜蓉包，配番茄粒一齊食仲好食。


紐西蘭西冷牛扒配燒肉汁叫左七成熟，西冷好軟嫩，又有牛味，好正。伴碟既沙律、茄子、菇、翠肉瓜同薯仔都唔錯。 松露野菌意大利飯好creamy，飯口感煙韌，我覺得好出色。伯爵茶奶凍伴雪糕茶味幾出，口感Q彈，雪糕係雲尼拿味，擺盤亦精緻。


抗疫期間熱飲無限添飲，好好。 熱檸茶、熱檸蜜。 熱朱古力、熱檸蜜。


今晚同男朋友一齊食晚飯。丸十刺身盛刺身都幾新鮮，擺盤好吸引。我最鍾意帶子，好味。辣三文魚他他脆米餅米餅幾脆，第一次食三文魚他他，幾特別。極上牛柳三文治 牛柳超級粉嫩，完全唔會韌，牛味又出，個包脆脆地，一齊食超正。


自家製玉子燒 口感好嫩滑，而且厚身，有甜甜地既味道，我好滿意。日出富士丼 一片片既西冷都好嫩滑，加左蜜糖芥末醬同沙律，同白飯撈埋食竟然無違和感。米國牛肉烏冬 烏冬好彈牙又滑溜，牛肉都好大塊，呢間啲牛肉好高質。


今日lunch同男朋友一齊食，我地去左一間好有特色既餐廳食韓國菜。餐廳裝潢到好韓國既感覺，有好多打卡位，特別係有洗衣機個位，可以一解無得飛韓國既癮。我地叫左辣燉雞湯同炸紫菜粉絲卷。前菜有泡菜同辣豆芽，可以refill架。


辣燉雞湯有個爐會一直滾住，上碟之前等佢煮多十分鐘就食得。個湯越煲得耐就越辣，所以啲雞都係越耐越入味。雞肉嫩滑，仲有薯仔同洋蔥。炸紫菜粉絲卷有六件，新鮮炸起，熱辣辣，香脆可口。


星期日晚同男朋友黎吃吧吃起來。 吃吧招牌拼盤有什菌酥盒、蘋果肝醬、三文魚莎莎、蟹肉牛油果、煙火腿蜜瓜。 擺盤好精緻，好有食小點心既感覺，每樣細細件，作為第一道菜十分適合。 慢煮甜酒燴和牛面頰先以慢煮既方式再燜佢，所以十分軟腍，非常出色，同底下既薯蓉一樣甘綿。


德國咸豬手首先會係你面前著火，然後會幫你切件，方便進食。 豬手以外仲有薯蓉同腸，薯蓉好綿滑。 飲品方面好有特色，叫左曲奇朱古力奶昔同熱情果接骨木花茶。 曲奇朱古力奶昔有打得好幼滑，無冰粒，曲奇味好出，仲有啲爆谷、oreo同cream，甜度又岩岩好，當係甜品都仲得。


熱情果接骨木花茶好特別，用花樽裝住，仲有花插住。熱情果味幾出，幾清新。


今日約左男朋友一齊食lunch。黎呢間餐廳無理由唔食佢主打既Seafood Platter。Seafood Platter A可以揀3種海鮮，我地揀左海蝦、活青口、活蜆，各10隻，而醬汁揀左檸檬牛油汁。


侍應會係你面前shake海鮮袋，牛油香味湧晒出黎。海鮮袋除左有海鮮之外，仲有粟米、薯仔、腸仔，好滿足。路易斯安那特色蟹餅好飽滿，切開勁多蟹肉絲，超正。大波波肉醬意粉粒肉丸包住芝士，好似食緊芝士漢堡扒甘，肉醬意粉都好好食。


Apple Pie with Ice Cream撻皮夠脆，蘋果粒加肉桂加朱古力醬好夾，雪糕係綠茶味，絕對滿足到我呢個甜品控。飲品我揀左Sweet Dream，男朋友就飲Lychee Meet Roselle。


兩杯顏色都好靚，甜度適中。 Sweet Dream菠蘿味好出。 Lychee Meet Roselle就荔枝味好出。


星期日黎Cafe食下野坐低chill下，愉快渡過週末。CCC Patty Melt有Black Angus, Cheddar Cheese, Parmesan Cheese, Caramelised Onion, Mozzarella Cheese, White Bread。


新鮮熱辣辣上碟，芝士做到拉絲效果，連我唔食洋蔥既人都食到，因為洋蔥整到甜甜地既味道，三文治又烘到好脆，超級滿意！ 薯條都好好食，絕不欺場。 Creamy Pesto Grilled Chicken有Pine Nuts, Parmesan Cheese, Linguine。


雞肉醃得好好食，肉質又嫩滑。青醬扁意粉既份量超多，見佢用碗裝就知啦。Mocha既拉花好精緻，入口順滑。


星期五晚同男朋友一齊食晚餐，我地去左D2 Place搵野食，入左呢間環境幾舒適既餐廳。我地叫左冬蔭公汁海鮮意粉、牛肩肉同提拉米蘇。冬蔭公汁海鮮意粉都頗辣架，冬蔭公味幾出，同意粉幾夾，意粉質感好滑，味道好惹味。


海鮮有帶子同蝦，好食。牛肩肉8oz食得到有牛味，而且肉質軟腍，一啲都唔鞋唔韌，伴碟有番茄同沙律菜。精選蛋糕有Tiramisu或者芝士蛋糕，我揀左前者。Tiramisu口感軟綿，甜度適中，唔錯。


星期六夜晚同男朋友到銅鑼灣食晚餐，呢間餐廳氣氛唔錯，好熱鬧。新英倫周打蜆湯十分足料，除左有大大隻既蜆之外，仲有薯仔粒同西芹，配以蒜蓉包。凱撒沙律幾大碟，沙律醬毫不吝嗇，煙肉粒、麵包粒、芝士碎都份量十足。


滋味烤辣雞先以慢煮既方式再烤焗，所以肉質特別嫩滑，而且好惹味。配碟既粟米亦十分好食，一啲都唔乾。 草飼澳洲肉眼牛扒 叫左五成熟，肉質一啲都唔韌唔鞋口，配碟既薯仔都好好食。Fruity Blossom集合唔同既果汁，加啲梳打水，酸酸甜甜。


Wonder Bar飲落似creamy版本既橙汁。


星期六同男朋友比較晏食lunch，好肚餓，所以叫左啲飽肚野。我地叫左經典肉食愛好者披薩、扇貝、蝦和煙肉卡邦尼醬意大利麵同Brunch Menu上既意大利All Day Breakfast三文治。經典肉食愛好者披薩10吋，切開有6件。


材料好豐富，有意大利辣香腸、火腿、煙肉、香腸、洋蔥、甜椒、黑欖欖、水牛芝士、番茄醬，岩晒食肉獸。扇貝、蝦和煙肉卡邦尼醬意大利麵既醬好濃稠，都幾大碟，食完好飽，男朋友話好食。意大利All Day Breakfast三文治唔係我想像中個個樣，但幾好食。


包外脆內軟，配以番茄醬、意大利辣香腸、培根、火腿、洋蔥、橄欖、馬蘇里芝士，材料之間好夾，我鍾意。Brunch Menu包飲品，揀左橙汁，有果肉，仲可以免費添加，好好。


今晚預祝朋友生日，佢想食呢間餐廳。 希慎廣場呢間分店裝修以暗藍色為主，行型格路線。 除左有餐廳座位，仲有商場座位。 多款蛋糕既甜品櫃，全部都好吸引。 除左必食既蛋糕之外，亦有提供主食，一次過滿足晒鹹甜既口慾，而且擺盤十分精緻。


兩款前菜北海道刺身級帶子、青瓜酸乳酸醬、意大利青瓜、細香蔥擺盤精緻，帶子鮮嫩，成個配搭好新穎，味道都唔錯。 蟹肉、西瓜、馬蘇里拉芝士、特級衫榨橄欖油蟹肉份量唔少，用西瓜入饌好特別，而且又靚既一道前菜。


兩款主菜慢烤手撕西班牙黑毛豬肋骨肉、南瓜蓉、車打芝士、烤雜菜個豬切開係一撕撕架，口感軟腍，加埋芝士，好味道。 原隻法國鵪鶉、南瓜蓉、薯仔、荷蘭豆、香草草莓辣醬鵪鶉肉質厚實，用草莓伴碟增添色彩，薯仔同南瓜蓉都好食。


星期日同男朋友去完格仔山之後，夜晚去九龍城覓食，我地無揀食泰菜，食西餐一樣得。兩隻西班牙生蠔、兩隻法國生蠔兩種都好肥美多汁，法國生蠔相比要再濃味啲，兩種都好出色，好新鮮。雜菜沙律配意大利巴馬火腿巴馬火腿唔會好鹹，有唔同種類既沙律，用沙律醋黎調味，健康又開胃。


周打蜆湯同龍蝦湯第一次飲甘足料既周打蜆湯，有蜆、魷魚、蝦，又夠creamy。龍蝦湯好濃味，每啖都食到一絲絲既龍蝦肉，正。龍蝦汁虎蝦意大利粉呢碟意粉好岩我口味，煮意粉既時間岩岩好，口感爽滑，好掛到龍蝦汁，虎蝦又彈牙，滿分。


磯燒美國安格斯肉眼扒叫左五成熟，牛肉幾嫩，唔鞋唔韌，仲配有大量香脆可口既炸薯條同沙律菜。菠蘿烏龍茶同青蘋果烏龍茶前者甜度低啲，後者甜啲但青蘋果味好出。


Tonight, my boyfriend and I had dinner together. We have ordered several dishes.Beef TartareIt really tastes as beautiful as it looks and has high quality.


Lobster Bisque It is very rich and full of the taste of lobster.Classic CarbonaraIt is so rich and delicious.


Do not hesitate to taste it.Meat lovers Pizza crust is made of sourdough with the toppings of Mozzarella, Salami, Parma Ham, Finocchiona, Pancetta and Hot Salami.


The combination of them is amazing.Class French SteakIt served with potato mash which is very delish and the steak is nice too.


Semifreddo CappuccinoThis is my first time to have Semifreddo. It is yummy and presents in a pretty way.


Purple Rain  tastes like lemon coconut water which is very fresh.Kronenbourg 1664 .They are Good drinks.


夜晚同男朋友去中環食飯，微醺呢個名好有詩情畫意。半熟吞拿魚春卷．他他醬半熟吞拿魚口感好似食緊牛舌或者豬脷甘，好特別，肉質軟腍，同脆口既春卷皮一齊食幾夾，好食。鮮蟹肉意大利雲吞．法式番茄清湯意大利雲吞包住滿滿既蟹肉、蟹籽、番茄，而番茄清湯味道清清地，好飲。


烤慢煮煙肉西班牙豬柳卷用煙肉包住豬柳，煙肉走我鍾意既軟腍路線，豬柳亦唔韌唔鞋，好嫩又多汁，好美味。伴碟有番薯蓉、嫩甘荀、芥末籽蜜糖燒汁。黎到微醺一定要飲酒。My Cup of Tea係我飲過最好飲既cocktail，超有特色。


右邊用左茶壺盛住熱酒，聞到陣陣茶香，飲落除左有茶味，亦有濃烈既酒味，越遲飲酒味會更出。飲完熱酒就要飲左邊既凍酒refresh下，充分滿陣陣花香，好易入口。Jumanji係濃濃既威士忌下飲到青瓜味，味道好清新，唔錯。


今日同男朋友齊齊請左下午假，首先醫肚先。所有套餐均附送麥飯、椰菜沙律、味噌湯，仲可以續加。元祖炸牛排套餐餐廳選用美國及紐澳牛肉，以高溫快炸60秒，炸衣酥脆金黃，肉心三成熟，呈粉紅色，驚太生可以自己再係燒爐上熱多陣。


牛肉肉質嫩滑多汁，牛肉選用翼板部位。霙花翼板牛排套餐翼板即係牛既肩膀部位，比元祖炸牛排多左蘿蔔蓉同蔥花，多左清爽既口感。我自己覺得三成熟都已經好好食，食得出係靚牛。芒果奇異果味有汽特飲酸酸甜甜，顏色幾sharp。


白桃蒟蒻冰茶甜度相對比較低，多左蒟蒻可以咬下。


同男朋友行完西高山之後出左去尖沙咀食晚飯。餐廳無論係裝飾、餐牌定侍應都充滿趣味。MK鰻魚蛋包白飯既鰻魚口感軟腍，最緊要係無幼骨。醬汁撈白飯幾好食。仲有兩件玉子燒，滿足到我呢個雞蛋控。醬油風白汁三文魚扁意粉十分creamy，白汁好濃，唔知係咪醬油風既關係，我覺得有啲甜甜地既味，三文魚份量都俾到足。


今晚同男朋友行下康城，順便食個晚餐。 呢間裝修別緻，服務態度好好，食物質素又唔錯。茶要左壽眉，有碟前菜。 京滬擔擔麵男朋友激讚，麵質爽口，湯底濃稠，聞到麻辣味好香，但食落又唔會太辣，好正。 爆汁牛肉煎餅要小心啲食，因為真係一咬就會爆晒啲汁出黎，好勁。


花語易入口，清甜帶花香味。佢連外型都整到好似一朶花甘，好有心機。赤曲之情有多層，首先飲到茶味，繼而酒味，最後係熱情果味。


所有食物用一個大鐵鍋裝住，可以保持溫度。 豬肋骨唔會得骨無肉，芝士好邪惡，單食芝士都好好食。 甜辣炸雞個調味我鍾意，另外會附上一碟炸雞醬。 雞肉嫩滑無骨，仲配有薯條、薯角，薯條有啲甜甜地，幾特別。


今日請咗假陪男朋友覆診之後去食午餐，我地決定食飽啲。午市只要惠顧任何定食或丼飯就可以任食沙律、蛋糕、任飲，好抵食。主菜我地揀左豚肉味噌湯定食配燒花魚同蓮藕免治雞肉。 豚肉味噌湯定食配燒花魚十分豐富，除咗有白飯，仲有漬物、薯仔沙律、溫泉蛋、炸池魚，當然唔少得豚肉味噌湯同燒花魚啦。


溫泉蛋可以撈飯食，燒花魚味道唔錯。 蓮藕免治雞肉丼大大碗飯，蓮藕免治雞肉有照燒汁既味道，撈飯食甜甜地甘。 自助區可以任食沙律、蛋糕同多款飲品。 最後一定要食埋甜品先走。


星期六同男朋友中午黎牛大人吃到飽，我地食極上和牛吃到飽。台式湯底有8款，我地揀左四目養生素食鍋。極上和牛吃到飽可以任食所有肉類。第一輪叫晒黎食，我最鍾意澳洲和牛M5牛肩卷同牛肚。佢全部既漿類都好好食。


台灣特色小食叫左真豬小香腸、士林鹽酥雞、梅甘酥脆薯、基隆甜不辣、私房鴨血，好有台灣既味道。自助食品區竟然有台式滷牛肉飯。丸類基本上都試晒，特級花枝丸最出色，十分彈牙。玄米茶雪糕幾濃味。飲品區有多款選擇，第一次飲蘋果西打。


法式海龍王配麵包，有半隻波士頓龍蝦、帶子、青口、大蜆、魷魚、盲鰽各二。海鮮全部都幾新鮮，海蝦湯好好飲，好清甜，送外脆內軟既麵包超正，麵包索晒湯汁。炭燒澳洲羊架有四件，叫左五成熟，碟上鋪上希臘乳酪，伴以薯仔、蘆筍同紅蘿蔔。


星期六下午同男朋友去完舂磡角，出返中環食野，今次我地新嘗試，去食墨西哥Taco。Taco分左軟皮同脆皮，於是叫晒兩種黎食，再叫個原味雞蛋仔當甜品食。手撕羊肉Taco揀左軟皮，包住手撕羊肉、枝豆、烤粟米番茄同酸辣青汁。


食落好清新，羊肉唔羶，幾好食。墨西哥辣雞Taco就揀左脆皮，我自己就鍾意脆皮多啲，食落香口啲。呢個包住墨西哥辣雞、牛油果醬、番茄莎莎同芝士。口感好豐富，好惹味，好食。原味雞蛋仔幾香蛋味，外脆內軟，唔錯。


星期六同男朋友出銅鑼灣食late lunch。我地叫左一個小食、兩個主菜同兩杯3D飲品。  水牛城雞翼好惹味微辣，5隻雞翼都大大隻，啖啖肉。煙三文魚明太子意大利飯幾creamy，煙三文魚好有心機捲成花形，明太子個味幾出，仲有啲洋蔥。


All-Day Breakfast好豐富，賣相好得，有新鮮既沙律菜、軟熟既麵包、鮮甜既小番茄、有調味既牛油果多士、嫩滑既黑松露炒蛋。 3D Chocolate幾好飲，可愛既熊仔扒係上面，唔捨得飲。3D Black Sesame Latte變左係兔仔，好佩服3D效果擺左好耐都唔會變形。


3週年紀念日當然要去間有浪漫情調既餐廳fine dinning啦。所有食物都係即整，擺盤精美。焦糖法式燉鵝肝第一次食，估唔到鵝肝同焦糖一甜一鹹既食物夾埋一齊食都幾襯。餐廳好有心機將白麵包整成玫瑰花同整到外脆內軟，仲畫左樹枝俾玫瑰，點住美味既鵝肝醬食，一大享受。


自家製蟹餅配檸檬忌廉汁好食，蟹餅熱辣辣又飽滿，配檸檬忌廉汁食幾夾。黑松露蘑菇忌廉湯配有一塊香脆既蒜蓉包。香煎澳洲西糟鱸魚·椰菜花蓉·紅孆豆·青豆比想像中大份，魚肉嫩滑，魚皮煎到脆脆地。鮮果·雪糕·杏仁·芒果擺碟精緻。


我臨時問可唔可以寫祝福字句，字寫得好靚。叫左兩杯Cocktails，我叫左Chi-Chi，男朋友叫左Old Fashioned。Chi-Chi好易入口，偏水果同奶味多啲，唔錯。男朋友話Old Fashioned幾好幾抵飲，真材實料。


一杯威士忌加糖漿俾你。


今日係同男朋友既3週年紀念日，齊齊放假去大埔玩。首先食左午餐先，因為好肚餓，所以食放題。呢間個名雖然好似以燒肉為主，但其實包羅萬有。全部食物都係出去自取，有唔同區域，食物種類十分多元化。首先食左燒烤食物先，燒烤食物種類最多，以肉類為主，食咗幾轉。


之後食刺身，有8款甘多。沙律壽司區。炸物黎講我鍾意炸香蕉。熟食區。估唔到會有3款點心，好少放題有點心食。仲有少少前菜。甜品最鍾意乳酪雪糕，有原味同士多啤梨味，透心涼。飲品選擇超級多，有自家製嘅冷泡茶添。


仲有得打邊爐架，但已經飽啦。


情人節晚市無堂食，於是外賣burger做晚餐。新年食完行運漢堡，希望有好運行!呢間漢堡店只做外賣，唔少人排隊。因為係開放式廚房，所以你可以望住點整。 我地只能夠去公園開餐。我地叫左兩個餐，跟套餐包鮮炸薯條、汽水。


雙層芝士牛肉漢堡同芝士牛肉漢堡既分別係前者多左塊漢堡扒。如果係食肉獸，建議食前者，飽足感會大好多。 兩塊嘉頓麵包夾住漢堡扒、熱溶芝士，番茄、生菜，我仲食到啲洋蔥添。鮮炸薯條屬於幼薯條，份量十足。


臨近新年，我提早咗收爐，就約咗朋友去行維園花市，行之前梗係食咗飯先去啦，就係天后附近搵嘢食，周圍都好多餐廳，花多眼亂，行到去水星街，見到呢間食丼飯既日本餐廳。睇咗個menu 都不錯，咁就決定試新嘢啦！


午餐有10個餐，午餐黎講，都算多款，咁我就揀左蒲燒鯛魚腩丼飯，再加多個蟹肉忌廉薯餅，餐飲同叫左杯熱柚子蜜。  個飯上到黎，竟然同menu張相一樣，無圖文不符。啲魚腩都睇落幾靚仔，食落去甜甜地，好嫩滑又唔會腥，真係幾好食！


係有啲驚喜！啲配菜都算正常，個飯量都幾多，到最後我都食唔晒。  個小食係蟹肉忌廉薯餅，都算正正常常，外脆內軟，有啲流心咁。  整體來講，餐飯算唔錯，個蒲燒鯛魚腩真係幾好食，有機會，會再過嚟試下其他嘢食。


今日同男朋放下午假，同佢一齊去食午餐。我哋揀咗兩個午市套餐，再加兩個小食。日式豚肉餃子同吉列廣島金蠔都係跟餐前菜。餃子外皮夠香脆，包住滿滿既豚肉同少少菜，好食。吉列蠔炸得唔油膩，蠔又多汁，好出色。生薑豚五花烏冬帶有日本紅薑既味道，同豚五花好夾，而且豚五花肉質好腍，正。


安格斯牛扒配有一碗珍珠米，牛扒調味唔錯，口感唔韌，都相當唔錯。白鱔燒得皮脆肉嫩，美味。番薯條同個醬汁一齊食有種鹹甜鹹甜既味道，令番薯條好食咗好多。


今日同舊同事難得約出黎，順便食埋early dinner先返屋企。呢間小店得四樣食物同飲品，代表餐廳對自己既食物一定好有信心，一於入去食。我地當然嗌晒四樣食物啦，分別係正宗水門海南雞飯、泰式軟綿綿豬手飯、青木瓜沙律、芒果糯米飯，飲品要青檸梳打、烏龍茶。


正宗水門海南雞飯雞肉嫩滑，黃薑飯薑味幾出，連醬汁都唔錯。泰式軟綿綿豬手飯豬手皮真係軟綿綿，肉質唔夠雞肉嫩滑，但勝在量多。青木瓜沙律對我黎講都頗辣，但舊同事就好鍾意呢種辣。芒果糯米飯唔會好甜，有白米同紫米，紫米幾有咬口。


青檸梳打好夠氣，可以嗌走甜架。


今日約左好耐無見既舊同事食午餐，我地係Coffee Talks邊食邊吹左好耐水。燒烤汁豬仔脾鮮果沙律 豬仔脾肉質有咬口之餘夠腍，燒烤汁好惹味。沙律除咗有沙律菜，水果亦有唔同種類，食落好fresh，岩晒想食涼野既舊同事。


XO醬香辣蒜片海鮮意粉 唔會好辣，海鮮有蜆、魷魚圈、帶子、蝦，幾足料。抹茶紅豆窩夫 窩夫即整架，所以好香脆，本身唔甜，配埋甜甜既紅豆同抹茶雪糕一齊食就岩岩好。凍維也納咖啡 上面一層甜忌廉，下層係咖啡，有啲似芝士奶蓋茶既咖啡版，唔錯。


熱黑咖啡跟餐免費。


由於夜晚無堂食，所以今日又同男朋友食early dinner啦。呢間用QR code落單，唔駛加一。星期二平日都幾乎滿座，好多人食完係餐廳出面影相打卡。手撕豬肉配賓尼迪蛋食egg benedict最緊要係隻蛋要夠流心，蛋黃配包食一流。


手撕豬都唔錯，食落唔老唔鞋。秘魯烤雞配野米飯烤雞調味唔錯，外皮幾脆，肉質嫩滑。野米飯撈左啲粟米，十分健康有益既感覺。法式焦糖班戟我期待左好耐食呢個班戟架啦，賣相吸引，有三塊口感似蛋糕既厚實班戟，淋上唔會太甜既焦糖醬，食完好飽肚。


味噌蟹醬蟹籽蟹肉扁意粉蟹籽、蟹肉、蟹醬毫不吝嗇，十分足料。意粉又十分creamy，配合啖啖既蟹配料，好滿足。龍蝦湯配牛油果大蝦稻庭烏冬 好igable，個壺裝住濃郁既龍蝦湯，自己倒入烏冬到。牛油果同龍蝦湯幾夾，蝦大大隻，唔錯。


熱Mocha 男朋友話好好飲，飲得出用左靚既咖啡豆，有陣陣花香味。 熱Matcha Latte 幾濃抹茶味，拉花又靚。


今日係九龍灣考完筆試之後，夜晚係九龍灣覓食，因為無堂食，只能外賣。無得堂食既情侶只能係公園開餐。海苔培根蛋餅十分足料，啖啖都食到培根，唔會好鹹。酥炸花枝丸有五粒大大粒既花枝丸，口感彈牙，十分惹味。大腸包小腸自從N年前係台北食過幾啖大腸包小腸之後就再無食過，今日終於可以再次食到。


第一次食既男朋友表示好食，話糯米同台灣腸好夾。香酥雞扒魯肉飯食完幾飽肚，雞扒唔算油膩，魯肉汁撈飯食好味，仲有半隻蛋。台灣擔仔麵有一隻蝦，半隻蛋同一粒貢丸，油麵同肉躁加芽菜一齊食唔錯。冬瓜檸檬少甜男朋友鍾意飲，所以叫左杯俾佢。


今日lunch搵左男朋友陪我去食pancake，食甜品當正餐。 雖然佢有提供鹹食既set lunch，但我太想食pancake，所以冇叫到，叫左兩個甜pancake食。 意大利芝士蛋糕班戟因為我鍾意食Tiramisu，所以叫左個Tiramisu班戟。


上碟係一層一層疊高既班戟，pancake食落有唔同既層次變化，味道豐富，充滿可可粉同咖啡粉。苦甜交替。 一層cream一層pancake既設計令到pancake無甘乾，帶濕潤既口感。 雜果朱古力班戟賣相色彩繽紛，令人食指大動。


由三塊迷你pancake同一堆唔同既生果組成，附有大量幼滑既cream俾你搽。


今日lunch約左男朋友一齊食日本菜。 睇完餐牌，我地揀左刺身定食配白飯同銀鱈魚西京燒配白飯。 午市套餐包左沙律、味噌湯、茶碗蒸、前菜、雪糕。 刺身定食配白飯 刺身有赤身、油甘魚、深海油魚、鯛魚、三文魚、鮮八爪魚2片、帆立貝2件、甜蝦2隻。


刺身相當唔錯，入口新鮮肥美，而且厚切，美味可口。 銀鱈魚西京燒配白飯 銀鱈魚燒到外皮好脆，味道甜甜的，魚肉口感嫩滑。 雪糕有3隻味可以揀，我地揀左豆腐同綠茶味，另一隻係黑芝麻味。豆腐同綠茶味都好食，我就偏愛豆腐多啲。


雞翼炸得香脆惹味。番茄湯米線正常。加配滷水豆腐，唔會太鹹。煲仔 ‧ 塔香三杯雞定食配上湯浸時菜及白飯雞件份量夠，啖啖肉，不過三杯既味道唔太出，但本身個雞係唔錯既。拉絲芝士肉鬆蛋餅配地瓜薯條蛋餅略油但足料，地瓜薯條熱辣辣，唔會油淋淋。


紫薯珍珠黑糖冰鮮草十分足料，有幾舊紫薯，大量珍珠、椰果、仙草，仲有黑糖冰，不過我嫌太甜。芝士奶蓋阿華田少甜好好飲，芝士奶蓋重奶味，阿華田味濃，無用水黎溝稀到，而且兩者好夾。夏日水漾鮮果茶半甜少冰果味同茶味兼備，都唔錯。


今日同同事黎任食午市火鍋預祝佢生日。 呢間可以一人一鍋，夠晒衛生。湯底我揀番茄薯仔牛粒湯，同事要壽喜燒。 肉類有美國牛肉、美國極上牛肉、紐西蘭羊肩肉、特選豚肉。全部都係薄切，美國牛肉同美國極上牛肉我都鍾意，肉質軟腍且湯底好夾。


自助區有蔬菜類、醬料同雪糕配料吧。 飲品有多款選擇可以任飲。 丸類就要剔紙仔落單。 基本上叫晒甘滯，哈哈。 甜品有唔少選擇，我呢個甜品控梗係全部都要啦。 除咗我唔好中式糖水同榴槤班戟之外，其它都唔錯，特別係軟雪糕同藍莓芝士杯。


今日約左個同事一齊食個late lunch，我地叫左好多野食。午市套餐配是日前菜、和風沙律、味噌湯。燒花魚一夜干定食配御飯，一夜干好大條而且多魚肉，鹹鹹地送飯一流。蟹籽沙律幾抵食。茶碗蒸熱辣辣，入口綿滑，有雞肉同菇係入面。


蜆肉烏冬好彈牙，蜆肉有好多粒而且鮮甜。蔥粒吞拿魚蓉軍艦、立魚壽司、油甘魚壽司、鰻魚牛油果卷全部都唔錯。 除左新鮮肥美，連壽司飯都好有味道同軟熟。天婦羅蟹柳壽司係熟既壽司，一樣好味，一啲都唔油膩，反而好香脆。


冬至同同事一齊食午餐，去左間打卡cafe，周圍都佈置得好靚。 為咗今晚冬至飯留肚，特登去cafe食個輕量午餐。 黑松露和牛漢堡·盛當用靚靚布巾包住，用木盒裝住食物，好有日式既感覺。 有兩個飯團，其中一個包住三文魚，有兩塊軟腍既漢堡，仲有半粒流心蛋同豆芽。


煙三文魚牛油果蟹子沙律配有兩塊卜卜脆既麵包同沙律。煙三文魚牛油果蟹子沙律賣相吸睛，有粒半熟蛋黃係面撈埋食，幾清新。 金絲黃菊雪梨茶可以自己調較份量，飲落好清甜。 愛爾蘭咖啡酒味同咖啡調配得好融洽，味道甜甜的，冬天飲好暖身。


我同男朋友係觀塘食完午飯，經過一間古早味蛋糕店，被佢吸引左，於是買左兩隻味返佢屋企食。 佢有唔同味道可以選擇，我地揀咗鹹蛋黃芝士同綠茶原味，下次可以試吓其它味。 我目測呢間既古早味蛋糕比起一般古早味蛋糕店既份量更大更足秤，拎上手有返甘上下重量。


鹹蛋黃芝士古早味蛋糕 味道充滿鹹蛋黃同芝士既香，呢個組合十級邪惡，而且相當飽肚。 綠茶原味古早味蛋糕 蛋糕口感鬆軟，食得到綠茶味，甜度低，食到蛋糕既純粹，我比較鍾意呢款。


星期六同男朋友黎灣仔Mansons Lot食早餐，其實都11點架啦，食飽飽先有足夠體力去行山。睇完餐牌，我地揀左蟹肉菠菜奄列同傳統班尼迪蛋，叫多兩杯野飲。Crab Meat Spinach Omelette即係蟹肉菠菜奄列。


我以為份量會好少，點知奄列好厚好夠份量，落足料，仲有健康既沙律菜同麵包伴碟，抵讚。Classic Egg Benedict傳統班尼迪蛋用英式鬆餅夾住parma ham，同流心蛋一齊食超正，作為第一餐黎講覺得好滿足。


Iced Rose Latte有啲玫瑰花瓣係面，好少女。Iceberg類似affogato，咖啡上加一球雲尼拿雪糕。咖啡本身味道偏酸，同雲尼拿雪糕溶為一體飲就岩岩好。 侍應話餐廳日間頭賣咖啡，夜晚會變做酒吧餐廳，有時會同唔同手作導師一齊搞不唔同類型既工作坊好似插花、咖啡班同art jam之類，幾特別。


今日同男朋友黎Mamaday Studio食個下午茶，叫左兩款食物同兩杯飲品。樓高三層，每層各有特色，佈置落足心機，每個角落都係打卡位。藍莓貝果口感煙煙韌韌，係一個健康既包點。泡菜豬肉酥皮撻成個配搭幾夾，酥皮撻幾香脆，唔錯。


What-So-Ever SOE Special是是鬼鬼但但呢杯由伯爵茶、菠蘿柚子、得獎咖啡豆同Tonic Water制成，飲落帶酸，幾得意。73.5%朱古力朱古力味幾濃，而且甜度適中。


今日同男朋友黎到尖沙咀日和茶舍食個late lunch。餐廳環境舒適，座位寬闊，佈置都好有心思。我地叫左兩個lunch set，分別係香煎頂級安格斯牛小排伴薯蓉沙律菜同原條日式鰻魚旋風蛋飯，包日常餐湯&野菜沙律/小吃，仲有一杯飲品。


日常餐湯係椰菜花粟米湯，佢唔係屬於creamy路線，但卻好好飲。飲到入面仲加左薯仔，真材實料。小吃係米網蝦卷，脆卜卜，好食。香煎頂級安格斯牛小排伴薯蓉沙律菜好欣賞牛小排用既係靚牛，有牛味又有油脂感，而且切成一條條疊起，擺盤有心機。


薯蓉都好好食。野菜沙律幾大碟。原條日式鰻魚旋風蛋飯幾靚，鰻魚肥美可口，唔多骨。飲品係熱同凍既檸茶。


之前食過中環間Cafe Crepe覺得好好食，行尖沙咀時見到佢係K11都有鋪頭，於是入左去食午餐。佢門口有個牌話有新產品，於是叫左呢個鹹既同一個甜既，再加兩杯飲品。Perpignan Chorizo係新產品，係辣肉腸、蝦配白打芝士法式薄餅。


薄餅口感軟熟，內餡十分足料，有一定既厚度。Cinnamon Bun係肉桂配甜酒及香草忌廉芝士。用薄餅捲起站立，酒味幾出，肉桂味都好香，十分飽肚。Latte口感順滑。Mocha唔太甜，朱古力同咖啡調配得唔錯。


今晚同男朋友去食東南亞菜，我地叫左好多野，食完好飽。    沙嗲雞肉串2串 我好鍾意食沙嗲雞肉串架，叫左2串淺嚐。早知叫多啲啦，因為雞肉唔會鞋口，沙嗲又好食。  招牌泰皇蟹肉炒飯炒得夠乾身，每啖都食到飯加蟹肉，仲有蟹籽添，十分足料又惹味，超級推薦！


大蝦冬蔭功湯酸酸辣辣，入面好多菇，蝦大大隻，鍾意飲冬蔭功既男朋友表示好飲。  黃咖哩海鮮多士盒好澎湃，一切啲黄咖哩搶住湧出黎，好療愈。  海鮮有大蝦、青口、八爪魚，每樣各二。  星空蘇打好靚之餘又好飲。


檸檬甘蔗汁幾清甜。


今日黎黄埔巧遇一間新開張既漢堡包店，見幾多人幫襯，又未食午餐，決定幫襯支持下。除左有漢堡包，仲有幾款熱狗同小食。呢間主打外賣，有個細細地既立食區。 由於太肚餓，所以叫左好多野食，最後等左四個字左右就有得食啦，當時都三點lu。


黄金漢堡即係鹹蛋黄口味，夾住漢堡扒、芝士、生菜、紫洋蔥、番茄。麵包軟熟，漢堡扒唔會實的的，整體唔錯，可惜鹹蛋黄味唔算好出。墨西哥漢堡微辣，相對比較惹味，夾住既餡料相差無幾。芝士辣肉醬熱狗最惹味最辣，而且好大個，邪惡感十足。


炸雞配秘製辣沙律醬今次整得無甘好，炸皮比較厚所以雞肉部分唔多。老闆都話今次失準，平時啲客係大讚炸雞好食架。炸水牛芝士幾好食，即食相信會做到拉絲既效果。成餐食完真係要做運動減肥啦，哈哈。 除左有汽水，仲有支裝飲品。


白子刺身第一次食，係時令食品，口感軟綿綿，帶魚生味道，好新奇。池魚王切成薄薄一片，好考刀功，亦食到佢既鮮味。鹽燒白鱔燒到魚皮好脆，肉質肥美。免治雞肉 沾蛋黄一齊食，增添滑溜感。清酒煮蜆好有水準，蜆大大隻得黎又好鮮甜，配埋個湯一齊飲，好正。


入面仲有幾舊白蘿蔔，所以個湯飲到蘿蔔味。燒子持香魚好多卵子，鍾意食卵子既人會好鍾意。


今日同男朋友黎到屯門行藍地水塘，首先要食個lunch先，食完明白點解會甘多人排隊啦。 星期日都有午市套餐，我地揀左黯然銷魂安格斯滷肉飯同紅燒牛肉麵，再加炸花枝丸。     黯然銷魂安格斯滷肉飯有一隻流心既煎蛋，加上滷肉既油脂同飯撈埋食，真係黯然銷魂，好食。


紅燒牛肉麵湯底清甜唔油膩，紅白蘿蔔同牛肉都好腍，係一碗出色既牛肉麵。   炸花枝丸大大粒，即炸熱辣辣。 雪菊蘋果茶甜甜地，唔錯。  玫瑰可可鮮奶好好飲，玫瑰同朱古力原來甘夾，多左陣玫瑰既清香又唔會過甜，口感順滑。


我知呢間日本名古屋過江龍pancake店黎左香港好耐架啦，一直都想食，今晚終於的起心肝拉男朋友黎陪我食。我見佢目玉焼き風班戟係新出品，於是叫左呢個再加抹茶忌廉梳乎厘班戟，飲十勝紅豆牛乳同焙茶牛奶。目玉焼き風班戟可以揀梳乎厘或夏威夷班戟，我揀左夏威夷班戟底。


班戟個樣好得意，唔食落口真係會以為上面個層係太陽蛋。原來蛋白係Mascarpone忌廉芝士，而蛋黃就係特製吉士。 班戟比較乾身，唔係鬆軟個種。抹茶忌廉梳乎厘班戟配有紅豆，班戟鬆軟，抹茶忌廉食得出抹茶味，輕盈幼滑，配埋食幾好。


十勝紅豆牛乳係冬日特飲，熱牛奶加上甜甜既紅豆。焙茶牛奶好濃焙茶味。


今日下午放假，特登約左男朋友一齊食午餐，我想食壽司，所以入左翔壽司食。   餐廳座位好少，座位前有刺身櫃。 餐廳提供午市定食，定食均配沙律、面豉湯，我地揀左翔-精選壽司盛盒同翔-特選壽司盛盒。   首先送上沙律同面豉湯。


精選壽司盛盒有5件壽司，分別係油甘魚、真鯛、赤蝦、腐皮、玉子，仲有牛油果手卷。赤蝦最好食，牛油果手卷幾足料，仲有少少蟹籽添。   特選壽司盛盒有深海池魚、赤身、中吞拿魚腩、牡丹蝦、三文魚籽軍艦，仲有辣味帶子手卷。


中吞拿魚腩夠肥美，辣味帶子手卷幾惹味。


今晚同男朋友食西餐。呢間餐廳有生蠔食，但我地無叫，另外叫左五樣野食同一杯雞尾酒。法式蒜蓉包即叫即做，口感香脆。巴黎牛油蘑菇焗田螺有六隻，已經脫晒殼，釀係蘑菇到，下面鋪住邪惡既薯蓉。黑松露醬蝦球意大利粉creamy兼有黑松露味，蝦有三隻。


香煎肥肝拼牛柳幾好食，鵝肝肥美，牛柳五成熟，口感唔韌，有牛味。伴碟有翠玉瓜、番茄、紅蘿蔔同薯仔。朱古力心太軟配雪糕超級流心，外脆內軟，雪糕係雲尼拿味，好美味。叫左杯雞尾酒Sangria一齊飲，男女都岩飲，幾易入口。


今晚約左朋友黎陪我食我好鍾意食既法式薄餅，樣樣都好有水準，服務都好好。Fines de Cancale Oysters 康卡勒生蠔好鮮好大隻。Blinis 煙三文魚同馬斯卡彭芝士同pancake皮一齊食超夾，夾埋食好出色。


鹹可麗餅Galettes La Piano有煙三文魚、菠菜、流心蛋、忌廉、沙律 流心蛋可以用黎點galettes食，食落就會無甘寡同濕潤啲，其它材料都好足料，同樣出色。Scallops Pasta好creamy，粒帶子超好食，口感好滑，軟硬度適中。


甜可麗餅Crepe La Sexy Suzette芒果雪葩、自家製檸檬忌廉、Cointreau君度橙味甜酒有酒先可以用火點燃，所以帶少少苦澀味，以甜甜地既芒果雪葩搭配就好合適。Le Pecheur朱古力醬、焦糖香蕉、忌廉、烤杏仁 類似香蕉pancake，好岩做甜品，好味。


French Apple Cider法國蘋果酒 用碗上，分別要左dry同sweet，分別係5%同2%酒精濃度，飲完好滿足。


同舊同事食完lunch之後就上佢屋企探佢個女，我梗係要買少少野食上去啦，最終係舊同事既提議下決定買蛋糕。 我地黎到Twinkle Baker Decor，蛋糕櫥櫃款款蛋糕都好靚好吸引，幾經掙扎，終於決定要黑魔力Black Magic。


黑魔力4.5吋，入面有Baileys Chocolat Luxe啫喱、脆莎榛子醬、73%黑朱古力慕絲同朱古力海綿蛋糕，層次好豐富，外層仲包住朱古力榛子醬，非常朱古力。    帶少少酒味中和左朱古力既甜味，甜度岩岩好，好味。


煙鴨胸柚子汁冷蕎麥麵本身係手打烏冬，但無晒變蕎麥麵。柚子汁清新，煙鴨胸唔會太鹹，用左唔同顏色既配菜伴碟，色彩繽紛，令人食指大動。而且份量超乎想像甘多，一定夠飽。紅果夏洛特蛋糕細細件好精緻，伴碟有心思，味道酸酸甜甜，蛋糕體夠濕潤，入口即溶既口感。


飲Vanilla Bean Organic Tea配甜品就最岩啦。


今晚同男朋友黎到中環蘇豪區食晚餐。我地叫左一個前菜，兩個主菜同一個甜品。Gratin Tomino Cheese超有驚喜，一定要食！底層係脆麵包，上面係Parma Ham包住半溶既Tomino芝士，成個組合無敵，回味無窮。


Roast Beef Topped Japanese Rice用珍珠米，同流心蛋黄撈埋食好正。 薄燒牛肉份量慷慨，靚牛果然充滿牛味，好味。Herb Ravioil意大利雲吞包住波菜同芝士，底層有鹹薯蓉墊住，雲吞皮唔錯，唔會硬掘掘。


Caprese Cake擺盤精美，食落似布朗尼，充滿杏仁粒。


古早味蛋糕近年十分流行，開到成行成市。  見到呢間源祖之味古早蛋糕店岩岩撞正迷人甜蜜玫瑰味出爐，於是決定買黎當下午茶食，再買多個雲石紋朱古力味添。   除左呢兩隻味，仲有原味、香濃拉絲芝士、海苔香口肉鬆、清新檸香、芝士愛肉鬆、皇室伯爵、流心鹹蛋黃，選擇頗多。


兩件蛋糕大大件，口感鬆軟同濕潤，甜度適中，唔鍾意食甜野既人都一定食得到。  迷人甜蜜玫瑰好少女，淡淡玫瑰花香。 雲石紋朱古力賣相吸引，濃濃朱古力味，而且食到溶溶地既朱古力粒。


今日lunch同男朋友黎鋸下扒，星期六都有提供午市套餐，包左餐湯、餐包同飲品，又唔收加一，幾抵食。   羅宋湯好足料，一啖湯一啖餸，亦好夠熱。 提子包個樣令我誤以為係鬆餅，點知原來係麵包，但味道係好食既，暖暖地甜甜地。


西冷牛扒配燒汁跟意粉 夠大份，配有豐富蔬菜，西冷略韌，意粉軟熟。 日式照燒鯖魚柳拼鑊仔牛柳配蒜蓉汁跟薯菜鯖魚好大條，鑊仔牛柳夠腍，薯菜係薯餅呢點好有驚喜。 飲品叫左凍檸茶，用鐵杯上可以保凍。


今晚返part time前去醫下肚先，經過呢間新開既餐廳，見有班戟漢堡食，於是買左個黎食。我之前係日本食過班戟漢堡既早餐，之後就無再食過啦。依家香港都有，就唔駛心掛掛啦。     呢間有樓上座位。   我叫左豬柳蛋班堡餐，配甜番薯條，飲無糖可樂。


豬柳蛋班堡用兩塊班戟夾住芝士、豬柳同炒蛋。班戟好厚身，口感唔係空氣感個種班戟，無咩甜味，所以男女都岩食架。  班堡即叫即做，拎上手會辣手架。食完飽過食漢堡包，係中環一個食野既新選擇，推薦。 甜番薯條亦係新鮮炸起，熱辣辣，而且份量超多。


我同朋友都飽飽地，所以晚餐唔係叫左好多野食。餐牌選擇幾多，最終揀左河豚薄切刺身、大名壽司定食同一杯蜜桃冰啤。河豚薄切刺身真係生平第一次食，原來味道同魚生唔太大分別，只係爽口啲，無咩油脂感。大名壽司定食包田園沙律、日替湯品、吉列廣島蠔。


吉列廣島蠔熱辣辣，好香脆。壽司有大本鮪魚腩、豐洲鮮魚、油甘魚腩、赤貝、日本帆立貝、日本象拔蚌、赤海老、海膽。對比河豚薄切刺身，壽司既魚生油脂感豐富得多，各有棒場客。蜜桃冰啤上面係沙冰，飲完透心涼。


今日午餐同男朋友黎自己燒漢堡扒過下癮。   和牛漢堡扒套餐包一碗白飯、麵豉湯、配菜、沙律。菠蘿煙肉和牛漢堡扒要L Size。 佢有教學教你點燒﹕將吸氣管同石頭既位置對準，將適量既漢堡扒平鋪係石上，然後每隔3秒迅速翻一下，下次要先清左石頭上既食物同燒焦再燒。


漢堡扒充滿肉汁，無筋唔韌，有得玩又得食，正。    東武里牛丼有生雞肉、紫洋蔥、洋蔥、芥末醬，亦包麵豉湯、辣泡菜同沙律。牛肉切成一粒粒，肉質厚實。生雞蛋撈飯一齊食一流，口感濕潤，令白飯多左味道。


下午食完afternoon tea飽飽地，比較晏先食晚餐，揀左食通常唔會好飽既日本菜，哈哈。見到呢間餐廳新開張，就入去食，睇下水準如何。我地唔太餓，剩係揀左兩款野食。呢到有酒飲架，但我地就叫左兩杯乳酸梳打。


赤雞沙律一半係沙律一半係雞扒。雞扒煎到雞皮脆脆地，肉質唔鞋口，啖啖肉。季節三色丼既刺身有三文魚、左口魚、魴鮄、島池魚，全部都幾厚切。丼飯已經落左調味，唔會好寡。乳酸梳打大大杯，係巨峰提子味。


今晚同男朋友去食久違既日本菜，我地叫左四樣野。八品刺身盛盒有海膽、八爪魚、帶子、北寄貝、三文魚、金目鯛、油甘魚、甜蝦，全部各三件。全部刺身都好鮮甜，而且唔係切到好薄俾你，好正。最得意係刺身盛盒有一個用壽司醋整既三角飯糰。


石鍋香辣海鮮手打烏冬湯底好惹味，好飲到男朋友飲晒啲湯。烏冬彈牙，海鮮種類繁多。七福神奄列飯一定要食，佢係真正既蛋包飯，連個底都有蛋包住飯架，而且落足雞蛋，蛋皮唔會薄身，啖啖都食到厚蛋，好滿足。免治雞肉串配有一隻蛋黄，沾黎食會滑溜啲，雞肉亦都好厚實。


食過台灣古早味蛋糕，但馬來西亞古早味蛋糕就未食過，甘岩經過就買左經典原味同流心咸蛋黄味兩款食。除左原味同咸蛋黄味，仲有爆漿芝士同霸氣榴槤味架。另外仲有一種叫肉鬆小貝既蛋糕賣。蛋糕每日新鮮即做，不添加防腐劑同香料，使用天然食材，食得安心啲。


經典原味同流心咸蛋黄味。 附有刀同手套，好貼心。經典原味口感綿密，蛋糕鬆軟，蛋香味頗重。 流心咸蛋黄味在原味既基礎上加左兩層邪惡既咸蛋黄，口感層次更加豐富， 一次唔會食得晒，不過唔一定要即日食晒，擺雪櫃可以保存兩日，再攞出黎食都好食架。


今日去完南豐紗廠之後，夜晚黎到串酒里食串燒。川式脆燒雞軟骨卜卜脆，好好咬。鹽燒厚切牛舌唔韌，好惹味。川式麻辣香燒餃子雞翼有兩隻，入面包住明太子同雞肉，辣度適中。 燒玉子係甜既，面同底都搽左蜜糖黎燒。 自家製惹味雞肉串有兩串，雞肉好大舊，啖啖肉。


麻吉燒幾特別，魚糕包住年糕，煙煙韌韌。 黄金蒜蓉燒扇貝有三隻，勁多蒜，亦好夠熱。煙肉荔枝串有兩串，估唔到係甘夾架，清甜既荔枝中和左鹹既煙肉，美味。黃金魷魚係鹹蛋黃味，熱辣辣，好邪惡。蒜蓉牛油焗蔬菜幾香牛油味，西蘭花份量幾多。


今日同朋友一齊放下午假，我地去左行南豐紗廠，順便食個lunch先。KOKO Breakfast全日早餐有煙三文魚、腸、大啡菇、藜麥、滑蛋、多士及沙律，屬於健康版既all day breakfast。多士係竹炭多士，擺左好耐先食都好脆，好好食，抵讚。


藜麥脆口，滑蛋落左好多黑椒，其它都唔錯。班尼迪蛋配牛油果隻蛋一切蛋黄流晒出黎，好正。中間除左有牛油果，仲夾住菠菜，都幾夾。麵包亦都唔難咬，好食。Cold Brew第一次飲，即係冷泡黑咖啡，幾特別。Iced Mocha牛奶味比較重，甜度適中。


今晚約左男朋友食晚餐，我地黎到近牛頭角既Non Kitchen撐枱腳，我地叫左個二人套餐。 首先會送上餐包同麵包條。餐包外脆內軟，麵包條卜卜脆，連黑松露牛油都好出色。 凱撒沙律份量十足，落左好多芝士碎同麵包粒。


是日餐湯係椰菜花忌廉湯，好creamy，飲落有濃濃既奶香味。 香辣茄汁尤魚墨魚汁意大利麵微辣，落左唔少蒜，好惹味又夠熱。 炭燒安格斯西冷牛扒叫左五成熟，肉質唔韌好腍，好好咬。 甜品係白朱古力泡芙，包住朱古力雪糕，又有水果伴碟，靚。


餐飲叫左凍檸茶同熱咖啡，值得一讚咖啡既奶係熱牛奶。整體感受到餐廳既用心製作。


原來素食自助餐都可以食到好飽甘走架。 今次黎到北角間無肉食食晚市自助餐，佢係中環、荃灣、佐敦、旺角都有分店。餐廳環境寬闊，枱同枱之間有一定既距離。 餐廳中間有一張長枱擺晒所有野食。野食refill得好快，而且不時會有新野食出現。


冷盤區 有沙律、涼麵、小番茄、紅菜頭、皮蛋、涼拌黑木耳、豆腐、紅豆糕、涼粉、西瓜等等，水準唔錯。炸物區 因為新鮮炸起，所以炸物保持到脆度。 成日有唔同既新款出現，pizza、芝士撻、春卷都好出色。最估唔到會有拔絲紫薯，十分驚喜。


熱盤區 主要係蔬菜類、豆製品、菇類，亦都有炒麵、腸粉同蘿蔔糕。我特別鍾意腸粉，encore左幾次。 另有紅米飯供應。是日靚湯係南瓜蔬菜湯，夠清甜。有一款糖水就係黑豆湯啦。野飲有茶同羅漢果，亦都有水提供。


以下係我攞過既野食，滿肚而歸。


星期日夜晚同男朋黎左呢間cafe食晚餐，結果好有驚喜。意式經典水牛芝士番茄沙律食落好清新，番茄新鮮，同水牛芝士好夾，開胃既一道菜式。糯米釀雞翼有四隻，外皮卜卜脆，包住軟熟既糯米，帶有少少辣，好惹味。自家製南瓜汁天婦羅蝦什菌意大利飯南瓜味好出，夠晒入味，意大利飯軟硬適中，天婦羅蝦炸皮唔厚，炸得香脆，美味可口。


黑松露什菌忌廉芝士意大利飯都好出色，十分creamy但又唔膩，黑松露味亦好濃郁，加埋芝士，好邪惡。飲品叫左蘋果啤梨鮮打綠茶同熱鹹檸檬蜂蜜。


下午同男朋友行旺角時經過呢間韓國街頭小食店，勾起我旅行既回憶，二話不說買左幾樣野食止下癮。鴛鴦芝腸熱狗棒點完即刻炸起，外層麵包炸得鬆脆，裡面一半係拉絲既芝士，一半係熱狗腸，一次過滿足晒你兩個願望。蝦多士拎上手熱辣辣，材料豐富，有蝦餅、煎蛋、椰菜絲、青瓜，仲有甜甜地既醬汁，我自己就幾鍾意。


雪米糍係新產品，揀左兩款黎食。裸裝柑橘包住原個柑橘，底層有一層紅豆。柑橘酸酸地，咬落冰感十足。牛奶似平時食既雪米糍，底層都係有紅豆。


下午同男朋友去完山頂之後，夜晚落返中環搵餐廳醫肚。呢間係一間食泰國菜既餐廳，裝修到好似酒吧甘，但係行中國風路線，好特別。我星期六晚黎時仲有live band演出添。鮮柚子沙律柚子數量十足，而且多汁清甜。


泰式香辣肉碎生菜包好惹味，夠辣之餘又多汁。泰式炒金邊粉好大碟，欣賞隻蝦大大隻又彈牙。泰式燒羊鞍有羊味但唔羶，而且肉質唔韌，有少量薯角伴碟添。天堂蝦薄餅夠香脆，包住蝦膠之外仲有花生，更加香口。Clover Club賣相好靚，飲落先有紅桑子味，之後酒味就湧出黎。


East Side就比較清新，酸酸甜甜。 男朋友話兩杯都好飲。


星期六同男朋友過左黎中環，首先食個lunch先。 我地見到呢間cafe佈置得好有藝術氣息，被佢復古既味道吸引，於是入左去食。Cafe主要提供輕食同飲品，而且所有野食都係即刻整架，保證新鮮。Avocado & salmon croissant 見住店員新鮮切個牛油果，望到好俾心機甘整。


牛油果同三文魚夾係牛角包中間，份量十足。牛角包脆脆地，同啲材料一齊食幾夾。Grilled parma ham & cheese sandwich 三文治烘得好靚，夾住兩塊芝士，parma ham又唔會好鹹，味道唔錯。


Iced Mocha 男朋友話好出色，咖啡同朱古力既比例完美，兩種味道都好濃郁。Iced Green Tea Latte 我覺得都唔錯，用既係明治牛奶，綠茶味都好出。兩杯野飲都沖得好靚。


今晚約左男朋友陪我食晚餐，因為我食左下午茶，所以唔係叫左好多野食。 呢間餐廳幾適合情侶黎撐枱腳，格調優雅。 Beets and Feta Salad 紅菜頭好好食，食完有種好清新既感覺。 Daily Soup 甘筍忌廉湯勁好飲，入口綿滑又香甜，欣賞佢加左麵包粒，口感豐富左而且好夾。


Fish Papillote  第一次食紙包魚，條魚無骨，唔多調味所以食得出原本既味道。 Carbonara 落左好多煙肉條，好惹味。佢唔係行好creamy既路線，但都夠味。 Lemon Tart 整體酸酸地，檸檬餡有流心效果，撻皮超脆，美味。


同朋友食完pancake有啲口渴，又唔想飲邪惡既手搖飲品，甘岩見到有果汁店，真係天助我也。原來呢間果汁店係韓國過江龍，主打健康果汁，甜度來自水果本身既甜味，唔會額外添加糖。我要草莓香蕉奶，朋友要草莓拿鐵。


草莓香蕉奶味道天然，香蕉味比較出，但食到滿滿草莓籽，真材實料。XL超大杯，好飽肚。草莓拿鐵比較甜，低層係牛奶，中間係草莓沙冰，上層有忌廉同草莓作裝飾，賣相幾靚。呢期仲做緊買飲品就送韓國明星杯套，韓星粉絲記得把握機會啦。


今晚同男朋友買完one piece期刊後就去食晚餐。Set dinner奉送南瓜湯，味道香甜海膽黑松露忌廉汁扁意粉非常入味，除左有黑松露味，仲有黑椒味，而且好creamy，每啖都滿口忌廉汁 海膽亦都好鮮甜，十分美味牛油果卡邦尼意粉有隻蛋黄係中間俾你撈，亦都係十分creamy，牛油果同煙肉份量又多，絕對飽肚蝶豆花百香果梳打酸酸地，梳打好夠氣。


Iced Hazelnut latte榛子味唔出，苦苦地。


去pizza pan 叫左個二人餐，包一個pizza ，意粉，小食和兩杯野飲。 Pizza 叫左意大利經典，啲Pizza 係即叫即整，餅底同出面的有啲唔同，有啲蘇皮口感，上面舖左好多芝士，幾特別。 另外叫左一個千層麵，千層麵好多醬汁，亦都有好多芝士，岩晒鐘意食芝士的朋友。


小食就叫左個肉丸麵包條，肉丸幾鬆化同埋有鮮味，亦都加上大量芝士。 Pizza Pan 除左適合鐘意Pizza 的朋友，亦都好適合芝士愛好者！


久唔久就想食蛋糕，為左醫治我既甜品癮，專登係HappyHun by Dandelion訂左個拿破崙蛋糕開心下。   我今次揀左青檸青蘋果味拿破崙，蛋糕可以揀心形、數字或正方形既形狀，我揀左1字蛋糕。    蛋糕大大個，仲有個細細地既心形拿破崙，好可愛。


蛋糕出黎既效果賣相勁吸引，表面用食用花做裝飾，好精緻，賣相有一百分，打卡一流。味道方面亦好得!  酥皮面有焦糖，每日新鮮焗架，唔怪得咬落好鬆脆。每層中間充滿青檸青蘋果吉士忌廉，吉士忌廉口感幼滑，吉士忌廉入面有青蘋果粒，味道酸酸地，酸甜取得平衡。


留意最好即攞即食，唔係半個鐘內就要放係雪櫃保存。


因為爆假，所以今日請左半日假，叫埋男朋友請假陪我。我計劃左去馬灣走一轉，首先當然係要食午餐醫肚啦。 我地見到呢間餐廳好有特色，平時又好少食土耳其菜，加埋本身今年要去土耳其旅行但因為疫情無得去，於是入左去食。


我地揀左特色園池素雞飯同香濃烤雞飯，兩款都色彩繽紛，食慾大增。 特色園池素雞飯用左五色蔬菜製成，行健康路線。有鷹嘴豆泥、鷹嘴豆、土耳其沙律、豆制既素雞、粟米、紅椒、洋蔥、飯，清新又飽肚。 香濃烤雞飯有大量蔬菜伴碟，烤雞十分嫩滑，白飯索左啲雞油，好香口。


老闆話佢地餐廳係全世界首間以精品咖啡製作方式沖製土耳其咖啡，精品咖啡既咖啡因比市面上既咖啡少八成。老闆當即急不及待即沖哥倫比亞國烘咖啡俾我地品嚐。 哥倫比亞國烘咖啡帶酸味，無論靜止、順轉、逆轉杯咖啡都有唔同既香氣同味道，搖動咖啡可以釋放咖啡粉中二氧化碳。


老闆好熱情同我地介紹土耳其熱沙咖啡、手沖鴛鴦、雲南泡茶。第一次體驗用300度既熱沙沖製土耳其咖啡，十分有趣。 土耳其專用既咖啡杯別具一格，好精美。  老闆仲手沖左凍同熱既鴛鴦俾我地，好特別。 又沖製雲南泡茶，味道清香。


今日午餐唔係食左好多野，下午同男朋友行街，到下午茶時間覺得肚餓，於是入左一間餐廳醫肚。    經典白酒忌廉藍青口附有幾塊麵包，忌廉汁帶淡淡白酒味，麵包索晒啲汁一齊食好入味。藍青口數量唔少，而且新鮮，唔錯。


蟹肉卡邦尼扁意粉撈匀啲汁之後勁creamy, 超級邪惡。入面除左有蟹肉，仲有煙肉同洋蔥。  蟹先生全日早餐好豐富，有麵包、薯餅、煙肉、豬肉腸、蟹餅、煙三文魚、炒蛋、蘑菇、茄汁豆、沙律。  Devil's Chocolate飲落似朱古力牛奶，唔會好甜，賣相又吸引。


Frozen Snow荔枝味幾出，解暑一流。


今晚同男朋友黎到沙田，因為夜晚無得堂食，所以我地唯有外賣自取解決晚餐啦。  見呢間都幾多人排隊買外賣，一於就食呢間啦。       正宗黯然銷魂飯選用肥叉燒，數量都唔少架。有隻蛋係面，拮穿隻蛋，蛋黃流晒出黎撈飯食，正。


食神炒飯有叉燒、蝦仁、瑤柱粒、櫻花蝦、蟹籽、青豆同蔥一齊炒，材料豐富，份量十足，炒飯屬於偏濕潤個種。外賣都無減少份量，抵讚。  燒味雙拼要燒鵝髀同切雞，兩款都啖啖肉，充滿油香。  最後配埋凍奶茶同無糖可樂，飽。


同朋友去西貢行完出返黎將軍澳，夜晚無堂食就唯有早啲食晚餐啦，我地去左桂花小幸食台式晚餐。下午茶有拉絲芝士火腿蛋餅配地瓜薯條。 蛋餅入面有芝士同火腿，芝士味最出，跟住有蛋味，外皮香口，口感豐富。 地瓜薯條新鮮炸起，夠熱夠清甜。


鹽酥雞排雞肉飯個飯伴有滷水汁，食落變左唔會好乾，雞肉份量唔少。 雞排外皮都脆口，好邪惡。三盛紅燒牛肉麵有腱心牛肉、牛腩、牛丸，牛丸最好食，大大粒。 台灣麵彈牙爽滑，好食。鹽酥花枝丸 好香口，肉質彈牙，夠惹味。


我飲仙氣火龍果茶，少糖少冰，可惜唔可以無糖，茶味多過火龍果味。朋友要白桃烏龍茶，無糖少冰，即使無糖都飲得出桃味。


今日約左朋友食午餐，身處係華麗優雅既餐廳享用豐富既午餐，好寫意。我地叫左煙肉太陽蛋班戟、雲朵西多士配三文魚及沙律、蛋白雪山配招牌窩夫同飲品。 全部食物都好精緻，打卡一流。煙肉太陽蛋班戟有勁多沙律菜伴碟，加埋啲黑醋，好開胃。


班戟小巧玲瓏，一層煙肉一層班戟，最上面仲有隻太陽蛋添。味道鹹甜鹹甜，幾過癮。 雲朵西多士配三文魚及沙律大大份，三文魚整到玫瑰花既樣，賣相吸引。 西多士有類似梳乎里口感既雲朵係頂，炸到外層香脆，裡面軟熟，有蛋香味，冇油膩既感覺。


蛋白雪山配招牌窩夫由窩夫、蛋白雪山、焦糖脆脆同雲尼拿雪糕組成，大大杯，好滿足。飲品我叫左戀上蘋果香，酸酸地，可以refill 一次，朋友叫左凍有機蜜桃茶。 原來可以外賣添架。


雖然依家疫情嚴重，但係都要拍拖食飯架，日日係屋企食都唔係辦法，於是星期六就同男朋友黎食返個週末法國午餐，放鬆下心情。週末有提供午市特選，我地主菜揀左法式慢煮油封鴨脾配薯蓉及酸紅椰菜同煎三文魚配香草意大利粉。


首先上黎既係濃蝦湯配麵包同沙律。 龍蝦湯果然飲落夠濃郁同幼滑，沙律新鲜，配醋夠開胃，麵包夠軟熟，有驚喜。 法式慢煮油封鴨脾配薯蓉及酸紅椰菜擺盤精緻，鴨皮脆口，鴨肉軟稔唔羶。薯蓉走健康版路線，一樣好食。


紅椰菜酸酸地又爽脆。 煎三文魚配香草意大利粉同樣吸睛，煎三文魚同意大利粉分開擺。有個應該係檸檬既醬汁同煎三文魚幾夾。香草意大利粉幾入味，屬於煙韌個種。 藍莓批幾特別，有吉士醬既味道，口感軟腍，似糕點，我喜歡。


呢排夜晚冇得堂食，唯有同朋友食early dinner啦。我地四點左右去到間餐廳，環境唔錯，有室內同戶外座位。 睇完餐牌，我地揀左Grilled Octopus with Garlic Herbs & Bango Sauce, Pan-fried A.


O.P. Spaghetti,  Four Cheese Pizza, 野飲叫左Hot Lemon Tea同Lychee Soda.     Grilled Octopus with Garlic Herbs & Bango Sauce 八爪魚幾彈牙，一啲都唔韌，朋友話個醬汁幾好食，幾夾，仲有啲菇同蘆筍伴碟。


Pan-fried A.O.P. Spaghetti 好開心有兩塊脆口既蒜蓉包，意粉偏煙韌，但略嫌油膩左少少。  Four Cheese Pizza 屬於薄批，芝士味濃郁，好邪惡。  Hot Lemon Tea正常，Lychee Soda甜度適中，唔錯。


呢排成日留係屋企好悶，今日頂唔順要出下街。首先解決左午餐先。我黎到銅鑼灣雲壽司，揀左特上壽司拼盤。午市包麵豉湯同沙律，枱面有抹茶粉俾你沖熱水飲。  10件壽司分別係吞拿魚腩、深海池魚、牡丹蝦、赤貝、海膽、三文魚籽、火炙左口魚邊、鯖魚、魴鮄、蔥吞拿魚腩。


壽司基本上都搽左薄薄一層wasabi，全部食落都冇筋，幾新鮮。 牡丹蝦鮮甜。  火炙左口魚邊口感肥美，油脂豐富。  三文魚籽、海膽、蔥吞拿魚腩都係用紫菜包住既，冇wasabi。    吞拿魚腩鮮甜肥美。


鯖魚正常。  魴鮄同深海池魚都唔錯。   赤貝入口爽甜，有驚喜。


近年好興古早味蛋糕，今日經過紅磡一間古早味蛋糕店，停步望一望，見到有好多種味，結果要左原味同巧克力味。 佢提供原味、榛子、芝士、肉鬆、巧克力、抹茶紅豆、芝麻、芝士肉鬆、日本柚子蜂蜜、榴槤，超多味，不過當然要睇返當時出爐係邊隻味啦，每次要大概70分鐘先出爐。


店員好好人甘會將蛋糕切成細細件俾人試味，試真啲先買。店員話佢地用植物油黎整，比較健康。我試左原味、巧克力、日本柚子蜂蜜、芝士肉鬆、榴槤。日本柚子蜂蜜味有少少柚子既苦澀味，柚子味好出。芝士肉鬆味鹹甜鹹甜甘，好夾。


榴槤夾住榴槤蓉，好正。   但我都係鍾意原味，蛋糕口感鬆軟，充滿蛋香，抵讚。   而巧克力味唔係死甜個種，係黑巧克力既味，比原味更濕潤，入面仲有溶溶地既巧克力，巧克力迷一定鍾意。


今日同同事黎食午餐，係高空下食韓國菜。  呢間烤雞有得揀雙拼，貪心既我梗係揀兩隻味黎食啦，所以揀左韓式BBQ醬煙燻烤雞+蜜糖香滑烤雞，另外再叫左韓式雞蛋卷。  韓式BBQ醬煙燻烤雞+蜜糖香滑烤雞食落冇炸雞甘肥膩，卻唔會減少其惹味程度，相比炸雞，我更鍾意烤雞。


雞肉肉肉嫩滑，唔鞋口，兩款醬汁都係帶甜甜既味道，我就鍾意韓式BBQ醬煙燻烤雞多啲，好味。    韓式雞蛋卷切開有九件，件件都好足料。雞蛋包住紫菜、午餐肉、青瓜、蟹柳、蘿蔔，類似紫菜包飯，只係雞蛋取代白飯，絕對滿足到我呢個雞蛋控。


今日專登同同事黎汴京茶寮食下午茶。雖然疫情嚴重，但都幾乎滿座，可以想像到平時一定仲多人黎食。冷抹茶蕎麥麵套餐配厚燒玉子+是日沖茶 蕎麥麵帶淡淡抹茶味，口感煙韌爽滑，夏天食一流。厚燒玉子熱辣辣，充滿蛋味。


是日沖茶係白牡丹，味道清清地。成個杯可以俾你拎走架。焙茶鮮奶好滑，店員介唔介意問無糖，結果出黎既效果幾好，飲到更多焙茶本身既味道。紅豆銅鑼燒好綿滑，外皮唔似坊間既甘實，紅豆甜甜地，唔會甜到膩，好食。迷你和菓子細細粒好得意，唔會好似日本個啲太甜，甜度調教得岩岩好。


左邊係白豆蓉，右邊係紅豆蓉，外皮咬落煙煙韌韌。純素朱古力芝士蛋糕細細件，第一次食純素蛋糕，其實分別唔大，朱古力味好濃好滑，唔錯。黑芝麻麻糬口感煙韌又軟滑，黑芝麻餡好香，正。茶凍係用玫瑰花同金桂花整既，啫喱口感，幾清新。


原來佢地既野食可以拎走同埋網上外賣平台可以外賣，疫情下都唔怕食唔到啦。


之前次次經過呢個黃巴士造型既小店都好多人排隊，趁依家疫情少左人排隊就食啦。  我地揀左一款布丁多士同梳乎厘班戟。兩種都有唔同味揀，一定滿足到甜品控。金燒奶黃布丁多士配日本3.6北海道牛乳雪糕 藍色既牛乳雪糕好靚，食落軟滑又冰涼，解暑一流。


布丁多士即叫即整，外脆內軟，面頭灑左少少糖形成焦糖效果，加埋奶黄味，正。兩件多士都幾大塊，絕對夠飽。 炎燒布丁梳乎厘同樣係即叫即整。 口感軟綿綿，唔係完全空心個種，岩我鍾意食有咬口既梳乎厘班戟，連埋啲醬一齊食，一大享受。


今日請左半日假，係大熱天時下同閨蜜去左Talk 2 DeCream嘆返杯雪糕先。呢間雪糕店以粉紅色為主調，少女感好重，好岩女仔黎。 餐牌有唔少款式既雪糕，我揀左三重奏朱古力杯，閨蜜就揀左生蜂蜜玫瑰奶杯。


生蜂蜜玫瑰奶杯好吸睛，牛奶味雪糕好幼滑，雪糕入面加左啲oreo餅碎，多左重口感，蜂蜜味幾出，唔會死甜，好好食。   三重奏朱古力杯好濃朱古力味，除左都有oreo餅碎，仲加左榛子醬同玄米粒，口感更豐富，每啖都食到脆脆既口感。


佢既甜度強過蜂蜜玫瑰奶杯，朱古力迷一定鍾意。


今日過黎九龍灣食呢間星期六日先會有半放題自助午餐既餐廳，限時90分鐘。揀左一款主食之後就可以任食刺身、壽司、小食、串燒、沙律，任飲日式特飲同汽水。主食揀左三色丼同西京燒銀鱈魚。三色丼有拖羅蓉、海膽、三文魚籽，份量都唔少，唔係飯多過餸，全部都幾鮮甜。


西京燒銀鱈魚好嫩滑，份量岩岩好，始終要留肚丫嘛。刺身要晒三文魚、油甘魚、八爪魚、鯛魚、甜蝦，每人仲送一隻磯煮鮑魚。全部都幾新鮮甜美，唔會切到好薄，任食質素黎講好高質。壽司要左劍魚腩、帆立貝、加州卷，全部細細件，好貼心。


小食叫左日式蒸蛋、吉列蠔、芝士年糕、芝麻雞翼、明太子玉子、枝豆、迷你牛肉湯鳥冬，除左三文魚鰭同面豉湯冇叫之外，哈。日式蒸蛋好滑；第一次食芝士年糕入面既芝士係流心架；明太玉子一定要encore，甜甜地又厚身，好好食。


串燒叫晒雞軟骨、免治雞肉棒、冬菇、厚燒牛舌。厚燒牛舌又係encore之選，好腍；冬菇都唔錯。沙律叫左胡麻豆腐沙律、角切魚生沙律，新鮮爽口。飲品飲左白桃乳酸特飲、巨峰乳酸特飲、橙汁，我就鍾意白桃乳酸特飲多啲。


今日去淺水灣玩完出黎中環食晚餐，經過呢間未見過既炸雞店，所以入左去食。Chicken Poppers一口炸雞 即叫即炸，外皮炸到好脆，雞肉嫩滑多汁，調味偏鹹，重口味人士一定鍾意，夠惹味。New Orleans Hot Chicken Sandwich新奧爾良炸雞三明治 都係即整架，兩塊方包夾住醃青瓜同炸雞，灑上少少辣椒粉，可以揀辣度架，我地揀左少辣。


Ambrosia Salad with Apples, Cabbage and Coconut食完炸野食返沙律即刻覺得無甘滯，清新晒。除左汽水，仲有Draft beer生啤可以飲架，叫左兩杯。


之前同朋友食過呢間既crepe覺得好好食，一直都想帶男朋友黎食。呢排crepe癮起，所以即刻拉埋佢去食。我好鍾意食crêpe架，呢間有鹹有甜既crêpe，一於兩種都要。Chicken Cordon Bleu烤雞肉、火腿配瑞士芝士及巴馬士芝士忌廉醬新鮮即整，而且好足料，每啖都食到雞肉，芝士有輕微拉絲，薄餅皮好軟熟，好食。


Cafe Gourmand黑朱古力配蘭姆酒汁及特濃咖啡忌廉芝士我好鍾意入面包住朱古力餅碎，口感豐富左，有咬口，而且唔會好甜，正。叫左兩杯飲品。Iced Mocha凍朱古力咖啡啲cream勁高，邪惡得黎卻唔膩，質感輕盈綿滑，唔錯。


Pina Colada椰林飄香既椰子味似椰絲味個種，話係法式蘇打水，但唔多有氣，似入口即溶既冰多啲。


我知K11新開左間爆餡三文治既鋪頭，一於去食返夠。  我地叫左三款三文治，全部都勁大份，爆餡既感覺好爽! 歐陸監獄鐵板三文治，夾住玫瑰芝士燴通心粉、普羅旺斯燉肉丸、脆薯餅、水晶生菜、燶邊流心蛋、熔岩芝士。


我最鍾意呢款，成個配搭好夾，方包索左啲通心粉既汁，口感豐富，一定要食。 拉麵叉燒鐵板三文治，夾住日式叉燒片、味噌拉麵、味付溏心蛋、味付筍絲、牛油粟米粒、熔岩芝士、味噌蛋黃醬。 配搭新穎，食落口感毫無衝突，幾得意。


慢調撕理食肉獣鐵板三文治 ，夾住手撕牛仔排、爆邊流心蛋、番茄片、水晶生菜、車打芝士、芥末籽蛋黃醬。 呢款都好食，香脆既方包包住滿瀉既餡料，好滿足。 3日3夜自家手切薯條係必配既食物，等於漢堡包配薯條甘。


薯條係粗薯，外脆內軟，好邪惡。 自家製蟹肉忌廉餅配他他醬，新鮮炸起，好香口，唔油膩。 芝士烤普羅旺斯燉肉丸，係豬肉加牛肉一齊整成既肉丸，整得好入味。  飲品叫左熱黑咖啡、雀巢檸檬茶同龍珠茉莉花茶。


今晚約左個舊同事提早食佢餐生日飯，我提議黎呢間瘋鳥食。餐牌選擇唔算多，我地最後叫左美式BBQ豬仔骨、三重芝士炸蝦Pizza、蜂蜜蛋糕、特濃朱古力麻糬窩夫。美式BBQ豬仔骨個醬汁唔錯，唔會死鹹。豬仔骨夠軟淋，配埋薯條同沙律，正。


三重芝士炸蝦Pizza有驚喜，濃濃既芝士但唔會膩，炸蝦大大隻，同pizza都幾夾。Pizza底唔係薄到冇食過野甘個種，係有啲厚度，甘先有咬口，我鍾意。蜂蜜蛋糕好多層次，口感軟綿綿，仲加左啲果仁，充滿濃濃既蜂蜜味，所以偏甜。


特濃朱古力麻糬窩夫配朱古力味雪糕，賣相吸引，窩夫加左麻糬變得煙煙韌韌，甜度亦岩岩好，好食。


魷魚鬚彈牙，雞皮十分邪惡，雞中翼入味，牛仔骨甜甜地。


飲完都無罪惡感，行陣街都消耗晒，哈。


今晚繼續同男朋友發掘香港有咩地方有沾麵食，俾我揾到灣仔呢間幸屋有得食，結果全部野食都值得一讚。我地揀左特濃味噌廣島蠔沾麵、蟹肉甜蝦涼麵、蟹籽沙律同炸雞。侍應首先會俾包煎茶既茶包你浸係熱水到。蟹籽沙律好大碟，青瓜鮮甜，蟹籽份量足，撈完沙律醬啖啖都食到蟹籽。


炸雞炸到外皮好脆，好香口。雞肉鎖住肉汁，啖啖肉。特濃味噌廣島蠔沾麵有三大隻廣島蠔，鮮甜肥美。濃底濃郁，沾麵掛湯，煙韌好食。蟹肉甜蝦涼麵係六月限定，甜蝦新鮮大隻，涼麵口感煙煙韌韌。第一次食成碗浸係凍湯到既涼麵，幾特別。


糖心蛋好入味，蛋黃係半熟狀態，堅正。


生蝦鮮甜，爽口彈牙。  醃肉碎生菜包得到盛讚，豬肉好香，充滿豬油香，洋蔥同豬肉溶為一體。生菜好難得俾好多片你包住食，值得一讚。  泰式粉絲雜菜煲有唔同蔬菜補充纖維，又有粉絲做主食，唔錯。  冬蔭公鮮蝦湯 幾好飲，酸酸辣辣。


湯入面唔會有勁多香料要你一路飲一路𦧲返出黎，正。


今日放假去接男朋友放工，食晚餐前經過呢間品臻好吸引甘，又口痕想食，結果食到好飽，哈哈。      草莓4.3特濃牛乳 用既係明治牛奶，加入甜甜既草莓醬，底層仲有椰果，好豐富。我要左無糖都已經夠甜。  水蜜桃沙冰 幾濃水蜜桃味，好夠凍，解暑一流。


香辣味台式鹽酥雞好惹味，炸皮夠脆口，唔會剩係食到啲炸皮，食到啖啖雞肉。   黑糖剉冰加芋圓、紅豆、仙草、珍珠、椰果，勁足料。剉冰屬於碎冰，咬到細細粒既冰，冰感十足，黑糖漿落得好多，令你每食口啖都有味道。


老闆好好人送左一碗黑糖豆花俾我地，口感好滑。


今晚想食韓國菜，搵到呢間由韓國人主理既韓國餐廳， 去食正宗既韓國菜。我地冇揀到韓燒，叫左醱酵鮑魚人蔘雞湯 、鐵板小章魚五花肉同鮮牛腸牛肚粉絲辣湯。一黎有好多款韓式前菜，分別有泡菜、 翠肉瓜、辣薯仔、生菜沙律、芽菜、魚糕片，全部都不錯吃。


醱酵鮑魚人蔘雞湯好好飲，唔油膩。雞入面有糯米，另外都有一碗白飯，配住雞湯食一流。而且雞肉好嫩滑，連啲雞骨都勁軟腍。鮑魚爽口彈牙。鐵板小章魚五花肉會有專人係你面前幫你炒。小章魚好好食，好爽口又入味，口感唔硬，五花肉份量好多，十分邪惡。


鮮牛腸牛肚粉絲辣湯勁大煲，牛腸牛肚食極都仲有甘，兩者都夠腍，唔會粉同冇腥味。粉絲索晒啲汁好好食。呢間食得出係用新鮮既肉，而且侍應服務態度又好，想食韓國野可以黎呢到。


今晚黎到K11 Musea覓食，見到呢間裝修好特別，於是入去食。我地叫左羽衣甘藍萵苣凱撒沙律、酥脆雞錘配水牛芝士醬、波隆那肉醬通心粉，當然唔少得藝術打印飲品啦，我地揀左凍朱古力。羽衣甘藍萵苣凱撒沙律好大盤，沙律菜新鮮，仲有煙肉碎、芝士片同麵包粒，夾埋好食。


酥脆雞錘配水牛芝士醬有三件雞錘，炸到好香脆，調味粉好惹味，雞肉又嫩滑，一定要叫。波隆那肉醬通心粉係長通粉黎，加上肉醬同芝士，好似食緊千層麵甘，不過份量都幾細。藝術打印凍朱古力好靚好特別，完全唔捨得飲。


朱古力好飲，甜度岩岩好。


雞腿嫩滑，啖啖肉，其它配菜多到食唔晒，好抵食。 眷村紅燒牛三寶麵湯底濃郁，有牛根、牛肚、牛腱，都好軟腍，牛根最為出色，好滑。白蘿蔔無渣，亦夠腍。 超濃芋泥蛋餅夾住芋泥、芝士、肉鬆，材料好豐富。芋泥幼滑，冇粒粒，成個配搭好邪惡。


冬瓜檸檬冬瓜味比較重，清甜又解渴。 芋頭鮮奶入面係我鍾意既芋泥，唔係芋頭粒，飲完好飽肚。


今晚放工同男朋友去尖沙咀食好野，慰勞下自己。 磯燒大虎蝦老一本叫左兩隻，有侍應幫你燒，唔駛自己燒架。 蝦肉彈牙，大大隻而且好新鮮。 赤鬼明太子蟹味噌甲羅燒第一次食，辣辣地，好惹味。明太子、味噌蟹膏、蟹籽、三文魚籽撈埋一齊，配埋餅乾食，真係一大享受。


極上大漁貝燒有帆立貝、廣島蠔、海老、三文魚籽、海膽，全部都好鮮甜，連個汁都飲埋。 黑門帆立貝伴魚籽醬好肥美鮮甜，配魚籽醬，好正好高級。 赤鬼海老天反卷醬汁有六件，包住大大隻蝦，鋪滿蟹籽同魚籽，好食又飽肚。


刺身六盛有三文魚、油甘魚、赤身、真鯛、帆立貝同海膽，附有紫菜俾你配海膽。仲有平目魚薄切刺身。我最鍾意帆立貝同海膽，好鮮甜。 巨峰生啤同Suntory，飲完人生一大樂事。


今日黎到中環瑞士咖啡室食午餐，享受下香港茶餐廳野食。 我地好滿意，食物水準高之餘份量又多，推薦。  瑞士常餐有牛油多士、火腿奄列、瑞士雞翼配公仔麵，飲凍朱古力阿華田。  牛油多士香脆可口，火腿奄列夠滑。


瑞士雞翼夠入味，凍朱古力阿華田就朱古力味重啲。  營餐有鮮茄火腿通粉、各式三文治、烚蛋沙律、樽裝鮮奶。  鮮茄火腿通粉有番茄蓉，酸酸甜甜，通粉滑身，火腿份量多。  蛋牛治，烘底，好食，好足料，唔會好鹹，蛋厚身，正。


烚蛋沙律份量多，有唔同材料，可惜有我唔鍾意既西芹。  咖央西多士厚身，麵包鬆軟，加埋咖央、牛油、蜜糖，好食得黎又好邪惡。


今晚放工同男朋友黎到大坑食拉麵。餐廳格局充滿日本風情。 呢間拉麵店無加一，抵食。 鮮鯛魚雞白湯拉麵，鯛魚鮮甜，切到好細，整到一個波甘。湯底濃郁，拉麵掛湯。叉燒有兩大塊，肥瘦適中。白松露豚骨湯麵帶點白松露味，有大量紫椰菜絲、木耳絲同炒雜菌，好健康。


兩碗都加左日本溏心蛋，流心又入味，正。火炙叉燒比較香口。火藥玉係勁辣既肉碎，好刺激，撈落湯到會好啲。自家製餃子，味道唔錯，包住豬肉同椰菜。免治雞軟骨串好好食，啖啖肉得黎又有咬口。鹿兒島豬軟骨唔算好腍，鹹度降低少少會好啲。


蘋果梳打幾清甜。


去完紅香爐峰，夜晚黎跑台山呢間小店食台灣菜。我地唔夠七點黎到都已經有人排隊，走時條人龍長左好多，好彩早食咋。紅燒牛肉麵，牛肉係牛腱，夠腍唔會太薄，好味。台灣擔仔米粉有一隻蝦，一粒貢丸，半隻蛋同肉燥，比我想像中大碗，米粉似粉絲，幾惹味。


流沙芋丸咬開係芋泥包住奶黄流心，好正。熱辣辣新鮮炸起，就算凍左都依然有流心。肉鬆起司蛋餅配有辣椒醬，蛋餅皮好食，加埋大量肉鬆同起司，好香口。蚵仔煎煙煙韌韌，蚵仔配埋生菜絲食夠爽脆，唔錯。冬瓜檸檬揀左少糖，甜度岩岩好。


兩者好夾，冬瓜清甜，檸檬解暑，二合為一堅好飲。


男朋友最近話想食酸菜魚，但又冇得返大陸食，於是揾下香港邊到有得食啦，我揾到呢間十二味。我地係星期六黎食午餐，都幾多客人。午市有午市套餐，相對抵食好多。 我地叫左酸菜魚套餐、田雞麻辣香鍋套餐，套餐包一碗白飯，仲有酸梅湯，但我地加錢要左無糖可樂同椰青水。


另外仲叫左個川式口水雞。 川式口水雞叫左小辣，都有辣既感覺，調味調得幾好食，雞肉嫩滑。 酸菜魚叫左中辣，我都接受到，但要配野飲食。酸菜魚份量唔少，魚肉嫩滑入味，酸菜都幾多，仲有少量既菇。 田雞麻辣香鍋唔見有得揀辣度，結果勁辣。


佢既配料多過田雞，如薯仔片、黑木耳、豆芽、蓮藕，配料好辣。 呢到簡直係啫辣者既飯堂。


一路都好掛住台灣洪瑞珍三明治既味道，好味既感覺不時浮現近排發現原來香港都有，於是拉埋男朋友去食。一次過食晒八款三明治，有滿漢、招牌火腿、招牌起司、草莓起司、藍莓起司、桔醬起司、花生醬、芝麻醬。三明治基本上係由沙拉、奶油、吐司組成既夾層三明治。


全部三明治都好鬆軟且帶甜味，奶油幾似麵包店奶油筒既味。我最鍾意滿漢同花生醬三明治其它味都唔錯，滿漢、招牌火腿、招牌起司三者味道好相似。果醬款就果醬味比較突出。花生醬、芝麻醬就好似港式多士甘。


今日係葵芳行完街，入左間小店食晚餐。我地叫左兩個套餐，好欣賞主菜份量好多，好滿足。田園沙律落左胡麻醬，沙律菜新鮮。餐湯係忌廉洋蔥湯。鵝肝多士細細舊已經好滿足，多士夠脆。愛爾蘭傳統香酥鴨係招牌，搽左甜醬係西生菜先，再包住甘筍、青瓜同鴨肉，成件事變得冇甘膩。


蔬菜好新鮮，食落好爽甜又口感豐富。保雲酥焗羊架配美式焗薯，羊架份量好多，一啲都唔羶，而且好腍，好食。焗薯有半舊甘多，配酸忌廉好夾，正。甜品環節有自家制低糖Tiramisu同自家制低糖心太軟。Tiramisu冇酒味，而且帶酸。


心太軟切開朱古力醬就流晒出黎，朱古力味濃郁又唔會過甜，忌廉輕盈唔膩。最後仲有芒果優格乳酸同凍朱古力，甜度降低返少少會好d。


今晚同男朋友黎到荔枝角工廈食晚餐，好高質首先送上餐包。九州原木菇清湯，自己倒清湯落碟到，清清地帶鹹味。鰹魚凍豆腐好滑，有豆腐花既感覺，好食吞拿魚他他配脆蓮藕片，吞拿魚他他無腥味，蓮藕片香脆，出色既一道菜牛肉薄片配熱情果，兩者都幾夾，唔錯。


西梅釀豬肉眼拌紅酒醋醃紅椰菜，豬肉厚實，紅椰菜酸得黎好開胃。法式烤羊卷配哈里薩辣醬，羊肉唔羶唔韌，配角炸薯仔好出色，香脆可口朱古力心太軟好難會唔好食，正


同閨蜜食完三層架下午茶，到夜晚仲未完全落格，所以揀左去居酒屋食晚餐。 我地叫左黑松露牛油果卷、甜蝦壽司、火炙帶子壽司、火炙三文魚壽司、燒日本青椒仔串、燒花魚一夜干、七味魚翅干、雞軟骨串、雞肉串。 呢碟壽司卷物係主食，全部都唔錯。


我最鍾意火炙帶子壽司同火炙三文魚壽司，充滿油脂香。 燒日本青椒仔串好特別，同平時食既青椒唔同，帶少少苦澀味，好健康既感覺。 燒花魚一夜干幾大條，不過要留意有骨，食時要小心。 七味魚翅干越食越有味。 雞軟骨串有咬口，唔錯。


雞肉串嫩滑，喜歡。


今晚放肆一餐，食邪惡食物，爆卡路里。Burger揀左Honbo 2.0同Impossible burger，Sides揀左Cheese fries同Sweet potato fries，飲品揀左Mike's lemonade同Apple pie iced tea。


想食Impossible burger好耐，終於有得食。口感真係幾似真肉，少少分別在於少左真肉既油香。Honbo 2.0好厚肉，好多芝士，勁邪惡，但邪惡野永遠都係好食既，夠多肉汁。Cheese fries同Sweet potato fries都係新鮮炸起，熱辣辣。


我鍾意Sweet potato fries多d。 Mike's lemonade偏甜多過酸，Apple pie iced tea重肉桂味，兩杯可以再凍d就更好。


我好耐冇食韓燒，有少少掛住，所以今晚決定食韓燒。 前菜有三款﹕泡菜、酸蘿蔔、沙律。泡菜好辣，我就專攻酸蘿蔔。 我地叫左護心肉同喜來烤肉。上碟睇落細細份，以為會唔夠食，點知食極都仲有。護心肉比較厚實，喜來烤肉薄薄一片，兩者都唔鞋口。


爐邊蛋有牛奶味同泡菜味，前者好香口，正。 水冷麵有碎冰伴住d麵，仲有雞蛋、番茄、青瓜同酸蘿蔔，好開胃又解暑。 馬鈴薯煎餅好岩澱粉控，幾好食，食完好飽肚，但有d油。


我同男朋友去完坪洲出發去灣仔食晚餐。本來想堂食架，因為環境好優美，但見到外賣自取有優惠，慳家既我提議享受呢個優惠。我地係坪洲有食下午茶，所以唔叫甘多野，剩係叫左時令野菜沙律、麵豉湯同二人份量既龍蝦蜆肉鮑魚汁焗飯。


麵豉湯屬於好飲既麵豉湯，唔會死鹹，有少量海帶，唔會太單調。時令野菜沙律，有少量蟹籽，沙律菜新鮮，唔太覺有醬汁撈匀，好健康。龍蝦蜆肉鮑魚汁焗飯有一隻龍蝦分半，有唔少蜆肉，醬汁令d飯好入味，邊邊有少少飯焦添，每啖飯都有味道。


今日同男朋友出發去坪洲之前，係中環覓食。我知中環有間靚靚既cafe，想去打卡。食完發現唔單止有外表，亦都有内涵我地叫左五樣野﹕藍色螺旋藻乳酪碗、黄金香辣蜆肉意粉、藍莓乳酪芝士蛋糕、情迷朱古力、海鹽焦糖紫薯牛奶全部賣相都好吸睛，擺盤精美藍色螺旋藻乳酪碗顏色鮮艷，配料有水果、亞麻籽同黃金藜麥，好健康。


黄金香辣蜆肉意粉好特別，意粉配鹹蛋黃幾夾，蜆肉亦都冇沙。我最鍾意藍莓乳酪芝士蛋糕，雲石面靚靚，口感綿滑，完全冇罪惡感情迷朱古力好得意，自己將無糖朱古力倒入心形杯到，同棉花糖溶為一體。海鹽焦糖紫薯牛奶好濃紫薯味又唔會好甜，睇得又飲得。


餐廳佈置綠油油，佈滿花草，最岩打卡


之前食過佢既銅鑼灣店，覺得唔錯，今日過開黎尖沙咀就黎佢間分店食午餐。餐牌依然甘搞鬼，我地叫左都幾辣的泰式打拋豬肉烏冬同玉子豆腐無乜豆漿味既豆漿燉飯驚唔驚。    都幾辣的泰式打拋豬肉烏冬真係幾辣，有好多肉碎，每啖烏冬都食到肉碎，烏冬又好滑，好惹味。


玉子豆腐無乜豆漿味既豆漿燉飯驚唔驚真係冇豆漿味，反而充滿黑椒味。釀蟹蓋釀滿蟹肉，好食。仲有兩條蟹柳，四件玉子豆腐。意大利飯軟硬適中，口感豐富。 我仲叫左個甜品﹕唔甜的紫薯蛋糕。果然甜度低，蛋糕有四層，分別係紫薯蓉、芝士蛋糕、紫薯芝士蛋糕同餅底。


夾埋好出色，紫薯控必食。 午餐包一杯無糖紅茶或美式咖啡，我地要左熱既各一。


今晚同男朋友黎到西貢白沙灣食Omakase享受下。我揀左海Umi set，係最平個個。首先有一個木盒裝住三款前菜，一打開會有櫻花煙燻飄出黎。前菜有櫻花葉漬乳酪玉子、京都銀杏、長崎縣水果番茄。番茄最好食，酸酸甜甜。


湯係豆腐麵豉湯，清清地。甜品係自家製咖啡雪糕同紅豆櫻花花瓣羊羹，好味又唔太甜。


好耐冇食過靚靚既下午茶，所以今日黎到上環食個tea止下癮。 我地被安排坐係草地間房呀，好好彩唔多客，可以盡情影相。 下午茶包左一壺紐西蘭有機覆盆子加藍莓黑加侖茶，酸酸地有果味。 個tea顏色好靚，鹹甜點各三款，份量岩岩好，唔會太飽食唔落晚餐。


越式炒生薑雞有各種配料，雞肉唔鞋口，感覺健康。椰漿牛肉咖哩，一定要配烤餅同白飯。咖哩汁又甜又辣，牛肉軟腍，滿足。越式炸香蕉係甜品，上碟熱辣辣，外皮黏住杏仁片去炸，配蜜糖，幾特別。最後飲埋Bellini同Chilli Lime Martini。


今晚黎到太子食晚飯，叫左一個小食，兩個主食同飲品。 蟹肉芝士焗大啡菇，有少少沙律伴碟。蟹肉芝士份量好足，芝士味濃厚，大啡菇好有咬口，一齊食好夾。日本帶子黑松露什菌意大利飯，帶子鮮甜，意大利飯軟硬適中，有唔少黑松露、什菌、紫洋蔥、青瓜粒、黃椒粒同芝士。


牛油汁蜆肉自家製蝦米意大利粉，意大利粉由蝦米同麵粉自家製成，同一般既意大利粉好唔同，偏硬身同鹹，幾特別同有創意。熱朱古力採用法國朱古力豆，比平時飲的香濃幼滑，整杯飲品甜度岩岩好，真材實料，正。熱鮮奶上面鋪住奶泡，飲落好暖。


今晚黎到將軍澳食晚餐，因為唔太肚餓，所以剩係叫左黑松露忌廉汁煙鴨胸意粉同All Day Breakfast。另外再叫左兩杯野飲。一杯係法式焦糖燉蛋泡沫咖啡，另一杯係百利甜酒朱古力。 黑松露忌廉汁煙鴨胸意粉唔錯，有濃濃既黑松露味，忌廉汁同意粉同撈得幾均勻，煙鴨胸又唔會整到好鹹。


All Day Breakfast有太陽蛋、雞肉腸、芝士腸、煙肉、炒野菌、粟米、沙律，好豐富，而且擺盤又靚，賞心悅目。法式焦糖燉蛋泡沫咖啡好好飲，咖啡香滑又有甜味，表面有層脆脆既焦糖，口感好夾。百利甜酒朱古力第一次飲有酒味既朱古力，好彩係甜酒，所以唔會好衝突，幾特別。


呢排成日見到人黎呢到打卡，又見到野食好吸引，我專登為左個Burnt Cheesecake而黎架。上到一樓，地方都幾大，幾乎滿座，好好彩我地罷到窗口位坐，對住街景，好chill架  首先黎左鹹食，估唔到鹹食好有驚喜，全部都係新鮮即整。


Mille-feuille Potatoes Bravas將薯仔切到薄身一片片，形成好多層既薯仔，食落口層豐富鬆脆，配埋辣肉醬食，絕配。 Mini Katsu-sando上碟熱辣辣，豬炸到好脆，麵包亦都好脆口，加埋少少醬，兩者好夾，好好食。


Doubleshot Cheeseburger塊扒揀左medium well，配幼身既薯條。塊扒好多肉汁，好夠味，塊包好鬆軟，一齊食好滿足。薯條炸到好脆身，唔油膩。 Burnt Cheesecake冇令我失望，入口綿滑濕潤，好享受，只係太細件唔夠喉


今日黎到新商場行街，到午餐時間，經過呢間韓國過江龍魚糕專門店，決定一於係到解決午餐。呢間採取自助形式，自己夾完食物就排隊俾錢，店員仲會幫你叮熱翻魚糕。 魚糕由韓國直送，好正宗架。我地買左五款黎食。 原味魚餅湯套餐可以食哂四款魚糕，配埋魚糕湯一齊食，清甜彈牙，款款味道差唔多，只係有些微分別。


紅點魚餅細細塊，但真係堅辣，唔食得辣既要小心。 香腸年糕魚餅棒，魚糕包住香腸或年糕，各兩舊，口感煙煙韌韌。 甘薯奶酪棒魚餅，魚糕包住番薯同芝士，番薯帶甜，芝士唔係流心個種，成個配搭幾夾。 小妖精棒，外層覆蓋住大大粒既炸薯仔粒，入面包住魚糕同腸仔，薯仔粒軟綿綿，腸仔又脆身，口感豐富又飽腹。


去唔到韓國都可以係到食到韓國既味道架~


今晚係銅鑼灣睇完戲之後，近近地揀左間印尼菜入去食晚飯，我被班蘭飯吸引左。餐牌好多選擇，有各式各樣既主菜、飯類、小食，連飲品都有好多款揀。最終我地揀左一款主菜、一款飯類、同一款小食，再叫左兩杯飲品。主菜係印尼秘製汁燒魷魚，原隻魷魚上，好開心，尚算入味好咬。


飯類係燒雞班蘭尖塔飯，燒雞都幾大件，皮薄多肉，唔會好乾，尚算嫩滑。班蘭尖塔飯賣相好靚，食得出東南亞風味，帶淡淡既班蘭香。小食係羊肉沙嗲，羊肉尚算軟嫩，醬汁偏辣。青檸梳打好清爽，欣賞佢俾客人自己落梳打水，好夠氣。


芒果沙冰超大杯，味道偏甜。


今日黎到銅鑼灣飲午茶。呢到裝潢華麗，水晶吊燈同裝飾閃閃發光，好似置身係星海到。 首先會送上一盆熱水俾你洗碗碟，好貼心。叫左烏龍茶，茶味香濃，係靚茶葉。 我地點左安蝦鹹水角、泡椒浸掌翼、秘製五香牛雜、奶皇箭豬包、川汁滑餃子、棉花雞。


安蝦鹹水角上枱仲係熱辣辣，外皮好有嚼勁，好食，但吸乾多少少油會較好。 泡椒浸掌翼少少辣辣地，但好惹味，幾好吮。 秘製五香牛雜有白蘿蔔、牛肚、牛肝、牛肺等，全部都好入味，好食又無腥味。 奶皇箭豬包造型好得意，入面雖然唔係流心既奶皇，但成舊炸過，好香口。


川汁滑餃子包住豬肉同少量菜，同個汁好夾，少少辣，餃子皮果然好滑。 棉花雞好滑，淮山同魚肚都整得好好食。 呢間全部野食都係熱辣辣上枱，值得一讚。


大根切到薄薄一片片，包住豚肉，仲有少少蟹肉，好教功夫，值得一讚。 天婦羅﹕蠔、魷魚明太子、蘆筍。 出色既天婦羅，炸漿好薄，夠熱，又食到入面既味道。 蠔十分肥美，魷魚明太子幾夾，蘆筍新鮮。 螢光魷魚沖漬，好鹹，送酒一流。


壽司﹕北海道海膽、池魚、牡丹蝦、北寄貝、深海池魚、拖羅。 我最鍾意北海道海膽，入口滿滿鮮甜既海膽，好滿足。拖羅都係油脂豐富，好食。 大蜆清湯俾你暖一暖個胃。最後有甜品﹕蜜柑同日本蜜瓜，兩者都好甜，正呀。


我地都好滿足甘離開。


窩子係我既餐廳清單之一，因為佢有賣梳乎里鬆餅，今晚終於黎食晚餐。卡邦尼意大利粉份量十足，勁多芝士掛係意粉到，煙肉切到細細粒但厚身，成碟帶點煙燻味。飯肉質軟腍，飯有蛋黃俾你撈勻食，但蛋黃略為過熟。髒髒意大利芝士忌廉唔會過甜，濃濃既咖啡朱古力味，忌廉軟滑輕盈，但餅底比較少，整體味道唔錯。


自家製草莓醬梳乎里鬆餅軟綿綿，有好重既蛋香味，配以忌廉同蜜糖脆脆，好食。最後以凍朱古力鮮奶咖啡同凍黑糖焙茶鮮奶作為結尾，食到好飽。下次要食埋個窩夫三文治先。


和牛湯慢煮左九個鐘，好入味。 全部食材都係當日最新鮮既魚生，服務一流，物有所值推介俾大家，黎慶祝任何開心事都好岩架


今日黎到旺角Moko行街，經過一間叫好茶養生既鋪頭，覺得幾得意，於是入左去食下午茶。    好少茶飲店有座位坐而且都幾大間，裝修別緻。  我地叫左杯皇牌氣血茶，桂花雪梨茶，白朱古力抹茶蛋糕同士多啤梨慕絲。


依家出街多數都係叫手搖飲品，好少會飲養生茶。 皇牌氣血茶可以理氣散瘀，暖宮驅寒，好適合女仔飲。我平時手腳冰冷，飲完真係會暖少少。  桂花雪梨茶可以清熱潤肺，養陰生津。兩杯野飲都叫左少甜，但我建議呢杯唔好叫少甜，因為少甜左會有輕微苦苦地。


白朱古力抹茶蛋糕食得出抹茶味，比較乾身。  士多啤梨慕絲好食，多層次，唔會死甜，賣相又靚。


今晚又同男朋友黎食蠔，揀左間係天后既小店。小店真係鋪仔細細，計過剩係坐到18個人。有個小小既蠔櫃，所有蠔都係即開架。我地叫左五款蠔黎試，侍應話要由淡食到濃，依次係US Honey Point, Speciales Lambert-No.


2,  Krystale,  Majestic, Gillardeau, Belon.  Belon不愧為時令生蠔，最好食，集合肥美同海水味於一身。第一款最細隻，其它都係大大隻既。地中海紅蝦好濃蝦味，紐西蘭深海龍蝦仔夠肥美，北海道帶子鮮甜，法國珍珠螺爽口。


蒜香蜆肉意粉份量足，有六隻大蜆，食得出新鮮。意粉越食越有忌廉味，好味。焗西班牙黑毛豬扒伴沙律配松露忌廉汁，口感好似食緊豬頸肉，係爽脆既，偏肥。而松露忌廉汁同沙律夾d，整體份量好足。


星期日既中午黎到屋企附近既烏冬專門店食午餐。 呢間係用QR code落單架，比較環保，而且有埋圖片睇，不過都有實體既餐牌既。   最終我地叫左黑松露忌廉海鮮烏冬，北海道帶子烏冬，鹽燒白鱔，牛乳忌廉餅同燒羊架。


黑松露忌廉海鮮烏冬果然係招牌，忌廉湯底好濃郁，黑松露醬絕不吝嗇，撈匀食好好味。烏冬偏彈牙而且滑身，海鮮有三文魚同帶子，都足料架。  北海道帶子烏冬用鐵鍋上，有三粒帶子，大大粒，湯底相對比較清，都唔錯。


鹽燒白鱔燒到外皮好脆，落鹽燒更能食到白鱔既味道，正。  牛乳忌廉餅熱辣辣，真係會辣嘴，係鹹既，唔係甜既，入面係軟綿綿既口感，外皮就炸到脆身，唔錯。  燒羊架完全冇羊膻味，肉質唔韌，正常水準。


今晚黎到中環既樓上鋪食法國菜，我地叫左幾樣野食。龍蝦湯，佢有別於一般飲開個種偏橙色同杰身個種口感，佢偏啡色同比較稀，但個味同平時飲開個種冇咩分別。侍應話佢地既龍蝦湯係用龍蝦殼整既，唔似一般多數係用蝦殼整，真材實料，仲有麵包送湯。


法式焗蝸牛有六隻，蝸牛下面有薯蓉，肉質好咬，幾好食。黑松露醬野菌意粉落左好多黑松露醬，撈匀之後每條意粉都掛到，野菌份量都好多，好足料。意粉用橄欖油炒到好乾身，比較健康。慢火煮紅酒和牛面肉，肉質好淋，而且紅酒味都幾出，仲有麵包俾你沾汁食。


朱古力心太軟配雲尼拿雪糕，一切勁流心，好療愈，雲尼拿雪糕加左果仁係入面，食完好滿足。值得一讚侍應好有禮貌，好勤力斟水同換碟。


今晚男朋友帶我去食好西，黎到大坑食法國菜，全權交俾佢order。 首先黎蟹肉芒果沙律，第一次食炸左既幼麵伴碟既芒果蟹肉沙律，卜卜脆，咬落好有口感。芒果鮮甜，同埋啖啖蟹肉一齊食，好享受。  帶子刺身都厚身，食落鮮甜肥美，下面有一塊紅加侖子啫喱，幾得意。


燒紐西蘭羊架有兩件，燒得岩岩好，完全唔會韌，幾香口，而且冇羊羶味。  香煎美國頂級西冷伴有三件西冷，好好咬，有肉味。伴碟個千層焗薯好邪惡，加左好多忌廉，但好食。  法國菜果然每道菜既擺盤都好精緻，雖然份量小但令人嘗心悅目。


星期六難得去coffee shop食個brunch chill下。 餐牌選擇唔多，所以好快諗到食咩。Eggs Benedict with Smoked Salmon有兩塊多士，好脆但唔會好難咬，水波蛋有流心效果，三文魚份量足夠，夾埋好好食。


仲有橙同西柚作配襯，食得出新鮮。Creme Brulee French Toast既多士外脆內軟，入面沾滿蛋液，夠濕潤，軟綿綿，口感好好食。而且士多啤梨好甜，好好食。Chocolate with Marshmallow 本身既朱古力唔甜，靠綿花糖吊返出甜味。


Uji Matcha Latte好濃抹茶味，甜度岩岩好，好飲。另外仲有麵包同甜品供應。


因為男朋友好鍾意吃生蠔，所以帶佢黎中環呢間食高品質既生蠔。 今晚有五款生蠔，男朋友每隻都要，我就食三款就夠啦。      我最鍾意American Pearl，我覺得佢最creamy又鮮甜，其它都好新鮮。


而男朋友就覺得隻隻都好好食，哈哈。  我地仲叫左Tomato Bruschetta，因為男朋友係番茄迷，所以叫左俾佢食，佢當然好鍾意啦。  Crab cakes有兩件，每件都充滿蟹肉，而且新鮮整起，熱辣辣。


Roasted Australian Lamb Rump，雖然羊肉偏結實，但唔會韌，好好咬，加埋少少肥膏，又冇咩羊羶味，好食。  男朋友對於呢餐非常滿意，佢最後再order多四隻蠔食添。


今日lunch同同事黎到呢間銅鑼灣樓上cafe 。我地叫左一個lunch set，散叫左蜜糖芥辣雞柳串、泰式冬蔭公大蝦意大利麵同德式班戟伴冧酒脆糖香蕉．朱古力碎。Lunch set叫左香煎慢煮加拿大黑毛豬鞍扒．南瓜薯蓉．芥末籽燒汁，包左精選餐湯或煙三文魚雜菜沙律，另送餐飲。


煙三文魚雜菜沙律份量都唔細，沙律菜新鮮。香煎慢煮加拿大黑毛豬鞍扒果然嫩滑d，唔韌，而且都幾厚，南瓜薯蓉好幼滑，好食。泰式冬蔭公大蝦意大利麵有少少辣味，大蝦數量唔吝嗇，幾惹味。蜜糖芥辣雞柳串上碟估唔到甘大串，有兩大串，有炸過，食落啖啖肉。


德式班戟伴冧酒脆糖香蕉．朱古力碎，香港好少餐廳有得食，班戟好大個，屬於薄班戟，用平底鑊上可以keep住溫度，同雪糕冷熱交融一齊食，正~最後仲有lunch set既蜜桃冰茶。呢間有免費wifi，可以hea足整個下午。


日本柚子好清新，相對地冇甘膩，但其實其它都唔會好膩。   青森蘋果吉士紅茶既蛋糕食得到紅茶味，入面有吉士醬，但係再多少少就更完美。   同場加映瀨戶内檸檬芝士巴伐利亞，好清新。


今晚同男朋友黎到尖沙咀食日式燒肉，想食好少少，所以揀左新開既Wagyu Ya食晚餐。 餐牌選擇唔多，侍應話餐牌係暫時既，以後可能會作出改動。除左燒肉，亦都有熟食提供。最終我地揀左黑松露和牛他他，豚肉同牛more拼盤。


牛more拼盤有牛肩脊，三角，牛小排同厚切牛脷，每款各三塊。樣樣個樣都好靚仔，燒出黎都冇失望，油脂豐富，完全唔韌，鎖住肉汁，有牛味。    我地對呢餐都相對滿意。


首先送上Nuts。La Negie用左店名，飲落苦苦地，加左牛奶又幾特別，重點係賣相好靚。One Piece有頂草帽造形，好得意，飲落有少少藥水味，但可以接受。兩款小食都好食，即叫即整，熱辣辣，特別係芝士煙肉焗大啡菇，好足料又多汁。


因為唔小心倒瀉左杯La Neige，侍應即刻話俾杯新既我，於是飲埋Snow White，呢款好岩女仔飲，甜甜地又順滑，好飲。呢到除左有波睇，仲有鏢擲架。


而白飯加左日本味素，味道豐富左，好食好多。西京燒比目魚便當有沙律，三隻炸餃子，三件比目魚同白飯，好豐富。比目魚個汁幾好食，甜甜地。最後飲埋檸茶，值得一讚既係凍檸茶冇叫少甜都唔會太甜。


海鮮黄薑意大利飯軟硬度適中，黄薑味唔重，海鮮有蜆肉，魷魚同蝦，仲有番茄仔。佢有片檸檬俾你自己吱落飯到，估唔到令到個飯酸酸地，每啖都好開胃清新。 忌廉野菌汁貓耳朵意粉個汁好食，意粉十分能掛到個汁。印象中第一次食貓耳朵意粉，好有咬口，幾特別。


自家製髒髒比利士朱古力醬日式梳乎厘鬆餅配焦糖香蕉係新出品，用上72%既朱古力，淋上勁多朱古力醬，但都唔會過甜。鬆餅有蛋香味，鬆軟好食。朱古力迷大愛。 薑味麻糬窩夫配以自家製栗子蓉及香草雪糕好有驚喜。麻糬窩夫口感煙韌脆口，薑味同窩夫都幾夾，連我唔好薑既人都覺得好食，好有創意！


呢間小店好有心，值得支持。


我覺得黎食得私房菜，一定要叫海鮮食！因為平時係屋企整真係好麻煩！同媽咪兩個人其實叫兩碟餸都好夠食！我地叫左正宗客家雉雞同清蒸海班仔，因為伙記話今日海班仔新鮮啊，咪就試下佢囉！我覺得個正宗客家雉雞個食物擺設幾整齊、仲有用花做點綴，整體都幾得意，令個視覺效果豐富左！


啲雞肉肉質好嫩滑，真係好新鮮！個清蒸海班仔都好好食，一啲都唔腥，因為我唔仲意食有腥味既魚，所以好滿意！啲汁淋落啲魚肉到真係一流！啲汁又唔會太鹹、仲可以撈飯食喎！同媽咪超級滿足！又唔洗自己落手落腳煮又唔洗自己洗碗就可以享受到煮家飯既味道，呢個體驗真係好正


最近海鮮蒸氣鍋好似越開越多，於是揀左蟹仙黎一探究竟。一入門口，待應好熱情招呼你，為你介紹唔同既套餐。我地揀左尊貴海鮮套餐，有十款野食加埋粥底。首先落晒粥底既材料先，跟住就由淡到濃味既海鮮順住蒸黎食。呢個過程全程由待應幫你，唔駛自己做架。


首先食越南大虎蝦，其次係日本大元貝、台灣九孔鮑魚、野生大賴尿蝦、紐西蘭刀貝蚌、韓國慶南蠔、深海龍躉片、澳洲青年龍蝦、罕有大黃奄蟹，食完海鮮就有一籃有機蔬菜，最後就有吸晒海鮮精華既粥底。最後仲有木瓜雪耳燉官燕，好足料架。


呢間既老闆係做海鮮批發架，難怪所有海鮮都好新鮮，食得出海鮮既鮮味，一定滿足到海鮮迷既要求。


今日洗完牙之後順道黎銅鑼灣食埋晚飯先返屋企，今晚黎左Little Vegas食。 呢間係一間樓上黄店，一出電梯就見到滿佈便利貼，五顏六色，好壯觀。 我地兩個人叫左卡邦尼幼意粉，麻辣雞燉飯，鬼low野班尼迪流心蛋同一杯熱朱古力。


卡邦尼幼意粉唔同平時既卡邦尼意粉，佢好重洋蔥味，有好多洋蔥，另外有菇類同煙肉。  麻辣雞燉飯揀左中辣，以為中辣都唔會好辣，點知睇少左佢，中辣對我黎講好辣，等同於譚仔既小辣。個飯軟硬度適中，唔錯。  我最鍾意班尼迪流心蛋，伴有沙律，薯餅同半個番茄，好食。


最後以好飲既熱朱古力作結。


今朝有事過黎銅鑼灣，於是順道係銅鑼灣覓食醫肚。突然想食烏冬，所以入左呢間吉列牛忌廉烏冬專門店食午餐。 餐牌有好多選擇，結果我地揀左美國頂級牛里脊套餐，咖哩忌廉牛肉烏冬同咸蛋薯條。 首先上菜既係牛里脊，有芝士大啡菇同洋葱伴碟。


另外佢仲附有一個鐵板俾你放牛里脊同大啡菇上去燒。牛里脊並唔係全熟，生生地，你可以自己決定再燒幾耐先食，幾好玩。牛里脊肉質淋淋地，易咬唔韌，幾好食。芝士大啡菇再燒下佢惹味好多。 咖哩忌廉牛肉烏冬除左有牛肉粒，仲有洋葱，西蘭花，菇，都幾豐富。


個汁同烏冬好夾，令到烏冬食落好入味又滑嘟嘟。 咸蛋薯條十分邪惡，食完好飽肚，好有罪惡感，哈哈。


今日同同事食生日飯，由我負責揀餐廳，見到呢間個景好開揚，一於揀呢間同佢慶祝生日。午餐得午市套餐，我地都係揀3 course lunch set，加錢要餐飲同芝士餅及雪芭。同事前菜要巴馬火腿沙律同紅蝦天婦羅，主菜要日式鰻魚飯。


同事話都唔錯，白飯用珍珠米，鰻魚無骨，幾好食。我既前菜就要麵豉湯同和牛他他，主菜要紅酒燴牛肉配芥末籽薯蓉。和牛他他有隻生雞蛋俾你撈埋食，食落冇腥味。紅酒燴牛肉用左厚身既牛腱，幾淋易入口。生日梗係要食件蛋糕啦，係日式芝士蛋糕，配lime and lemon味既雪芭。


最後送上熱咖啡同凍檸茶，劃上完滿句號。


今日黎葵芳行街，經過Twinkle Baker Decor，見到蛋糕好靚，所以停低望下，唔小心俾我見到有新產品，就係新年賀禮，跟住又唔小心俾左錢買左返屋企食。    呢個叫財源比比來既賀年禮盒有10塊比利時朱古力金幣同10塊魚形牛油曲奇。


禮盒既外形係招財貓，好得意。曲奇外形係條魚，代表年年有餘，好重牛油味，好食。朱古力金幣寫住2020年，上面印住招財貓個得意樣，略甜，希望食完財源滾滾來。   呢個賀年禮盒好岩送禮，送俾人唔會失禮。


諗唔到食咩，誤打誤撞入左間望落環境幾好既餐廳。我地計過叫晚市套餐最抵，所以叫左兩個餐。  套餐有五道菜，第一道有36個月西班牙依比利亞黑毛豬腿片，火箭菜，芝士同北海道刺身帶子薄片，三文魚籽。我本身唔好黑毛豬腿片，但呢個幾好咬，幾好食。


帶子刺身新鮮甜美，唔錯。  第二道菜係南瓜蟹肉濃湯，口感順滑帶點甜味，加埋蟹肉，成件事高級晒。  第三道菜有法式焗田螺伴薯蓉同燴香辣安格斯牛丸，兩個都好食，冇野好挑剔。  第四道菜有法式油鴨脾肉牛肝菌意大利飯配香煎鴨肝同燒西班牙依比利亞黑毛豬柳。


前者鴨脾肉幾香口，鴨肝入口即溶。後者豬柳口感淋淋地，好咬。   第五道係心太軟，分別配左士多啤梨同蜜糖脆脆雪糕，好食。  最後仲有餐茶，要左檸茶。  呢間餐廳出人意料高水準，擺盤好有心機，服務都唔錯，只係上菜比較慢。


紅燒牛肉併雞翅肉燥飯既牛肉係牛腱，牛腱好冧而且厚身，雞翅整得入味，加埋肉燥撈飯，唔會唔好食架喎~ 和牛薯餅沙茶乾伴麵既和牛薯餅好食，幾綿滑，麵條用既係關廟麵，入口爽滑，撈埋沙茶醬好食~ 肉燥時菜既菜係油麥菜，好食喎，冇油麥菜個種拿脷既口感，新鮮。


阿華田豆漿有阿華田冰棒加豆漿，蘋果眉妹係醋梳打，好飲。


今晚過左黎堅尼地城食晚飯，入左呢間樓底好高，望落好高級既餐廳。 食物選擇唔算多，反而飲品類就好多。見到有藝術打印朱古力，好得意，即刻要左杯，另外叫左招牌安格斯高級肉眼牛排，野菌黑松露意大利飯同Tiramisu~ 藝術打印飲品可以揀咖啡或朱古力，我地揀左朱古力，打印出黎既效果都唔錯，好好玩，值得紀念。


留意杯朱古力係凍既，入口順滑。 招牌安格斯高級肉眼牛排有牛味，配以沙律同蒜頭，如果可以厚身少少就好啦。野菌黑松露意大利飯好足料，啖啖都食到野菌，上面仲有少少芝士片添。 Tiramisu係我好耐以黎未食過甘好食既，手指餅同酒味配合得岩岩好，入口即溶，好想自己一個獨食晒


呢排工作好忙，想食餐勁既開心下，放題就係我既選擇啦，去左未食過既御滿屋日本料理。呢間放題有自助熟食區，有沙律、冷盤、小食、甜品。飲品有好多選擇，最鍾意有茶可以揀。放題第一輪梗係要食刺身啦，刺身件件都係厚切而且新鮮肥美，最好食係甜蝦同帶子。


叫左幾款壽司都唔錯架。熟食方面，蒲燒鰻魚、羊鞍、牛舌比較出色。仲有回本既鐵板鵝肝、花膠同牛肉他他燒。可惜炸物既皮比較厚，同埋冇我鍾意食既香芋波波同牛油栗米粒。甜品細細件，食多幾件都唔怕，最緊要有每人一杯雪糕，正！


又到甜品時間啦，旺角有好多間甜品鋪，今晚就去左甜牙牙。以前行旺角時成日都經過，但都冇入過去食，今晚就係機會啦。 餐牌都有好多款甜品揀，有心太軟，窩夫，鬆餅，火焰雪山，綿綿冰，雪糕船，西米露，紅豆沙，中式糖水，仲有飲品添。


最終揀左火焰雪山，提拉米蘇鬆餅層層同紅豆冰。 火焰雪山會係你面前加酒點火，所以綿花糖面會好濃酒味，入面有窩夫同雲尼拿雪糕，好多層次。 提拉米蘇鬆餅層層有兩塊鬆餅，面頭有兩塊手指餅，配一球雲尼拿雪糕。鬆餅有蛋味，偏向蛋糕既鬆餅。


紅豆冰好多紅豆，紅豆好甜，撈埋奶就岩岩好。


見到千層蛋糕一層一層好治愈。佢同西式千層蛋糕不同之處係佢比較結實同冇奶油。 白咖啡食到後尾咖啡味出左黎，甜度較低。班蘭味有淡淡既班蘭味，甜度高少少但係岩岩好既甜度。最大驚喜係真係同我係新加坡食到既十分相似，好正宗！


今晚行旺角，經過雞翼山好多人排隊，於是入左去望望，結果受唔住誘惑，買左三款雞翼黎食。 我地揀左文青風玫瑰，港式避風塘蒜香同我係鹹檸七味，有一杯野飲，揀左野莓伯爵冰茶。 店長推介既玫瑰味好有驚喜，本來以為係蜜糖味雞翼，殊不知佢整到好似拔絲既野食甘，甜甜地得黎有咬口，而且唔會痴牙，帶淡淡玫瑰味，好食~ 避風塘蒜香味辣辣地，整到好入味，果然好有港式風味。


鹹檸七味好特別，第一次食呢隻味既雞翼，唔會有衝突。配埋杯冰茶好爽，佢有建議你食邊款雞翼就配邊種野飲，好細心。 呢間既雞翼好有創意，雞翼大大隻，啖啖肉，味道創新之餘又好夾，唔怪得甘多人食


聽人講中環呢間既窩夫好好食，食物質素亦唔錯，今晚一於同朋友黎食晚餐聚舊下。 我地決定叫一個晚市套餐，另外叫一款窩夫同smoothies bowl. 晚市套餐包餐湯或者沙律，我地揀左沙律，伴碟揀左薯粒，主食要藍青口辣肉腸意式雲吞，有杯餐飲，我地加左錢要伯爵茶，仲要係有機茶葉。


主菜有8隻青口，毫不吝嗇，雲吞份量都好多，芝士加左唔少係面。薯粒亦都炸到岩岩好，調味得好好食 Smoothies bowl揀左butterfly pea配有機杏仁奶，食落涼浸浸，唔會好甜，好清新。 窩夫揀左鮮芒果士多啤梨窩夫，窩夫好好食，充滿蛋香味，唔會淋晒，有一球雪糕仲有水果伴碟。


跟餐有甜品送，我地要pancake，都唔錯架，亦都有一球雪糕同水果伴碟。 食完好滿足，誠意推介


今日黎到呢間專門食魚麵同魚烏冬既餐廳，第一次食魚麵同魚烏冬，感覺好特別。睇完餐牌，決定叫一個湯魚麵同一個撈烏冬，可以一次過食晒，仲叫左兩個小食同一杯熱朱古力。四川麻辣燒牛肉拌魚烏冬雖然唔太麻辣，但個醬汁同魚烏冬撈埋食幾夾。


魚烏冬相對地軟身，適合做撈版。黑松露海蝦炒蛋濃魚湯魚麵既魚麵就相對比較彈牙，好似食緊魚蛋，好得意。炒蛋夠黑松露味，唔錯。流心芝士墨魚波同漁人樂脆都係即整既。漁人樂脆有薯條，番薯條，魚肉春卷同墨魚春卷。


依家有聖誕晚餐揀添，不過我係下午黎食既。


今晚過左去尖沙咀食泰菜，平日都要排一陣隊先入座，可見幾受歡迎。由於唔太肚餓，所以兩個人只係叫左三樣野﹕活蝦刺身、泰式青咖喱牛腩鍋和泰式燒木綿魚。活蝦刺身有七隻，調味汁調得唔錯，辣得黎幾惹味，生蝦亦都新鮮甜美。


泰式青咖喱牛腩鍋可以揀配法包或者白飯，我地揀左法包。法包外脆內軟，青咖喱辣辣地，配埋食一流。牛腩好咬，唔會硬繃繃。泰式燒木綿魚第一次食，條魚本身冇乜味，不過唔會鞋口，配埋佢附既醬汁就升華左。


今日黎食下午茶自助餐。首先去左沙律魚生區，三文魚同八爪魚刺身都好新鮮。蟹籽蟹柳冷麵唔錯，有面包俾你自己夾材料食，揀左帕帕尼個種包，個包好食。冇食壽司。跟住去熟食區，好食既有雞肉串，牛肉串，蝦片，炸魚，咖哩雞，XO醬蘿蔔糕，馬拉糕，豬肉燒賣。


仲有泰式泡飯同粉麵，但冇食到。食完鹹食就主攻甜品啦，有好多選擇，可惜水準不及鹹食。最好食係Haagen dazs雪糕，有8隻味，仲可以連埋雪糕筒一齊食，正。其次係士多啤梨撻，意大利芝士忌廉，其它都唔太突出，少少失望。


沙律魚生區 熟食區  甜品區 生果同果汁


今晚黎到瘋狂小面，睇完餐牌，叫左兩個套餐，包一碗麵，飲品，小食同甜品。 黎左前菜先，涼拌木耳同棒棒雞。兩個都好夠麻辣，好惹味。木耳好爽，雞就好入味。 主菜一個係擔擔麵，另一個係番茄牛肉麵。麵質幼滑，係好食既麵條。


第一次食乾撈版擔擔麵，不比湯版遜色，撈完更濃味，夠麻辣。番茄牛肉麵加左滷蛋同豬肚，牛肉係牛腱，份量多，夠飽肚。 甜品叫左成都老冰粉同醪糟粉子。兩個都唔錯，食左辣野，正好食返溫柔既野黎舒緩。 野飲加錢要左紫貝天葵檸檬同紅肉柚子，酸酸甜甜。


每人最低消費要叫一杯野飲，於是叫左Dazzling紅茶同黑炫風摩卡。 薯條卜卜脆；烏魚子蒜香義大利麵重海鮮味；青醬我唔好，但義大利麵本身唔錯；布里歐外面係好脆既糖醬，入面類似丹麥麵包，鋪上莓果醬，吉士醬同奶油，甜品果然出色；兩杯野飲都好飲，甜度岩岩好。


今日lunch同同事黎到呢間朋友推介既小店。 餐牌好簡單，我地3個都係要娘惹濃厚叻沙，另一個要乾叻沙，再額外叫多個咖央多士share食。 大家都覺得呢間小店質素唔錯，叻沙係米線底，都掛到叻沙湯汁，有蝦、雞絲、魚片條、豆卜、半隻蛋。


米線份量比較少，但可以免費加麵底。同事食既乾叻沙係銀針粉，佢話娘惹濃厚叻沙比較出色。 咖央多士既咖央係凍架，多士烘到脆身，唔會太甜，大家都話好好食~ 呢到只收現金，但唔駛加一，想食叻沙同咖央多士既可以黎試下。


今晚黎到Mr. Steak食大餐慶祝男朋友爸媽既生日。呢間係食半自助晚餐，有自助沙律、甜品吧、餐湯、主菜和特選飲品。今晚既餐湯係龍蝦湯，特選飲品係熱情果茶。我地四個人叫既主菜係爐烤諾曼第豬柳扒、迷迭香燒雞。


BBQ醬烤豬肋排、澳洲150日穀飼肉眼和香煎三文魚柳。芝士焗帶子。豬柳扒好腍，比較淡味，岩我唔係重口味既人。肉眼有肉味，尚算不錯，三文魚柳煎到半生熟，燒雞和豬肋排比較遜色，比較韌和難咬。自助區域選擇唔算多，味道不過不失。


最正係有scone食，好味，食左三舊~ 自助區域


聽聞Holam Bakery 口碑唔錯，所以揀左黎呢間買四件千層蛋糕當生日蛋糕慶祝朋友生日。四隻味都唔錯，我最鍾意玫瑰同曲奇流心，佢既cream唔會好膩，同塊皮都好夾，全部都唔會過甜，而且每件都係三十幾蚊左右，食得過。


今日經過乜嘜雞蛋仔McQ,見到幾多人排隊，正當口痕之際就都去排埋一份。 我以為呢間剩係賣雞蛋仔，格仔餅，原來仲有賣港式小食，例如魚蛋，燒賣，腸粉，甚至撈麵，烏冬都有。 今次我就揀左抹茶紅豆格仔餅同榛子朱古力雞蛋仔。


我第一次食非原味既格仔餅，唔錯喎。我以為佢只係夾住紅豆抹茶醬，原來原味既牛油，花生醬同砂糖都有落，成件事都幾夾。榛子朱古力雞蛋仔差唔多粒粒都有榛子同溶左既朱古力，朱古力控會鍾意。 另外仲叫左珍珠奶茶同蘋果梳打。


食完肥死左


小龍蝦蟹子沙律有少少芥末味，餃子皮薄，包住既肉有蔥。蝦味噌豚骨湯麵唔同既係多左櫻花蝦，粟米粒代替木耳絲，兩款拉麵同樣有半熟蛋，三塊叉燒，拉麵屬於幼身既。呢間唔駛加一，正。


呢個世代好少餐廳唔收加一，但今晚依然俾我揾到一間，於是入左去食晚飯。 老闆娘好熱情，見到我地有選擇困難症，就主動過黎問我地既口味，再推介佢地既菜式。結果我地叫左三樣野加野飲同甜品，食到飽飽。 台式鹽酥雞，炸粉唔係厚個種，鹽酥味幾好，唔會好死鹹。


秋葵松板肉，勁多秋葵，秋葵煮得唔錯，好易入口，松肉豬份量都唔會吝惜。  櫻花蝦炒飯，米飯炒到粒粒分明，加左櫻花蝦令炒飯更香口。  兩杯野飲係珍珠奶茶同百香果乳酪梳打，老闆娘主動問甜度，好貼心，我地揀左少甜。


Piggy Piggy和 Salty Egg Baked Potato都好食，Piggy Piggy好大個，好難將所有野夾住一齊食，但分開食都幾好食，特別係個包好鬆軟好香。Salty Egg Baked Potato隻蛋炒得好滑，雖然有我唔鍾意既蔥，但我都竟然覺得唔錯。


Wagyu Flank Rice有少少失望，和牛唔重牛味，有少少韌，反而配菜番茄和蘆筍補返不少分數。我飲White Latte, 即係coconut milk + oat milk + honey, 佢地飲Flat White-Choco, 佢地話好飲。


好耐冇食過新加坡菜，甘岩睇完飲食節目見到個黑蘿蔔糕好好食甘，於是專登黎試一試。 除左叫左黑蘿蔔糕之外，仲叫左沙嗲黄金豆腐，無骨海南雞飯同青檸梳打。 黑蘿蔔糕切成一粒粒連埋雞蛋一齊去煎，再加埋入味既黑醬油，果然冇令我失望。


沙嗲黄金豆腐，第一次食炸豆腐配沙嗲醬，豆腐炸到外脆內軟，沙嗲醬甜甜地，有花生粒，配搭唔會突兀，可以試下。 無骨海南雞飯既雞肉唔鞋口，可惜當晚油飯售罄，無得試，得返白飯，下次一定要黎試下。 青檸梳打鍾意佢冇落糖，原汁原味，又健康。


呢間都幾多街坊黎食，老闆親力親為，留得住客人既胃。


難得過到黎東涌，一定要去全港剩返東涌先有既金滬庭，叫左雲吞擔麵麵，揚春雲吞麵同炸銀絲卷。呢間最好食既就係擔擔麵，湯底好濃郁，重花生醬味，又大大碗，雲吞包豬肉。炸銀絲卷新鮮炸起，上枱一陣仲好辣手，但可以索乾d油。


呢間差在要收12%服務費，唔合理，難怪冇人排隊。


呢間分店終於開張啦 趁住AEON吉日有優惠，買左六個原味返屋企。我最鍾意原味，覺得最夾，又creamy又唔會好甜，下午茶點心必食依家開左分店，就隨時都可以去買黎嘆下啦~ 佢仲有個太古限定既香草吉士軟雪糕，下次一定會試。


早前睇完電視節目介紹呢間既法式吐司好好味甘，今日專程黎食，睇下係做戲定真係好食。 今日係星期日，要留意佢星期六日同紅日設有最低消費。本身剩係想叫法式吐司，只能再叫個Layer's breakfast食。


Layer's breakfast以班戟代替麵包，整體份量都夠一個人食。班戟雖然唔及日本餐廳， 但都唔係差，鬆軟有蛋味，唔係食空氣。 重頭戲法式吐司堅係好食，屬於厚身吐司，好重蛋味，甜度適中，入口即溶，好似食緊布丁甘，果然係招牌，推介俾大家


好耐冇食韓國菜，於是午餐入左鳳雛燉雞食。 地方都幾大幾開揚，安排左我地坐靠窗既位子，好闊落。 餐牌有好多選擇，我地一早已經決定揀佢既招牌鳳雛燉雞，見到好大盤，所以只係再叫多個芝士煙肉泡菜煎餅。 有三款前菜，都幾好食，泡菜同青瓜好夠辣。


上左芝士煙肉泡菜煎餅先，一定要熱辣辣食，剛溶既芝士真係好好食，煎餅都夠脆，好味 鳳雛燉雞真係好大盤，有成隻雞架，仲有青瓜，紅蘿蔔，薯仔同冬粉。成隻雞食完好飽，肉質唔鞋，配料好入味。 雖然只係食左兩樣野，但都足以捧住個肚走


上面左至右係重抹茶慕絲，草莓紅豆麻糬，芝麻麻糬。 下面左至右係奶蓋奶茶，阿華田麻糬，檸檬撻。 我覺得最好食既係芝麻麻糬，其次係草莓紅豆麻糬同阿華田麻糬。其他既都唔錯架。撻皮好脆，我唔鐘意變軟左既，全部甜度都岩岩好，又多層次，多重口感，加左麻糬特別好味！


今日過中環，途經Barista By Givres, 見門面幾靚就決定入去試下。 Lunch提供brunch menu,  我揀左店員推介既poached egg, 飲rose latte, 當然唔少得甜品gelato啦~ Poached egg有poached egg水煮蛋，avocado牛油果同sourdough酸麵包。


牛油果加左d香料herbs係上面，比起齋食牛油果更滋味。新鮮牛油果配上酸麵包同蛋無得輸，成份食晒都飽肚架~ Rose latte果然係招牌，連我平時唔多飲咖啡既人都覺得好飲好滑，好易入口又唔會好甜。Syrup糖漿用左三日先整到出黎，自家製架，難怪味道恰到好處。


Gelato好多味可以揀，我就揀左rose玫瑰，pistachio開心果同vanilla雲尼拿三隻味。成品係一朵玫瑰花，好靚。食到好滿足 佢仲有brownie同牛角包可以揀，但我實在太飽啦。


今晚終於黎試呢間攞米芝蓮既周月沾麵啦。 叫左周月沾麵同燒黑豚沾麵，後者只係比前者多左三塊黑豚，但黑豚肉真係好好食，好嫩滑，入口即溶。我嫌沾麵汁有d咸，其他都好滿意。特別係可以揀100/200/300g既份量，滿足晒大細食既人。


今日口痕想食蛋糕，特登去Teresa Festival買cake食。 得三款cake, 揀左Pink Cheese同Lady Pistachio. 兩款都好食，都唔太甜，前者多士多啤梨果味少芝士味，後者多朱古力味少開心果味。


今晚係荃新天地覓食，見到一間開揚式既西餐廳，環境舒適，於是決定入去試下。 有散叫，亦都有set dinner. 比較過叫set dinner好抵食，於是叫左兩個set dinner. Set dinner menu每張枱上面有一支水俾你斟，好方便。


今日lunch黎到聽左好耐但都冇食過既太平館餐廳。中午有中午套餐，比較抵食。我地剩係叫左一個，因為要留肚食巨型梳乎厘。 瑞士汁炒牛河包羅宋湯，餐包同野飲，牛河甜甜地，同事話食到舊時既味道，保持到水準。


梳乎厘真係好巨型，最好食係出面塊皮，入面似食緊軟冧冧既雞蛋糕，食完好滯，好彩唔太甜。


今晚想係銅鑼灣揾間平平地既餐廳，經過呢間泰濃麵，見到價錢合理，於是二話不說就入左去試下。 環境都幾寬敞，坐得舒服，只收現金。   餐牌一目了然，全部定價係銅鑼灣區黎講叫平。主打泰式粉麵，有兩款飯，小食同飲品。


我地叫左頂級安格斯牛肉船湯金邊粉，配料有秋葵，白蘿蔔，炸豬皮好脆，牛肉嫩滑，湯底好濃郁，每啖金邊粉都掛滿湯，食完個胃暖笠笠  泰式海南雞飯，份量岩岩好，雞都算嫩滑，起晒骨，好方便。 炸芝士雲吞，有驚喜，兩者好夾，夾住一舊芝士，個醬係我中意既甜酸辣醬。


泰式蝶豆花特飲，飲落似話梅，幾得意。  泰國樽裝梳打水，好夠氣。


今晚同朋友聚會，黎打邊爐，試下一人一鍋，一上就可以食，唔駛自己整熟d野，好方便。 朋友叫左沙茶牛肉鍋同香蒜牛肉鍋。佢地話唔錯。我同另一位都係叫番茄白豚鍋，因為唔想甘熱氣，揀個最多蔬菜既鍋，番茄湯都算濃味，份量岩岩好。


我叫左杯香芋奶茶，好耐冇飲，滿足下自己。


夜晚係九龍城揀左食泰菜，結果有驚喜。炸蝦餅，啖啖肉，熱辣辣，香脆。 鮮蝦冬陰公湯，酸酸辣辣，有幾隻蝦，唔錯。 薄餅&法包椰皇黄咖哩雞，好好食，黄咖哩唔辣，麵包點d咖哩黎食好正，食完好飽肚好滿足。芒果雙色糯米飯，有白紫糯米飯，略嫌芒果份量少。


呢間不收加一，價錢公道，食物水準唔錯，值得一試。


通常散水餅都係d連鎖店既西餅，今日公司有人搞搞新意思，請食泡芙。 同事請左我食兩件，我揀左小山園抹茶麻糬同華田麻糬泡芙。前者抹茶味好重，後者比較下會甜d, 最欣賞麻糬大大舊，口感好q, 一個都幾飽肚架。


今晚黎到想食好耐既名寶石餐廳。本身見到個價錢覺得幾貴，但食完就覺得值得。羅宋湯好足料，餐包有紙包住，好得意。西冷同牛柳都好淋又大塊，亦有牛味。三文魚煎得外脆，但唔會好乾。伴碟有好多菜，中意佢既汁另上。


最後仲有甜品同餐飲。成餐食到好滿足。


去完鹽田梓，入左無問題食晚飯。揀佢係因為靠近碼頭，好寫意既感覺。點知野食都有驚喜~ 首先係無問題漢堡，即係牛肉漢堡配薯角，份量大，而且係即叫即整既，麵包烘到表皮有少少脆，牛肉亦都好厚身，絕無欺場。  跟住輪到巴馬臣豬扒，係吉列芝士豬扒，呢個有驚喜，芝士鋪係吉列皮上面，多左香口既滋味，大塊又厚身，配上大量薯角，捧住個肚走  呢間餐廳不收加一，好難得，環境又靚，對住個海，侍應有禮貌，亦都可以玩桌球，值得encore


今晚食完晚飯，朋友話想食抹茶雪糕，我即刻醒起我想試i cremeria好耐，提議不如食呢間。 望左個menu一陣，終於決定左叫咩啦。 朋友食左新出既日式蕨餅芭菲，雖然貴貴地，但勝在大杯同多料，有紅豆，蕨餅，玄米，抹茶啫喱，呢杯都係宇治抹茶雪糕mix北海道牛奶雪糕。


我食宇治抹茶雪糕mix北海道牛奶雪糕，一次過可以食晒兩種味，又可以食到窩夫筒。抹茶雪糕有抹茶味得黎唔會好苦澀，牛奶雪糕濃味，不錯吃，但雪糕溶得好快，食得比較輪盡。


今日難得黎西貢，揀左間泰國餐廳食lunch. 叫左豬手飯配椰汁冰，另外再叫左冬陰公海鮮炒飯，呢個會有碗湯送。 兩個飯都好好食，豬手好淋又滑，炒飯好香口，啖啖都有料，毫不吝嗇。 我見店家係講泰文既，可以食到地道既泰國菜，好滿足


朋友們食完飯話要食糖水，黎到天后食朋友推介既陪著你走。 我叫左綠野仙踪，唔係我中意既入口即溶既冰，係會有少少黏住既冰，但配料唔錯。 朋友叫既仙草芋圓系列，都話仙草好食好滑，相信仙草係招牌。 仲有人叫其他口味既刨冰，話有少少藥水味。


今晚黎筲箕灣覓食，叫左焗豬排飯，飲凍奶茶，結果等左好耐個飯都未到。有個侍應主動留意到，不斷幫我吹單，最後仲主動送左個栗米甘荀糖水俾我。 而個飯份量好多，配料好足，豬排好大塊，結果大食既我都食唔晒 應該係家族生意，好有人情味


今日黎荃灣南豐紗廠前食個late lunch.  星期六冇Lunch menu,  只好散叫，叫左炸醬麵同水梨牛展水冷麵。 有兩款前菜，同平時食到既韓國前菜既味唔太一樣，麻麻地。 水冷麵同我係韓國食到既差好遠，d麵痴晒係d冰到，炸醬麵正常。


總括而言，呢間唔係好正宗，都係做街坊生意。


朋友話想食希臘/地中海菜，於是揀左呢間陪佢試試。Menu有一版，岩晒有選擇困難症既人。我地揀左Olive's Meeze, Beef Kebabs, Chicken Musakhan 和 Duck Bisteeya.


全部都係第一次食，幾特別，朋友話都似係當地食到既味，只係當地會好大份。最近送上甜品Menu，揀左Galaktoboureko 和 Baklawa，我中意前者，係希臘既甜品。想試下希臘/中東菜既人，不妨試下呢間。


幾年冇黎咖啡弄，掛住佢既窩夫，於是呢晚決定去試下窩夫係咪當年一樣味道。 每人要點一杯野飲，叫左茉香蜜桃冰茶同牛奶冰棒可可亞。我比較中意前者，可以解膩，後者好特別，附送既朱古力好食。 另外仲叫左BBQ豬排三文治同總匯三文治，好足料，大大份。


當然唔少得甜品啦，今次試葵瓜子芝麻冰淇淋窩夫，個窩夫仲係當然第一次食時好好食既味道，好厚好足料，香甜又重蛋味，必食窩夫


今日同男朋友補祝生日，特登揀左一間Fine dining餐廳，結果性價比高，當真唔錯。有免費餐包，前菜各揀左一款，個蟹餅好好食!餐湯係忌廉粟米薯仔湯。主菜叫左羊架同帶子，兩款都唔錯。最緊要係加錢叫左朱古力半熟蛋糕同蘋果金寶，都好好食，唔會太甜~事先已經叫佢地係甜品碟到寫字，最後仲送左個相架俾我地添~侍應服務態度都好好，經常斟水。


紅油抄手，第一次食甜甜地既紅油抄手，幾特別，而且塊皮好滑，好易入口。最後拔絲蘋果令人驚豔，脆而不黏牙既糖漿，配上清香既暖蘋果，好夾!


呢間泰國餐廳一直是我的至愛，間唔中心血來潮想食泰國嘢，呢一間永遠都係我嘅首選。  泰式部隊鍋麵 估唔到泰國菜都有部隊鍋，而呢款部隊鍋同韓國嘅唔同，佢嘅湯底係甜甜酸酸的，而且份量十足，超多海鮮係入面， 10分推介！


招牌椰子千層蛋糕 食過唔少牌子嘅千層蛋糕，都係呢一間嘅椰子千層蛋糕最好食，淡淡都係椰子肉， 10分清新。  越式鮮蝦雞肉米紙卷 咬落淡淡雞肉加鮮蝦係入面，係一款不錯的前菜  最後配上一杯冰凍的檸檬茶，人生一大享受。


廚師嘅心機 係餐廳最寶貴嘅資源 喺地少人多嘅香港，除咗住宅越起越高，唔少餐廳都開始喺好高嘅大廈上面營業，當然隨著樓層越高，價錢相對都會越貴。甚少有機會食到咁高級嘅餐廳，通常都係慶祝節日先會食。呢日同屋企人慶祝生日，帶佢哋嚟咗銅鑼灣呢一間中西fusion嘅西餐廳，一覽銅鑼灣與跑馬地嘅景色，未用餐已經覺得相當興奮。


餐廳有三層，最底層係酒吧，中間係餐廳，最高天台，如果有活動，包場派對坐喺上面飲酒觀星感覺應該唔錯   我哋當然抱住好大嘅期望去用餐，因為見到食評都有正面嘅評價，而呢一餐晚飯我哋絕對冇失望而回。從前菜、湯、頭盤到甜品每一樣都食得出廚師嘅用心，當中我一定要介紹嘅係蜜汁叉燒。


叉燒軟稔得利相當入味，唔會帶好多肥膏，肉質 幼嫩之餘入口唔使花好大嘅力就能夠咬得開；點心類嘅黑松露素餃，比酒樓嗰啲更加出色，不能相提並論，皮薄得嚟之餘餡料嘅比例亦都好均勻， 估唔到素餃冇咗肉香都能夠有一種令人充滿記憶嘅味道黑松露味滲出令成個點心變得更加高尚。


主菜嘅日本青芥末生菜盞係我朋友嘅大愛，泰國生菜包通常都會用好多肉碎加埋羅勒，呢度嘅生菜盞，肉碎唔油之餘中間亦加入咗唔同嘅配料粒，口感突出 . 呢一間餐廳每一樣食物都好精緻，但係所謂嘅精緻，唔係份量多與少，而係你會食得出一種用心嘅滿足。


成餐飯以一個好完美嘅山楂糕完結，唔會太甜，人生有時都要好好善待下自己


今日去左深水埗逛逛，發現深水埗真係好多美食，最後去左依間日本餐廳試試 . 鋪面裝修一般，普普通通既餐店. 點餐方面，餐廳有一些定食可以選擇，一人份量黎講就剛剛好，價錢都合理.  . 我地一行4人就選擇左散叫.


首先叫左一個蒜香三文魚帶子炒飯，好濃烈既蒜香味，仲有好大堆三文魚子 食落口感都幾豐富. 飯身唔會話好dry幾好味 . 之後點了一個火炙壽司拼盤，如果單點唔想簡，都推薦點選壽司盤，一共有八件，壽司都好好味，左口魚仲入口即溶，香味十足，帶子同蝦好肥美好有口感，有芝士係面果幾件都勁cheese .


壽司仲有叫到鰻魚忌廉芝士卷同火龍卷，芝士鰻魚都好特別，入口有濃郁既鰻魚味，再有啖啖既芝士味滲出，火龍卷既賣相都幾吸引，拍左個照就要快d食，因為佢係一個飯團包住香脆剛炸好既海老壽司，食落好鬆軟，蝦身仲好結實，一啖好滿足.


. 小食就嗌左一串牛舌同牛柳扒，味道尚可，牛舌既質素比較高，一串三塊都好大塊，牛味濃郁，建議可以一試. . 總結餐廳既壽司味道都幾好，小食可以品嘗下自己喜愛的，菜單既選擇都好多. 如果咁岩係深水埗周圍逛逛，可以品嚐下依間平民化既日本小店.


深水埗太子個頭餃子店多就大家都知，朋友推介銅鑼灣有間餃子店又幾好食，今日黎到一探究竟。  餃子價錢唔特別相宜，但款式特別感覺高級又覺得可以一試。  我個人就比較中意香口野，所以叫左個至尊松茸豬肉煎餃，朋友因為喉嚨唔舒服就叫左龍鳳松茸雙灼餃，設計幾貼心中意食香口野可以叫煎餃， 喜歡清啲既可以叫灼餃!


煎嘅外層脆卜卜，唔會太油膩配埋狀元九鼎湯，黎緊考試想冇一百分都幾難食落兩款餃子都好香好足料，size大細適中，可以一啖食晒，餃皮厚薄啱啱好。  九鼎湯幾有魚味，粉葛味都幾重，最後食完叫左兩杯山楂雪梨水，飲落喉嚨非常舒服清甜，有料到!


走果時朋友同我講下次有機會應該會試埋其他口味餃子果然有驚喜


好耐冇食過韓國嘢，今日心血來潮走去試吓呢一間位於銅鑼灣駱克道附近的韓國餐廳。    黎得韓國餐廳少不免要叫份炸雞啦，但因為最近有啲熱氣，於是就試吓佢個無骨烤雞，似乎都不錯哦⋯雞肉味啱啱好，肉質豐富，有少少辣，但都可以接受，配上佢嘅甜辣醬料，十分美味啊   另外泡菜薄餅試得多，呢份薯仔薄餅都係第一次試，估唔到勁好味，由於啱啱新鮮炸出嚟，咬落十分香脆， 勁值得推薦   最後我哋仲叫咗一份牛肉炒粉絲，由於都食得好飽嘅關係，好驚炒粉絲會太大份，不過好彩，份量適中，兩個人分啱啱好不得不說佢嘅牛肉配料超多夠哂抵食   另外我哋仲叫咗兩杯嘢飲，黎得韓國餐廳點樣少不了一杯涼浸浸的飲品呢


是日約咗朋友過嚟試吓呢一間西班牙菜，平時都好少食，一於過嚟試試啦  由於我哋入去嘅時間尚早，餐廳上未算好多人，不過坐多一陣，已經全場滿座  啲餐廳嘅環境同裝修都好特別，好友歐陸風格，燈光昏暗，亦都顯得舒服寧靜   由於只係簡單同朋友相聚聊天，我哋都唔係叫咗好多嘢食，呢一份傳統西班牙海鮮意大利飯十分推薦勁多海鮮係上面，而且大大隻，食落先甜美味，而意大利飯的軟硬程度適中， 十分喜愛   另外我哋仲叫咗一份德國腸拼盤試試，味道亦都不錯，再配上一些飲品，呢一晚真係十分開心    飲品方面叫咗一杯清清地的玫瑰樂園，同埋一杯Tap Z，口感不錯，值得一試


要細數香港嘅漢堡包店實在太多，但係對一個住新界嘅人嚟講，要去香港島朋友介紹嘅漢堡包店就實在太遠，慶幸唔小舖頭都落戶九龍，令到我哋好方便就食到出色漢堡。呢一日出去旺角買嘢，去咗朗豪坊樓上呢間環境幾好嘅漢堡包店，隔離係live嘅舞台，有時候就會愈到歌手喺度表演。


認識Texas burger都係早幾個月之前行經天后見到佢嘅第一間分店，原來佢就喺最近入駐咗朗豪坊，覺得呢間小店有heart，想為客人提供更加多嘅美食，除咗漢堡包，仲有墨西哥嘢食，例如Taco捲餅，水牛城雞翼、炸魚薯條呢d當然唔少得 價錢都算親民，屬坊間一般嘅西餐價錢，至於份量，其實是大份，人均200蚊可以食到好飽。


.  講返佢個主打漢堡包，漢堡包搽咗牛油再烘過，外脆內軟；牛肉唔會好薄，廚師亦都將佢唔會煎到好生，令到牛肉咬落唔會又乾又硬；佢嘅醬汁調配得非常出色，每一個漢堡包都充滿特色。 漢堡包配上嘅薯條更加係炸到金黃香脆，令人食唔停。


.  食漢堡包配奶昔應該係好多美國人嘅傳統，對於香港人，確實有啲heavy，但係佢啲奶昔賣相真係100分，經過精心裝飾，令人難以忍手唔飲 如果西餐都有分景觀餐廳或高級餐飲，我會話呢間係全香港景觀環境最舒服嘅漢堡包餐廳！


仲嗌佐個汁燒牛肉釜一試，可以見到舖滿佐好多舊牛，切到岩岩好可以方便食，而且都好有肉味，唔會話太乾身。 我地仲貪得意加佐個茶漬飯，食剩少少飯既時候可以叫員工過黎加高湯，之後拎個飯蓋焗兩分鐘再加d飯素就可以食得。


我覺得好似湯飯咁，都有淡淡既高湯味，可以試下。 小食方面，我地嗌佐梅子手羽先，幾好食幾特別，真係好香脆而且有梅子味。仲試佐串鯛魚竹笹都幾唔錯，塗佐一陣燒汁？上去，味道好濃郁之餘口感有啲似魚蛋咁都幾好味


今次嗌左不是炸兩，但明明就係炸兩，哈哈個名都改得幾搞笑，炸兩都係水準之作，食得岀即叫即整。  仲有嗌左個古法糯米雞，冇諗過佢咁大件咁足料，有雞肉大冬菇，食完都好飽肚。 蝦餃皇都好大隻，入面啲蝦肉都好大份，不錯。


瑤柱灌湯餃都大大碗，皮薄餡靚，不過可能我呢排食得比較清淡，個湯略嫌微咸，但整體都唔錯好食。  總括而言，呢間餐廳真係非常好食同抵食，仲要主打即叫即整，所以上菜啲野食全部熱辣辣，服務態度都好好會再黎食


今次係第二次黎Urban cafe，雖然位於旺角，不過係油麻地地鐵站岀會近啲，上次黎既時候冇book都等左一陣，今日黎食就梗係一早book定。 餐廳位於大廈二樓，一岀𨋢口轉右就見到餐廳門口，因為入面有好多貓，所以入去之前都要著鞋套同消毒雙手。


挪威煙三文魚芝士墨西哥餅 薄餅賣相唔錯，有埋沙律喺側邊，沙律醬係我最鍾意食嘅芝麻醬，感覺都幾Fresh。墨西哥餅唔會硬，入面包住煙三文魚同芝士，配搭好好，非常惹味   日式東瀛蟹籽軟殼蟹水牛芝士手工薄餅 一上碟就見到好多芝士仲有大大隻軟殼蟹蟹同好多蟹籽係Pizza上面，好邪惡啊！


Pizza雖然係厚底，但麵包部份一啲都唔乾同硬，落咗好多醬，加埋芝士，食起上嚟好正。   蘋果荔枝紅茶 蘋果荔枝紅茶入面有好多蘋果粒可以食埋，味道同平時出面飲開嘅荔枝紅茶差唔多


香港最經典嘅茶餐廳食物相信就係焗豬扒飯，由細食到大，由某連鎖集團食到懷舊復古冰室，呢一樣菜式都好似永久保存，經典中嘅經典。 今日我食到人生中食過最好食嘅焗豬扒飯。雪山冰廳喺青山道，深水埗地鐵站行過去大約要十分鐘，位置其實唔係太容易搵到，咁啱今日路過嗰頭，聽過朋友介紹，就一於去試下。


.  焗豬扒飯係我嘅目標，上枱嘅時候已經聞到陣陣香氣，睇到塊豬扒覆蓋範圍就係個容器嘅面積咁大塊，切開豬扒更加冇諗過佢嘅厚度係連鎖店嘅兩倍面頭鋪滿茄汁同少量芝士，下面係炒飯底， 炒到好乾身，粒粒分明；食落口充滿蛋香，茄汁係好懷舊嘅茄醬味，雖然未必用好多新鮮番茄，但係呢種味道，係令人極度懷念，甜甜地酸酸地好開胃；豬扒整得好軟淋，唔使咬得好辛苦。


呢一度菜色價值52蚊絕對超值 小食類見到有雜果沙律，太鐘意食沙律嘅我當然會叫，亦都冇諗過上枱嘅時候可以咁震撼性開頭以為只係會用一個碗仔去裝住雜果沙律，點知佢係一個好靚嘅透明高杯去裝住，呢個冇諗過可以咁驚艷嘅沙律沙律下面用咗啲生菜墊底，放咗蕃茄去裝飾；雖然沙律醬比較多，但呢個係甜甜地酸酸地嘅沙律醬味道，如果餐前食，真係會開為100倍。


另外叫咗個例湯，因為太鍾意飲湯今日係霸王花湯，雖然佢就偏油，因為落咗豬骨去煲，但就帶出嗰種入味。冬天飲完成身暖笠笠，而且好大碗，其實飲完都會飽咗三分一，重要有湯渣係入面，證明真材實料！ 而家香港越嚟越多偽復古嘅冰室，但係雪山冰廳係真復古，而且味道保留番五六十年代；如果你鍾意香港嘅茶餐廳文化，雪山冰廳完全係你想搵嘅地方。


是日途經中環，朋友狂呻肚餓，所以入左去呢間台灣小店到食個便飯⋯ 鋪頭望落細細間，係中環區黎講，個裝修同環境都幾特別    朋友叫左個蒲燒鰻魚飯，大大碗，又配埋湯，鰻魚味道十分好，朋友食完大叫唔夠喉⋯   而我就叫左海鮮稻庭烏龍麵，夠哂滿足呀！


今日朋友帶咗我去MegaBox睇戲，睇完戲之後去13樓嘅漁牧食雞煲，餐廳環境同裝修都好靚，感覺令人好舒服    一坐低，侍應姐姐已經送上左一堆醬油俾我哋揀...   我哋叫咗半隻雞份量嘅醉雞煲，侍應話食完雞煲之後可以再叫其他配料打邊爐    雞煲上咗枱之後，侍應話要等5分鐘左右俾佢滾，之後就可以食得！


半隻雞嘅份量感覺好似唔係好多，但係其實都足夠飽嘅，加上佢個湯底夠足料，有小小酒味，食完成個身好暖！ 朋友話唔係好夠喉，於是我哋另外叫咗一碟美國肥牛，芝士腸，同一堆菜落去打邊爐   除咗雞煲同埋打邊爐之外，我哋都叫咗兩碟前菜黎開下胃架    成晚個環境好舒服，坐嘅位置又夠闊，而且侍應嘅服務態度好好，所以今晚真係滿載而歸


同朋友去灣仔食飯，唔知道食乜好，見到呢間啲裝修好似不錯，於是就入去試吓啦。   餐牌上都有不少的選擇，但係都係諗唔到食乜好，於是叫咗一份all day breakfast   首先佢會有一份迷你嘅通心粉俾你食，就好似飲緊羅宋湯的味道，都幾開胃.


.   主食方面，就係一份all day breakfast，不過不失啦⋯   另外朋友嗌左份蕃茄湯底的扭扭粉，網絡就好似唔係好夠味道，同Menu上有出入，但味道都係一般啦！但佢嘅看烘底麵包食落是不錯的！


餐廳的裝修感覺是不錯的，都幾喜歡，但係食物質素其實真係一般般，建議可以改善一下。


朋友話想食呢間好耐，於是陪佢過黎試下啦。就咁睇以為細細間，但入到去啲位置都唔少，仲有幾個梯級可以行上去坐..  見佢個menu 主要都係得3款湯底，但店員話有特濃蝦汁叉燒拉麵，於是即係同朋友一人一份先   份量都唔少架，配料都多，佢啲叉燒唔係一塊塊，同拉麵撈埋一齊，口感都幾好味，啲蝦汁食落甜甜地，平時食得淡味ge我都覺得岩岩好，夠哂特別  除此之外，叫左份蝦味飯團，上枱果陣仲暖暖地，咬落去有啲蝦肉係入面，正！


以前返觀塘成日都黎食，難得今日經過，趁有啲時間，於是同同事入黎食個lunch···    黃咖哩牛腩飯 本身想食青咖哩，但見Menu無左，於是叫下黃咖哩試試，咖哩食落味道甜甜地，勁微辣，配埋白飯食一流而牛腩數量勁多，肉質都無錯  串燒拼盤 同事太肚餓，叫多左一份串燒，內有牛肉，豬肉同雞肉肉質豐富，一啲都唔「鞋」，食落味道不錯   整體黎講，食物質素中上，值得推介！


同朋友小聚，諗唔到食乜好.. 於是是但揀左呢間~由於我地都唔太肚餓的關係，望左個Menu好耐都唔知食乜好..於是都諗住少少地叫返D小食就算了!成餐飯食完先發現自己食得好熱氣 凱撒沙律 前菜點都少不了沙津，上枱好快，因為唔洗點整/準備.


. 賣相唔多講，味道亦都正常.. 無乜特別~  小食拼盤 中意食薯條的我，同想食炸雞翼的朋友，決定叫呢份小食拼盤.. 有炸薯條，炸雞翼，炸魷魚同炸薯圈，食完好滿足.. 但亦都好熱氣... XD份量都不錯.


.. 但味道一般，無乜特別...紫薯餅 唔記得係米叫呢個名.. 但咬落有紫薯係入面.. 食落不錯!  最後仲有少不了的咖啡~~


究竟有幾耐無食過呢類型嘅餐廳？我都唔太記得了⋯ 約左朋友黎尖沙咀短敍，由於時間太短，於是就入黎米線陣食下米線...  朋友叫左米線陣新出嘅麻辣湯底鹽酥豬頸肉米線，唔太食辣的我食左少少豬頸肉，覺得麻辣真係幾辣，對我黎講 如果中意食辣嘅人會好中意   我就叫左番茄湯底雞脾肉蟹棒稻庭烏冬，湯底夠濃味 啲配料都足夠，仲有我至愛嘅稻庭烏冬，正   另外仲叫左份蜜糖雞翼，蜜糖味就無乜，但好在佢新鮮炸出黎，所以味道都不過不失。


最後清清地叫左份蔬菜扮健康 啲菜食落都新鮮，菇就味道相對較淡...


呢間漁民麵館由元朗開到出嚟荃灣，其實九龍尖沙咀嗰邊仲有一間，之前一路睇各大媒體介紹佢嘅花膠面點點點好食，好鍾意食花膠呢類膠質嘅我一直都好想試，但係要我入元朗又實在太遠我又懶... 當佢嚟到荃灣就帶上爸爸媽媽一齊去試， 補充骨膠原。


呢度嘅食物唔貴，雖然如果係花膠面，價錢唔係真係一個可能食到嘅花膠嘅價錢，但係用料絕對唔差。花膠同冬菇炆得好入味，佢啲麵都可以索曬花膠啲汁，食出淡淡精華。當然佢仲有其他創意嘅食物，例如將花膠打入丸類度，變成花膠墨丸。


鍾意佢裝修簡單，而佢嘅餐牌設計亦都花過心思去諗，雖然食物款式多，但係主要都圍繞佢花膠做主題，令到上菜速度唔會好慢。呢間係會翻桌嘅餐廳


上網見到灣仔合和中心開左個Thermos Cafe，覺得好新鮮..比客人食野GE位置唔多，但都算坐得舒服GE而MENU上的選擇亦唔算太多.. 另外佢地有每日的時令湯水, 感覺好不錯!  香茅豬扒湯粉 份量適中，而湯底有少少辣，豬扒肉質質感OK，不錯!


香茅雞翼湯粉 雞翼岩岩炸出黎，好香脆可口，肉質豐富! VERY GOOD!  淮山杞子螺肉湯 碗湯味道不錯! 香濃可口，但可能咁岩裝比我地果陣，一舊螺肉都冇... SO SAD! 另外一提的是店員服務態度好好!


前幾日收到佢哋喺度派傳單，見到個Menu好似都幾吸引，於是今日就同同事過黎試吓啦 佢哋個Menu上面真係有好多選擇架，而我本身都好鍾意食龍蝦的，於是就叫咗個U5.經典龍蝦湯泡飯配燒汁牛柳  原來佢哋堂食都係用膠盒裝住，感覺有啲唔環保  個龍蝦湯泡飯好大碗，食落好滿足，而牛柳估唔到咁大粒，份量大約有6-7舊，都好夠食另外我見佢啲食物都係新鮮製作，上枱時都好熱辣辣，夠晒新鮮。


其實食物質素都不錯㗎，而啲店員都好有禮貌同主動，值得一試...


平時孔生我中意自己一個毒食，難得有同事約我食飯，覺得好感動，今次就同同事黎左呢間餐廳食個Lunch  1) 餐包  一開始就上左個餐包就普普通通，不過不失，勝在賣相同溫度都保持到水準，而食西餐最緊要嘅就係橄欖油同醋，咁當然呢間餐廳都有提供啦，所以點都要點下橄欖油同醋去開下胃先既。


不過孔生我唔係太中意，覺得好rubbish   2) Cream Potato Soup  呢個湯個賣相都係一般，但都見廚師有點綴下碗湯。飲落薯仔味的確好濃重要帶有小小忌廉味，而湯入面有啲薯仔粒同埋蕃茄， 有湯飲之餘都可以叫咗啲嘢咬下。


3) Grilled eye rib steak with fresh vegetables  Set lunch嚟講呢塊肉眼扒都叫大塊，今次叫咗五成熟，而廚師對牛扒成數都掌握岩岩好，牛扒切落唔會太硬，食落牛扒都有嫩滑嘅口感，同埋牛扒都好有牛肉味，如果好耐冇鋸個扒嘅人都可以試下，感受返牛扒嘅味道。


整體黎講，都不過不失啦，普普通通咁，食中午就冇乜所謂嘅，如果晚餐過嚟食我唔係咁推介不過如果有人再約孔生我食飯，都唔介意黎多次嘅⋯


同朋友黎尖沙咀食野，諗唔到食乜好.. 於是黎左呢間野~之前參加過D手作市集都係係呢到舉辦... 呢間Cafe特別之處就係佢不限時咁比你任坐... 不過食完就要自己執枱感覺同坐foodcourt差唔多XD 由於都唔係太肚餓的關係，叫左小小野食咋1.


水牛芝士巴拿馬火腿蕃茄醬薄餅 賣相就唔多講啦，始終唔似其他Cafe或者餐廳，但份量都好大份，又多蕃茄醬，食落酸酸地..不過味道係無乜特別ge...2. 班尼迪克蛋 食落味道不過不失，不過佢有勁多沙律配菜，食落會覺得自己食得好健康咁整體黎講係真係普普通通，無乜特別，比較一讚Ge係佢地不限時任食任傾，如果搵唔到地方吹水，呢個係一個幾好GE聚腳點.


. 另外佢地係Self-service ga, 換這之自己落左單後，拎野要自己拎，食完亦都要自己執野，雖然話呢個無乜太大問題，但當日我地去落單果陣，個Cashier ge 哥哥唔知係太攰定點，好黑面，語氣都好麻麻，明明叫左杯熱咖啡，最後比左杯凍咖啡我.


.見佢個樣咁西面，都廢是叫佢換了...老實說，咁嘅價錢咁嘅食物質素，仲要冇服務，我未必會試第二次了


同朋友過嚟廉記呢度食個飯，裝修設計都好靚，係我鍾意嘅顏色。   黎到呢度不可不試吓佢哋嘅男人最愛，個名就夠晒特別啦，其實係豬扒腸仔福字麵加火腿奄列配菠蘿油，份量都好大份呀！尤其係塊豬扒，大過塊面⋯ 而且個菠蘿油啱啱出爐，食落好好味，外脆內軟，十份正！


另外我仲叫咗分白汁雞皇奄列配沙嗲牛肉公仔面，同樣係好大份，沙嗲牛肉件數都非常之多，面嘅份量都好大，食到我勁飽肚，另外個白汁雞皇奄列好好味！值得推介。


好多人會覺得party room係比一班年青人圍威餵租間房食下飯傾下偈玩下uno嘅地方，但係因為呢次公司聚會嘅經歷令我知道原來party room都可以好舒服好高級，甚至做得比私房菜更加好。  可能係你同我嘅印像之中party room都係比較殘破， 但係今次我哋嚟到觀塘工廠大廈樓上呢間私隱度超高嘅party room， 唔只環境乾淨，仲有好多高級嘅設備， 例如卡拉ok，紅酒櫃等等。


去party room，野食都係大家常苦惱嘅話題，食得太頹又唔想，外賣又驚凍晒唔好食；呢到最估唔到係呢間到會同租場原來係同一間公司，佢地會有提供埋到會服務，如果想新鮮d，更加可以要求廚師到場即席烹調。


呢次公司出錢一定唔太失禮，叫左原隻火腿即埸切！食落咸咸香香，唔太油膩，最正係配以紅酒，簡直生活享受！  有d同事唔欣賞高級火腿，佢地更鍾情於酥盒，一口一件方便得黎又好食，即埸整仲要唔會焗到酥皮腍晒。 除左酥盒，仲有cupcake，甜品等等，全部水準之上！


仲有好令嘅擺盤，簡單得黎又高雅。  服務係絕對值得讚賞嘅，甜心了解客人嘅需要，比最好嘅package客人。 呢次party room經歷，令我對party room 文化有更不一樣嘅好印象。


次次LUNCH經過都有好多人排隊，今日終於可以一試。 由於早過朋友放Lunch，過到黎原來佢地要人齊先可以入去坐... 佢地個Menu上都有好多選擇，朋友話食過好幾次，價錢合理而且味道不錯!我叫左個五香肉丁公仔麵配菠蘿包 .


. 個公仔麵份量都好大份下.. 五香肉丁數量都唔少! 好過其他茶餐廳，D料少得可憐...  菠蘿包都算好食，如果上枱時係仲熱辣辣GE會更加好! XD  最後杯奶茶都幾不錯，奶味同茶味配合得岩岩好...


呢間下次可以繼續幫襯!!


環境唔錯嘅酒樓餐廳 - 今日去左尖沙嘴既一間新開餐廳環境舒適而且有室內室外日頭好似Cafe咁適合chill吓夜晚就可以同朋友食吓野飲吓野室外仲有水煙可以食今次試左聖誕套餐質素有驚喜 - 帶子伴西班牙辣肉腸配芒果莎莎 又厚又新鮮既帶子配辣肉腸同芒果酸酸辣辣咁好開胃 - 香煎虎蝦凱微沙律 沙律菜新鮮爽口虎蝦彈牙 - 牛肝菌磨菇松露忌廉湯 蘑菇湯絲滑濃稠仲有好香嘅松露味同飲落有淡淡的牛肝菌香 - 慢煮美國極黑安格斯肉眼 經過慢煮鎖住牛味口感柔嫩仲保留肉汁 - 野莓芝士蛋糕 面頭有野莓果肉同醬酸酸甜甜平衡左濃郁既乳酪味 - 蟹籽珍寶帶子扁意粉 新鮮肉厚嘅帶子兩邊輕輕煎香蟹籽爽口增加口感意粉彈牙仲好掛汁 - aga Restaurant & Bar 尖沙咀厚福街12-12A號藍馬商業大廈5樓


輕工業風西餐 - 就算係食肉獸 間唔中食西餐都想食輕盈少少 又想環境靚啲唔好咁頹 今次食呢間就係尖沙咀唔錯嘅選擇 有bar嘅環境氣氛 唔飲酒嘅就咁食下西餐都一樣chill - 木魚昆布大蜆扁意粉 日式洋風意粉幾有風味 欣賞佢唔會太多汁醬 蜆肉新鮮 意粉texture都控制得好好 - 煙三文魚凱薩沙律 沙律配上柚子醬汁 比起平時嘅Caesar salad醬更為清新 煙三文魚味道都好好 有誠意嘅菜式 - 咸蛋黃單骨雞翼 元祖邪惡嘅代表 雞翼仲keep到juicy唔會乾柴 幾惹味 送酒之選 - aga Chocolate / Dirty aga Chocolate睇名就知係餐廳signature drink 朱古力香得嚟唔好得個甜字 低調地好飲 而Dirty嘅咖啡味都好出 相信嗌其他expresso飲品都有保證 - aga Restaurant & Bar 尖沙咀厚福街12-12A號藍馬商業大廈5樓


Siam28 喺尖沙咀開咗分店 之前食過銅鑼灣嗰間 覺得唔錯 今次食尖沙咀依家 都覺得好好食 佢嘅咖喱真係推介大家尼食 其他小食都唔差  - 泰式咖哩軟殼蟹 配薄餅 呢度嘅泰式咖喱落咗椰奶 所以好香椰子味 另外仲有蛋 洋蔥 好惹味 用嚟點薄餅就啱晒 薄餅充滿牛油香 好酥脆 另外軟殼蟹炸得唔錯 脆之餘唔乾  - 雞肉串燒  雞肉好嫩好juicy 好香沙嗲味 而且幾大串  - 泰式生蝦  生蝦幾爽口 配兩款醬汁 兩款都辣 綠色再辣啲 好開胃  - 炒鮮蝦金邊粉 有三隻大蝦 用炸蛋包住金邊粉 賣相好靚 味道夠正宗 咸甜味啱啱好 可以加青檸 花生碎 辣粉 - 蒜香椰菜苗 平時好少食到椰菜苗 佢嘅炒椰菜苗好有鑊氣 好香蒜蓉味 - Siam 28 尖沙咀中國保險大廈1樓


柴娃娃食玩好去處無驚無險 又到星期五 放咗工跟大班同事 去西環一個樓上竇 飛鏢pong games枱波或者唱K 各適其適 輕鬆一下-雜果賓治 味道顏色一般 主要係橙汁加荔枝汁 唔算好甜  -芝士薯條 薯條現炸現食 幾時都咁正 厚切薯條包滿好多芝士粉 外脆內軟 鹹香好味-黑豚肉撈麵 半肥瘦黑豚腩 煎得有啲焦香 聞落幾吸引 入口有肉汁 又帶啲油脂甘香 撈麵乾身爽口  -黑松露帶子意粉 喺玩嘢嘅地方食嘢 我通常唔會有太大期望 估唔到呢個意粉做得有水準 Al dente得嚟 充滿黑松露香氣 煎帶子柔韌好食


澳南海岸有好多有特色既餐廳 今次尼試呢間 OMG Chicken 係一間韓式炸雞店 主打燒雞及薄餅 餐廳裝修係潮流風 同平時炸雞店唔太一樣 - OMG Chicken 2 人餐 套餐包括是日餐湯配蒜蓉包、OMG 多國海鮮拼盤及兩款自選主食及餐飲 - 焗黑松露雞皇意粉 焗完之後有拉芝效果 好吸引 意粉都算掛汁 不過黑松露味唔夠濃 - 是日餐湯配蒜蓉包 粟米湯味道濃郁 蒜蓉包如果多啲蒜蓉就好 - OMG多國海鮮拼盤 有煙三文魚、海蝦、帶子、 墨魚仔 吞拿魚多士 每款有兩件 海蝦新鮮爽口 帶子味道鮮甜 吞拿魚多士香脆 整體唔錯 - OMG烤雞4件 總共有四件雞 外皮烤到好香脆 雞肉肉質嫩滑 好惹味 不過唔夠食 - OMG Chicken  將軍澳澳南海岸唐俊街23 MONTEREY Place 地下G23A號舖


同朋友慶祝升職加薪 唸住食餐‘蠔’ 所以去左公司附近嘅oyster station   一坐低就即刻叫店員介紹一下有咩是日蠔好食 店員介紹左今日既主打蠔 - 南非蠔 亦好詳細地介紹出產地同埋口感味道  等蠔都等左一段時間 但因為餐廳新鮮開蠔 唔會一早開定唔新鮮   上碟個陣都幾surprised 蠔肉都幾豐滿 肉汁鮮甜 食落好鮮甜 本來仲想order多幾隻 但其他食物既份量都幾多 所以最後怕食唔晒冇叫到  個豬手勁好食 上台個陣係feel到岩岩炸起 切好晒上碟 好容易分黎食 熱辣辣又脆卜卜 加埋蜜糖芥辣醬 味道一流  炸薯條都好香口 外脆內軟 適合配啤酒食


豐盛日式放題 - 今日早左收工 去食午餐放題 呢間殿大喜屋任食3小時 仲有88折！ 餐廳員工殷勤有禮 座位寬敞 乾淨企理 枱夠大 自助掃描點餐 送餐又準速度又快 自助區有甜品 飲品 沙律 小食 生果 見到都勁開心！


！長腳蟹鮮甜 肉質鮮嫩 帶子/魚一樣新鮮又爽口 - 熱食/炸物 蒜蓉粉絲蒸帆立貝燒得岩岩好 配上蒜片食 味道好夾 必點花雕醉鮑魚 爽甜彈牙 有酒香 避風塘炒蟹 蒜香夠惹味 煎虎蝦同樣味道豐富肉質鮮嫩 - 雪糕 午市放題有movenpick/milk top/Haagen dazs 不過呢啲牌子嘅雪糕每人只提供一杯 但出面既雪糕有好多唔同種類+可以任食


八木橋日式燒肉 2022－04－28  餐廳位置非常方便 旺角地鐵站T.O.P商場出口上幾層就到  依家餐廳做緊買一送一 搵多個朋友同你一齊嚟食就非常抵 今次就食咗個「霞」 套餐 加上買一送一優惠 加埋一 每人都只係250  頭盤有好幾種貴價食材例如 牛肋肉 比目魚 雞泡魚乾 鮑魚 牛肋肉好多汁 但係比較難燒得好 比目魚非常甘香 燒到啲魚油好香  「霞」主打係M5和牛 和牛肉同脂肪嘅分佈好平均 有雪花  肉類 種類都算多 肉質不過不失 但係好多都有醬汁 味道偏重 除咗肉類外 仲有好多海鮮 飲品 甜品可供選擇


3小時午市放題任食超抵食，各種多元食物和飲料，最適合同朋友或者一家人慢慢傾慢慢食  自助吧小食 雖然比起刺身同壽司唔算多選揀，但足夠係等食物嘅空檔食住先，有醬油雞翼，薯格，章魚小丸子等，沙律吧有小蕃茄，生菜等俾你開下胃準備好大食一餐。


刺身 款式都有好多，三文魚、油甘魚、鯛魚、帆立貝、北寄貝、虎蝦、甜蝦同大赤蝦，全部都好新鮮，我最鍾意嘅就係厚厚的帶子同埋甜蝦，鮮甜無雪味，忍唔住叫咗10幾隻，都照出曬唔會漏單，另外油甘魚同三文魚都好肥美而且超厚切，一啲都唔會因為係放題就變細細件。


壽司 呢度仲有多款創作壽司，各有特色之餘都好好味，而且仲有迷你海膽手卷，一啖一舊嘅手卷size剛剛好，另外鰻魚香甜美味，感覺超滿足！發現特別多芝士炎燒嘅壽司，而且蟹棒壽司大大條，超驚喜


柚想蝦你 78 好豐富既沙律，有蘋果、柚子、蟹子、牛油果、車厘茄、甜蝦、海草同菜，個配搭好新鮮，個冇諗到食落個味又好夾。 火山 88 由帶子、青瓜、蟹柳同牛油果整出黎既卷物，一黎到個賣相就好吸引，之後會再用火燒碟既兩邊，非常岩打卡!


卷物都好好食，好足料。 櫻花蝦茄子燒 48 一黎到已經好香，食落口都好香口，櫻花蝦配茄子好好食，份量都好足夠。 雜錦天婦羅 88 有三隻蝦、三舊紫薯同一條秋葵。全部都炸得好脆，食落口又唔覺油膩


梅乾地瓜條地瓜味濃 梅粉夾 就算擺咗一陣凍咗都依然十分脆口同惹味 份量都算多紅燒湯麵湯底牛肉味非常濃厚 麵唔會過淋而且有口感 幾位店員見到少咗湯都會主動問需唔需要加湯 服務態度好魯肉飯飯上面有魯肉同辣菜脯 汁就比較少 但撈埋一齊好食 味道同普通魯肉飯唔太一樣 魯肉夠淋而且入味 唔會過肥/過瘦 加埋辣菜脯甜甜辣辣 唔會濟水果茶茶味濃 但唔會遮蓋咗水果嘅鮮味 飲落會食到水果 推薦呢杯嘢飲Oreo沙冰沙冰面頭有一層cream同oreo碎 撈埋一齊飲有口感 個人覺得味道比較淡醉雞雞肉唔會鞋 酒味都算出鹽酥雞鹽酥雞十分脆口 雞肉有醃過先攞去炸所以非常香口 面頭有埋蒜蓉更加惹味滷水蛋滷水味唔夠濃香酥魷魚同鹽酥雞一樣都係醃過先炸 而且炸粉唔會太厚 好惹味甜不辣平時喺其他店舖食嘅都好硬 但別忘了嘅甜不辣就算炸完都係軟淋淋花枝丸花枝丸煙韌有咬口台式香腸香腸甜而不膩 好味肉燥燙青菜肉燥同青菜幾夾肉鬆豆腐豆腐軟滑 啲汁唔會太鹹蜂蜜奶油芋圓窩夫一上枱就見到好多cream 整開啲cream原來內有乾坤 有5塊心型窩夫 就咁食已經有一陣好香嘅蜂蜜味 另外都可以自己再加蜂蜜落去 蜂蜜同窩夫嘅配搭好味 加埋側邊啲芋圓 芋圓好煙韌 個人認為太多Cream


刺身尚算多種類但唔夠鮮甜 木盤嗰啲嘢食淨係可以叫一次 魚同鮑魚都幾好食 大部份牛都一般 油脂唔算多 牛舌最好食 唔會好似其他地方咁好靭好難咬 口感幾好 炸物尚算脆口 的確唔錯 可以encore 飲品都頗多選擇 仲有啲汽水好特別 係懷舊汽水 市面上已經好難搵到 最後侍應略嫌態度差 中間有要求攞新筷子 舉手好耐行埋出去都冇人理我 又漏單 同佢哋講完都勁耐未到 要係咁吹佢 不過明白佢地多野做


第三次黎食飯喇 日本嘢真係好難唔好食 加上呢到食物好多款 店員有禮貌 環境清潔 地點方便 我地兩個人叫左3樣嘢一齊食  1）龍捲風沙律 蟹籽, 蟹柳, 中華沙律, 生菜, 千島醬, 薯片 最特別係有薯片！


令到整體口感豐富好多 另外千島醬都好creamy  2）安格斯牛肉壽喜燒 安格斯牛肉, 紅洋蔥, 金菇, 冬菇, 娃娃菜, 京蔥, 豆腐, 粉絲, 日本生雞蛋, 甜醬油湯底 壽喜燒一定要點雞蛋食 牛肉味道會更加出色 另外素菜都好多 沈左喺底咋  3）午夜牛郎壽司  牛油果, 芝士, 三文魚


Need something luxurious after a rough day, so I’m here for the rosy, fork-tender beef tenderloin! Whether you are visiting with family or friends, or just flying solo, this would be the perfect place to relax and indulge in good food.


- Cheese Selection It comes with the homemade compote and some crackers. I am not an expert in cheese but I am craving for something fine so I got this.


My favourite is the one on the left - The cheese is creamy and salty, with a semi-soft mouthfeel. - Mayura Beef Tenderloin Beef tenderloin is cut from the loin and found underneath the ribs.


This part of the cow does little work which is why it is the tenderest part of beef. Beautifully plated with mushroom, short rib and beef jus, the dish tastes just as good as it looks.


The beef has a melt-in-your-mouth, buttery texture. The only thing I could complain about? The small portion probably - Giacomo Ristorante Crowne Plaza, 8 Leighton Road, Causeway Bay


韓式無骨豬手 呢個餸餐廳幫你將豬手去骨 務求令你食到啖啖肉 豬手新鮮肥瘦均勻 餐廳除鐵會跟埋生菜同泡菜 包埋豆瓣醬一齊嚟食更加滋味  韓式芝士蛋卷 呢個蛋卷煎得好香 芝士份量都唔少 食物賣相精美 顏色鮮艷 見到就想食 蛋卷上邊款淋上兩款醬料 比較新奇嘅食法   韓國柚子茶 味道有啲淡但係不過不失 呢款傳統嘅韓國飲品 我去每間韓國餐廳都會叫 雖然好多時飲得出唔係新鮮沖嘅  呢間係荃灣比較出名嘅韓國餐廳 餐廳乾淨衛生 服務員態度唔錯絕對係值得回頭嘅一間餐廳


今次食位於大埔嘅校長燒肉，第一印象係食物嘅選擇超級多，分類整齊，齊刺身、肉食、火鍋、熟食、小食等，飲品有花茶、汽水、啤酒等。燒肉醃得入味。  平時鍾意食炸物都一定唔會錯過，有麥樂雞，炸薯角，咖哩角，炸雞翼… 包你係等緊燒熟啲食物時個口都唔會得閒。


刺身都好新鮮，其實淨係食刺身都可以食全晚㗎啦，雖然種類唔算多，都係三文魚、希靈魚、帶子、赤蝦同埋吞拿魚，但真係幾鮮甜，又厚切，係意外驚喜。  好多唔同已醃製肉類放曬出嚟自己任夾，可以自己控制份量，豬牛羊雞都齊曬，做一晚食肉獸。


唔想淨係食肉都有好多蔬菜可以燒，燒菠蘿粟米都好香。  當然唔少得甜品，有好多口味嘅奶凍，仲可以自家制topping，加啲蘆薈、椰果、桃粒係奶凍上面，仲有泡芺、啫喱、勁多款雪糕杯，逐款試都可以試成晚。  成晚職員都好勤力幫你換燒肉紙，唔怕燒燶嘢，服務非常好呀！


老趙廚房位置非常近葵芳地鐵站，一出地鐵站上一條電梯就到，一分鐘都唔洗就到餐廳。 餐廳唔算大，自助區有平時常見嘅食物種類，例如蔬菜，丸類，特別啲嘅就要涼拌同炸物。 餐廳提供唔同湯底，例如酸菜魚，蕃茄牛腩等等，如果叫雞煲湯底仲可以無限加雞。


食物方面，餐廳嘅珍寶響鈴非常出色，佢哋嘅即炸響鈴大大件同炸得啱啱好，沾上醬料食非常滿足。佢哋主打嘅手切牛肩脊肉味香濃，口感好好。 估唔到佢哋竟然有西瓜同蜜瓜冰，甜品同飲品款式多，一定有款啱你心水， 平時正價都只係158蚊就食到，其他時段仲有唔同優惠添，所以呢間老趙廚房性價比超級高。


餐廳位於荃灣工業區附近  剛到門口已見人頭湧湧  喺等位途中已經聽到唔少客人 講呢間餐廳嘅初見香草吉列牛係必食。  初見香草吉列牛 牛肉嘅外圍比綠色嘅香草包住，個樣好特別，上菜嘅時候會連石版一齊比客人自己燒，佢哋用嘅牛肉係USDA PRIME， 熟咗嘅吉列牛外脆內軟，再加上香草竟然意外嘅夾  季節海鮮鍋 呢個小型打邊爐配料非常多包括有冬菇三文魚蝦等等。


海鮮鍋湯底用龍蝦，湯味道鮮甜唔會太濃，多種海鮮嘅鮮味再加上龍蝦湯，味道非常好。  以上兩個餐都配白飯，吉列牛更另外配有溏心蛋。兩個餐份量足夠，價錢合理。餐廳嘅食物種類非常多款好似有漢堡包同多款小食。餐廳主打嘅初見香草吉列牛除咗味道一流，用嚟影相打卡都一流。


呢間位於炸雞兄弟柴灣工廈，唔識窿路嘅朋友都好難搵到呢間餐廳。呢間餐廳嘅廚房睇落細細，但係食物種類非常多，主打有炸雞，韓式湯，kebab，仲有好多小食例如魷魚圈芝士薯條等等。  佢哋嘅炸雞有五種口味，包括原味炸雞，甜辣炸雞，蜂蜜牛油炸雞，雪山芝士炸雞同辣味炸雞。


每款口味都各有特色，個人比較鍾意雪山芝士炸雞，芝士味好足夠，雞塊有啲係連骨有啲係無骨，可以食到啖啖肉。  小食我叫咗芝士炸薯條同炸魷魚圈，佢哋嘅佢哋嘅炸魷魚圈非常出色，炸得啱啱好，熱辣辣食就更正。  由於餐廳不設有堂食，依家天氣開始變熱，食物好快會變淋，建議朋友係食物變淋前食用。


佢哋每一份嘅食物份量都非常多，仲有好多款套餐俾你地揀，買夠指定金額仲可以免費送貨添，開party叫炸雞兄弟就一流。


安平燒肉 一直都聽聞呢間台灣過江龍，食物質素好，服務好，聽親嘅都一面倒係好，今次就去佢哋荃灣新分店試下有幾好。今次為左試清楚特登揀左個最貴嘅餐澳洲M5和牛餐。  肉類 真係無得輸，唔同級數嘅牛肉都係咁正，牛肉味好重，碟碟都keep到水準，肉類款式好多，有牛舌，牛肉眼，一口牛等。


我覺得最正嘅就係澳洲M5和牛，一食就番唔到轉頭。  熟食 身為一間台灣餐廳，主打台式嘅熟食正常不過。佢哋有章魚卷，如鹽酥雞、花枝排等。去到就要試下係自助區整番碗櫻花蝦飯。  飲品 選擇好多，大部份都可以係自助區攞，只有小部份要用手機點。


佢哋自己整嘅桂花烏龍同藍梅果茶都好有香茶味，一定要試。  服務 正所謂台灣最美嘅風景係人，身為一間係香港嘅台灣餐廳都唔例外，佢哋嘅服務係頂級，職員有禮貌，上菜速度超快，總之服務一流。  總體，除左價錢中上外，安平燒食係一間係食物，飲品同服務方面都保持高水準嘅餐廳，絕對值得一試！


有地鐵行上去有啲遠，雖然位置唔係咁方便，但係店鋪裝飾好靚，就算唔係去食嘢都可以去影相  秘製牛腩撈麵   牛腩筋腩平均，牛腩好入味，同撈麵一齊食好正！ 秘製牛腩鮮蝦菠菜餃米線 鮮蝦菠菜餃好大粒 ，材料非常豐富鮮蝦大大粒，再加埋米線同好入味嘅湯，完美配合。


招牌煎韭菜餃 同菠菜餃一樣大大粒，煎得啱啱好，個底唔係話好脆，咬落啖啖肉汁！ 自家製鹿兒島豬軟骨飯 豬軟骨好淋好入味，啲汁撈飯食一流！  佢哋有自製辣菜脯，辣度啱啱好， 同餃子米線都一樣咁夾  飲品方面，我哋叫咗奶茶同冷泡茶，奶茶嘅奶同茶嘅比例啱啱好，冷泡茶嘅茶濃度啱啱好，若嫌飲品偏細杯，唔夠喉。


整體味道好好，也一定要食佢哋嘅餃子湯飲佢哋嘅湯！


Lucky Smash係一間專食漢堡包嘅店舖，最近係荃灣開張。 餐廳無堂食，只有外賣，餐廳一眼望晒，淨係得個開放式廚房，你可以睇到廚師即場整隻漢堡包出嚟。  為咗試下佢哋嘅漢堡包有幾好食，我叫咗雙層芝士牛肉漢堡同芝士牛肉漢堡餐。


雙層芝士牛肉漢堡係餐牌裡面最大嘅包 兩隻漢堡包都好多汁同牛味好濃，再加上佢哋嘅沙律醬，確係幾正！  薯條都無咩特別，正正常常。 價錢中上，但係質素就唔錯。  搵下資料先至，原來Lucky Smash係Burger Joy嘅副線，雖然價錢比Burger joy 平，但個人認為食物質素方面都係一樣，所以值得一試！


今日天氣好凍，凍到入骨。 咁凍嘅天氣最想係可以飲一碗熱辣辣嘅湯入肚。  知道青衣城有間 WheatfieldX羅宋湯專門店。 放工即刻去買碗做晚餐，奈何因為防疫措施只可以買返屋企飲。  今次叫咗湯麵同撈麵套餐 每個套餐都包羅宋湯,羅宋湯可以揀牛腩或豬髀肉 羅宋湯啲配料好豐富，有好多紅蘿蔔，蕃茄同肉，份量好夠。


味道好好飲，唔似係街飲嘅味精湯。  配菜我加咗牛排同豬髀肉，肉味好夠，份量同追加嘅價錢都合理 最後仲叫咗杯蜂蜜生薑茶嚟驅風。  食物質素唔錯，美中不足就係啲食物拎到返屋企都凍晒。  不過佢哋近排出咗急凍湯包，啱晒飲湯一定要熱辣辣嘅我！


Suffering from mid-afternoon slump on a Friday, walked out of the office and was about to get a coffee.


Then I saw this store! I have heard good things about them before so I gave it a go and got the cornflakes and pecan cookie.


Thicker than regular cookies, but crunchy on the outside and chewy on the inside. Perfect afternoon pick-me-up!


好久沒有吃過好的麵食。朋友介紹位於中環的 “瘋狂小面” 味道不錯，可以一試。由於今天下午有空，便與朋友一起到瘋狂小面一試其四川麵食。餐館環境清靜，有充足座位，下午三時仍有不少食客，大部份客人都説普通話，相信此餐館在「港漂」圈子中有一定知名度，用少少錢食家鄉食物，一解鄉愁，亦是美事。


餐牌上亦有不少選擇，我要了「瘋狂擔擔面」,微辣，加料牛肉、牛舌, 小食是棒棒雞, 飲品是金桔檸檬。朋友要了「瘋狂牛肉面」.... 其他可以選擇麵食包括限量十五份的「瘋狂燒白面」、「番茄煎蛋面」、「酸菜豬肚面」等。


我叫的「瘋狂擔擔面」，大大一碗擔擔面，麵身很爽，有咬口，伴麵有微辣豬肉粒，牛肉、牛舌都佷佩合。棒棒鷄是小小一碗大約四塊微辣鷄片塊，有咬口，不太飽，用來伴麵亦非常合適，金枯檸檬不太甜，味道剛好，總括來說，瘋狂小面出品有一定水準，可以一試。


I always crave for a bowl of hot noodles even in summer. Missing the days in Japan when I could find ramen shops literally every street.


..guess I won’t be able to go there until the coronavirus outbreak is gone  BUT there are actually some good restaurants that execute ramen well in HK!


Betsu only offers 2 types of ramen but both of them are well-executed and fusion-inspired.  - I got the signature tonkotsu ramen which came with a half boiled egg and Japanese pork.


The broth wasn’t oily at all and thin noodles were  cooked to perfection.  - My friend ordered the special shrimp ramen.


She loved the fiery chilli-infused Shrimps!  Since they are both sets, we also got the pan fried dumplings and potato salad.


I was particularly impressed with the salad as it was so fresh! Dumplings were great as well, with crispy edges.


韓風吹咗咁多年 熱潮未減 近排有幾套韓劇熱播 我一面追劇一面食韓燒 全方位捧場 - 雪花牛肉 韓牛出哂名 作為牛魔王嘅我 點可以走寶 特別係雪花肉 脂肪同肉相間 紅白條理清晰可見 賣相贏哂 肉質又鮮又嫩 燒至七成熟再食 嗰種味道直情係無以尚之 淨食肉抑或點醬汁食 同樣精彩 - 五花肉 肉片肥瘦均勻 燒烤之時 油香四溢 發出逼迫響聲 好有氣氛 油脂芳香撲鼻 為免浪費油水 我多數將佢包白飯食 油分滲入飯粒再一齊吞落肚 唔好嘥嘛 - 牛護心肉 個名有啲刁鑚 侍應生大力推介 話喺肝同橫膈膜之間嘅細微部位 肉嘅份量少 因此非常矜貴 食落質感有啲硬 不過肉味濃 喜歡嚼勁嘅朋友 不妨一試 - 水冷麵 平時食麵 一面倒要熱食 但總有例外嘅時候 冰涼係呢個麵嘅賣點 一邊食韓燒 一邊夾炷靑瓜涼麵入口 既消滯又開胃 冰透感倍增 涼到入心 蕎麥麵過咗冷河再浸牛骨湯 即使冰粒溶化 麵條仍然有口感勁耐嚼 涼湯味道冇變淡 我索性飲咗三分一 - 喜來稀肉


尖沙咀餐廳選擇多 今晚周圍都係人 就食個快嘅拉麵 好彩我哋比較早唔駛等好耐仲有得食 店員態度好好 有禮貌 我哋一人要咗一個套餐 我要左個別天神套餐 朋友就要左蝦味增拉麵套餐 雖然我覺得櫻花蝦配拉麵有啲奇怪 但係朋友話食落其實出奇地夾 我個拉麵嘅豬骨湯底好濃郁 叉燒半肥瘦 拉麵煮得啱啱好 唔會太硬 最出色係個沙律 其實係屬於朋友個餐 不過佢唔要俾咗我 有龍蝦仔同蟹籽架 感覺矜貴 餃子都唔錯 皮薄餡靚 外皮香脆 每次我食拉麵都一定要叫餃子 如果唔係覺得呢餐唔完美


依排又開始涼涼地最岩就係食火鍋架啦 今日同朋友終於去左試依間勁出名主打台式火鍋既 老鍋！ 一入到去 裝修係比較中國古裝風 幾有氣氛 湯底亦都有好多選擇 而貪靚嘅我哋梗係食試吓佢個美人鍋啦 非常足料 真係有一大隻烏雞 加埋金華火腿紅棗桃膠等等嘅材料 即刻忍唔住裝左碗湯黎試吓 好鮮甜   因為其實佢個湯底已經有好多材料所以我建議大家嚟食嘅時候可以衡量下自己食到幾多野先 唔好叫到成枱野先發現食唔晒做大晒鬼   鹽酥一口豆腐 超級推介！


勁好食 外面鬆化入邊都仲係保存着豆腐嘅嫰滑 就算凍咗少少外皮都仲係好鬆脆不得了呀  千張豆葉紙 好特別 其他火鍋店從未見過呢樣配料 真係成張紙咁薄 淥幾淥已經吸晒啲汁不錯不錯  墨魚丸食得出係佢地自家製既 墨魚味幾香 夠彈牙   美國梅花豬肉 幾好食 淥完都仲係幾滑有肉香 唔會鞋口  食埋個王子面已經超級飽大滿足


去咗石門附近搵嘢食 見到呢間餐廳小店格局 睇埋個餐牌 係食西餐 選擇都好多 就入咗去 員工態度幾好有禮貌 座位唔多但係都好舒適 - 甘筍忌廉湯 忌廉湯好滑 真係會令到人飲完一啖又一啖 停唔到 配上甘筍香甜嘅味道 令到唔鍾意飲湯嘅我都清哂 - 全日早餐 呢個全日早餐同正常嘅分量差唔多 係有一個牛角包 沙律 炒什菇 炒蛋 煙肉腸仔 薯蓉 但我就覺得呢間做嘅煙肉同腸比較出色 煎得好香 仲要腸仔咬落係有肉汁 好好味 炒什菇食得出有用黑椒炒過 亦都好好味 覺得呢間餐廳嘅煎炒食物做得唔錯 - 煙三文魚忌廉白汁意粉 意粉真係煮得好出色 軟硬度啱啱好 偏硬身 個忌廉白汁濃度適中 唔會太油膩 調校得好好 不過三文魚份量就比較少同埋比較碎 - Hazelnut Milk Tea 榛子奶茶我係第一次飲 第一啖飲就係覺得榛子味好出 但反而奶茶味就比較淡 如果鍾意榛子嘅話不妨一試 Americano 主菜出色 咖啡就比較普通 同出面餐廳差唔多 不過勝在份量夠多 超級大杯 所以價錢略貴


鰂魚涌返工麵包舖嘅選擇唔算多 之前食過呢間嘅上環分店 款式都算幾多 不過價錢以傳統麵包舖來講有啲偏貴 今日係當lunch咁食所以一買買咗三個 夾埋都40幾蚊 - 菠蘿叉燒包 菠蘿皮好脆  叉燒比較多醬 肉反而唔多 我自己鍾意大大舊叉燒咁 - 紫薯包 好鍾意食紫薯蕃薯芋頭 每次見到都會買黎試 不過呢個就麻麻地 紫薯份量特別少 有啲空心 好彩味道都幾天然 少甜嘅 - 咖啡蛋糕 牛油味好香 口感好似pound cake 但係咖啡蛋糕嘅比例多啲會好啲


又黎蟹仙幫襯啦 上次食完之後真係覺得勁正 依排見佢尖沙咀旗艦店新開做緊promotion! 即刻又再book左黎食好西  而家做緊六折優惠 即係一個人唔洗400蚊就可以食10款海鮮  依間餐廳其中一樣幾好既係 店員會全程幫你手蒸海鮮 令到蒸出黎既海鮮熟度岩岩好 同埋岩哂我依啲懶人 真係好似食頹廢餐咁  一開始店員會幫你落左個粥底 之後就會開始蒸海鮮!


首先蒸左蠔 鮑魚 貴妃蚌 龍躉肉 同埋 元貝先 全部蒸到岩岩好 食得出非常新鮮 特別係隻鮑魚好爽嫩  之後到主角出場啦 琵琶龍蝦同埋大黃奄 蟹仙老闆係做批發生意嘅 所以每日拎到最靚既海鮮會首先拎嚟店入邊 食左幾次啲海鮮都真係質素有保證!


琵琶龍蝦蒸得啱啱好 食落爽口彈牙 好少食蝦膏既我都覺得啲膏好鮮甜 一啲都唔腥  佢既蟹一直都係我既最愛 隻大黃奄真係勁勁勁誇張 點解可以成隻都係膏黎 食完真係超級滿足!  最後仲有食埋包含滿滿海鮮精華嘅粥 真係勁飽又勁滿足  總括而言真係勁抵食！


就算自己出去買海鮮比依個價錢都一定買唔到依一個質素


依幾日天氣開始有啲秋涼  琴晚即刻同左朋友去左食重慶火鍋打個邊爐先！  一入到去侍應就比左碗紅棗雪耳羹同埋洛神花茶比我地飲住先 好貼心呀  聽聞呢一間重慶火鍋係國內好出名 最後都係叫咗個鴛鴦鍋  一邊食麻辣鍋 一邊就要菇菌湯底 個湯底一啲都唔馬虎 麻辣湯嗰邊成鍋滿晒辣椒 花椒等等 而菇菌湯底都值得一讚  重慶火鍋佢哋嘅傳統就係要有 油碟！


即係將 芝麻油加蒜泥 蔥撈埋一齊 岩哂我依啲唔係好食得太辣嘅人 點完之後充滿咗麻油嘅香味但係都同時保持住麻辣香   稻田毛肚 未經過漂染 所以都仲係黑色 好新鮮 食落好爽口 但記住睇住唔好淥到過熟呀   鴨血 麻辣湯必備食物之一！


最鐘意就係一開始就放定落個湯度 等佢慢慢入晒啲湯底味 而家佢啲鴨血夠滑 對最後索哂啲汁真係超級好味  手打三寶丸 分別有牛丸 墨魚丸 同 蝦丸 真材實料 啲墨魚丸同蝦丸都打到起哂膠 同埋新鮮打既丸食落真係鮮甜好多 推介大家叫依個  美國安格斯優質肥牛 反而依個有啲失望 啱啱上嗰時都未溶哂雪 牛味都唔算好濃 反而覺得食佢地個個鮮牛肉仲好味  曉宇嫩牛肉 無改錯名 真係好嫩滑 如果份量多啲就好啦  功夫萵筍片 上菜個時排到成朵花咁樣 勁靚 每一片都切到1mm咁薄 大約煮十秒左右 等啲筍片啱啱熟就夾上嚟食就岩岩好 勁爽甜


星期日同朋友去尖沙咀行街 行到五點幾大家都好肚餓 當然要去醫肚啦 食下午茶又太遲 於是我哋就搵吓邊度有放題食 行到佐敦呢頭見到有日韓放題 見到餐牌有涮涮鍋有海鮮 好吸引咁 就上咗去試  一坐低店員就同我地介紹餐牌 淨係湯底都有好多款 我哋揀咗壽喜燒 食物方面 因為臨近月尾 大家都冇乜錢 於是就要咗最平嗰個268嘅餐 叫做美國穀飼肥牛餐  有牛有豬有雞有刺身仲有海鮮 等嘢食上嘅時候 去左出面睇吓有咩嘢食 估唔到好多款  蔬菜類有唔少選擇 素食者都唔怕冇嘢食 仲有打邊爐唔少得嘅丸類 好似有四至五款   除咗刺身 熟食都有好多 炸物除咗比較普通嘅薯角之外 竟然有炸香蕉 可惜咁啱我哋都喉嚨痛 無試到   仲有燒海鮮 茶碗蒸 豬軟骨 豬手等等   不得不提嘅係 呢度有好多海鮮 全部都係任食！


竟然有movenpick! 仲有好多韓式雪條  平時我唔係太好甜野 今次竟然食咗三杯雪糕一條雪條 特別係嗰隻芝士蛋糕雪條 聽就聽過好多次 其實我第一次食 真係好似食緊芝士蛋糕咁 兩個鐘話咁快就過 食到捧住個肚走 最後 值得一提嘅係 呢度叫嘢食唔係用紙 而係用電話！


一坐低店員會比張紙 你上邊有QR code 掃一掃 然後用自己部電話叫嘢食就得 環保又方便 抵讚


依家坊間都有好多間餐廳主打食海鮮 但海鮮要好食最緊要係要新鮮 依排聽到有朋友介紹依間既蒸氣海鮮火鍋 所以琴日同朋友book左枱去嘗鮮一下  今次試左佢個398蚊餐  除左餐之外 其實都可以散叫 但我覺得叫套餐價錢係比較平 有一樣值得稱讚嘅係侍應都非常之熱心 會有詳盡咁同我地介紹佢哋海鮮嘅來源同埋唔同品種之間既唔同   一開始先黎蒸新鮮蠔 鮑魚 貴妃蚌 龍躉肉 同埋 蜆肉  店員會幫你set好timer 令到蒸出黎嘅海鮮唔會過熟 食得出全部都勁新鮮 一啲腥味都唔會好 鮑魚好爽口 貴妃蚌鮮味十足好鮮甜  之後就上左象拔蚌刺身 勁大份 完全唔似係比兩個人嘅份量 Wasabi係佢哋自己新鮮磨出嚟 點豉油嚟食好爽嫩鮮甜！


然後上埋主角 琵琶龍蝦同埋膏蟹 聽職員話因為老闆係做批發生意嘅 所以拎到好嘅海鮮會首先拎嚟店入邊 唔怪得質素會咁好  琵琶龍蝦食粒大大啖肉  蒸得啱啱好 食落爽口彈牙  平時唔食蝦膏嘅我都試左一下 一啲都唔會腥  而越南膏蟹真係勁勁勁誇張 點解可以成隻都係膏黎 一啖膏一啖肉咁食真係天堂級享受  食完之後七份飽左 點知唔記得左原來仲有個粥底未食 食埋包含滿滿海鮮精華嘅粥 真係勁飽又勁滿足  總括而言真係勁抵食！


覺得就算自己出去買海鮮嚟整都一定唔只呢個價 加上服務態度又好 樣樣野都有職員幫手 完全可以做一個廢青擘大口就有得食 下次要再試下佢498同698啲餐先得


第一日食 就揀舊細d 再食埋飯  反正飯 沙律菜 牛肉湯  想食幾多就幾多 自由任添 好中意佢d湯 係好似紅酒燴牛尾嘅味！  不過當我發現d牛扒好食過outbxxk 所以第二日再去食大。舊。d好痴線 圖1⃣400g嘅牛肩肉眼  好似一個好大好大嘅心臟 仲要自己牛扒自己煎就係樂趣無窮 有d人就切哂佢  先再煎 但坦白講 咁樣好快10成熟 我自己prefer食一啖  先切一啖 避免呢個情況 記住 要落勁多鹽 無汁都無所謂 肉質嘅香 脂肪  鹽味 一齊融化喺口 嗰下可以一𣊬間忘記唔開心嘅野！


1⃣黑松露牛肝菌意大利飯 一上菜勁吸引 賣相唔錯唔錯 比起一啲非常之傳統嘅意大利飯 我更加鍾意煮到無咁生既 而依間餐廳煮到啲米七成熟 岩岩好 保持到米粒既粒粒分明 亦唔會食落咬唔到 蘑菇嘅份量亦都夠多 唔會食食下得返飯咁單調 但係唯一我覺得可以改善嘅係 黑松露味可以多番啲 同埋sauce 可以再creamy d 就更好啦  2⃣慢煮牛背骨 餐廳聲稱係經過慢煮20小時 經過慢煮之後 果然肉質非常之淋 又不失佢嘅牛肉味 雖然rib size比較細份 但佢哋會配上時蔬同薯蓉 食落都尚算會飽肚  價錢比較相宜 西餐黎講百零蚊餐一個人真係超值啊


依幾年出街都好少去食串燒 因為係香港食真係太貴 未食飽已經破左產 難得係香港比我搵到一間抵食又好食既串燒餐廳  依間餐廳大部份串燒都係9蚊就有交易！ 佢依排出左promotion仲有HKD68/10串 而一啲海鮮同錫紙款既野食價錢都非常之相宜 大約都係30蚊左右  所有串燒都叫左微辣 孜然味夠香  大大串 上到黎都仲係熱辣辣燒茄子勁好味 啲醬汁夠多夠哂味 仲要大大舊 兩個人食都得  味道全部都非常之唔錯 抵食！


一路飲啤酒一路食真係勁match


今日同左咸蛋去打邊爐 雖然依間小店價錢係比較貴 但一分錢一分貨 啲野食真係勁高質 我地兩個平時明明都唔係食到咁多野既人 但都忍唔住全部清哂  1⃣椰子雞煲 首先梗係飲番啖湯先啦 椰子既清香加上鮮雞既鮮味 勁勁勁鮮甜  同埋啲雞都食得出係新鮮雞黎 淥左5 6分鐘就食得！


仲係好嫰滑 佢仲要有得加沙薑同青檸落醬料度 用來點雞食 直程調番d雞嘅鮮味出來 我地食哂啲雞同飲左大煲湯先肯開始打邊爐  2⃣蘇格蘭安格斯肥牛 必食雪花紋勁多勁靚 碌六七秒食就岩岩好 岩岩好熟 非常嫰滑 油香味濃  3⃣雙拼豬肉丸&墨魚丸 全部丸類都係廚師新鮮做既!


粒粒都真材實料 墨魚丸食落好彈牙 豬肉丸因為我唔係好食蔥 所以唔係咁岩我心水  4⃣藍魚雪白帶子 平時出去食開個啲刺身個啲 多數都係冰鮮! 今次難得食返啲新鮮既 原來真係非常非常鮮甜 而且仲帶有帶子既爽滑質感!


推介  5⃣川味麻辣牛肉餃 見到係麻辣咁得意特登叫左黎試試 一上菜賣相非常靚 每粒餃子都包到好似一隻金元寶咁 食落亦都麻辣味十足!  總括黎講 質素非常之好 而且又坐得舒服 推介


圖6⃣個境有風味到呢 叫左4碟野 得一碟 金銀蛋浸娃娃菜係清嘅 其他又炸又濃 竟然無好鹹同味精嘅感覺  3⃣羅勒葉黃金軟殻蟹 咬落去似 鹹蛋味脹卜卜嘅威化餅！ 每一啖都係好鬆化 羅勒葉又令到油膩感減低 又香口又fresh D  2⃣黑松露蝦多士 佢呢個蝦多士同老鳳冰室嘅蝦多士做法唔同 老鳳冰室係蝦膠 佢呢個放隻蝦上去一齊炸 黑松露剛好調到個蝦鮮味 各有千秋！


一樣咁好味  4⃣紅酒燴牛尾煲 好入味！ 紅蘿蔔同牛尾索哂d汁 牛尾好軟稔 d汁好味到感覺只有汁撈飯都ok 我諗如果打包番去隔夜食仲入汁  5⃣金銀蛋浸娃娃菜 想讚個湯汁 蒜頭爆到好香 加上娃娃菜好新鮮 個湯汁就都好甜！


如果多d金銀蛋就更好啦 純粹因爲我中意食 目標下次叫勁多朋友來食叫到成枱都係餸


明明如果太多桂花 浸味應該會濁 咖啡味太重又可能霸哂桂花味 但佢成set處理得好細心 好好飲  店員貼心1⃣ 咖啡和桂花冰球分開上 等我地可以試真d咖啡嘅味 後再品嚐桂花同咖啡嘅柔和感  店員貼心2⃣ 桂花冰球嘅製作 係可以等佢遇上咖啡嘅熱 溶化時慢慢滲d桂花味出來  店員貼心3⃣ 蜜糖提升桂花清香味 耐何直接放落咖啡 又會變酸 所以決定將桂花蜜糖塗在杯邊 令到每飲一啖都係率先嚐到甜蜜清香 咁樣影相都好靚  店員貼心4⃣ 問我地中意fruity定 nutty咖啡 我同朋友2款都有叫 結果發現就咁咖啡就nutty好味d 夾埋個桂花冰球 又好似fruity好味d 好糾結個人喜好嘅野  店員貼心5⃣ 終於到 Gelato  我地叫左桂花 海鹽焦糖 杏仁冧酒3個球 店員將最清嘅放最上 濃味嘅放最底 咁就唔會襟左桂花嘅味！


桂花同奶嘅比例好平衡 個人最中意杏仁冧酒有驚喜


次次講親食千層蛋糕個個都係話Lady M! 其實Greyhound cafe既都唔差架 - Fresh Coconut Crepe cake 每次黎都會食 雖然食落佢唔係好多層 但最鐘意佢中間真係會食到大大粒椰子  非常之足料 同埋佢啲cream都唔會好甜 食得出濃濃既椰子香 必試!


- Thai Tea Crepe cake 第一次見到有泰式奶茶味既甜品 忍唔住試左試! 依個明顯餅層數比多 同埋有附上泰茶sauce 比你點黎食 但我覺得佢味道唔係我鐘意既type 唔知點解有啲酸酸地 cream都唔夠多 - Coconut獲勝


咁難得捱到放假 見天氣都唔錯一早就去左淺水灣度游下水 休息下 玩到攰攰地 就去左附近the pulse度搵野食 日本控既我一睇就睇中左依間餐廳  餐廳環境都幾舒適 坐得唔迫 中間有個open area可以見到啲廚師師傅燒野食同埋整壽司 今次坐左係近bar台既位置 離遠已經聞到炭燒嘅香味  但我地今次並無簡到依度特色既燒烤 而係食左我最愛既壽司   1⃣Deluxe sushi set  一共有七件壽司 加幾件卷物 有海膽 甜蝦 三文魚 吞拿魚壽司等 全部都係我最愛既款式 其中我覺得佢啲吞拿魚壽司最有驚喜 因為係香港真係好少食到好食既吞拿魚壽司 依度既吞拿魚比較肥美 油香味濃 件件都係大大件魚生係上面 勁滿足！


加埋稻庭烏冬 爽口彈牙 飽哂   2⃣Chopped sashimi rice bowl 朋友驚食唔飽所以叫左個丼飯 上面滿滿既魚生粒 切到細細粒咁方便食 魚生依舊係夠晒肥美！  每個set都會附上埋一個前菜 沙律同埋 味噌湯 全程服務都好好 有空黎淺水灣都要黎試試呀


朋友介紹話依間啲熟成牛肉好好味所以今日放工就去左試試!咁岩佢個日有個‘Four course menu’好似都幾多野食咁就同朋友每樣都叫左一份黎試試-1⃣Oysters on chief selection連我本身唔係好食生蠔都覺得幾好食!


生蠔海水味重 咸咸地咁但食落都好鮮甜 唔會有腥味2⃣Toast on sardines paste不過不失 食落幾香口但係我唔係好食到沙甸魚既味?!3⃣Foie gras in Josper Grill嘩係鵝肝呀!


!!!!勁好味 一食落口就溶左之後成個口就留住勁香既鵝肝味4⃣Daily seasonal clams花蛤大大隻 食落勁爽口完全唔會有沙啲cream sauce又帶有啲香料味咁幾特別好似泰國醬crossover cream sauce既感覺5⃣Sirloin & 45 days Dry Aged ribeyes特登叫左一份係新鮮西冷一份係熟成肉眼扒黎試試佢地既分別雖然兩個啲肉質都幾好但唔係講笑熟成個個肉眼扒真係完勝肉味非常濃而且熟成左既牛扒反而令到佢肉質更加軟嫩暫時係我頭幾名覺得最好食既牛扒6⃣ White choco panna cotta& Choco Mousse奶凍啲奶味夠哂香濃 但我覺得甜左少少朱古力控既我都係鐘意choco mousse多啲


1⃣ 豆豉鯪魚凱撒沙律 大欖都扯唔埋偏偏又好夾 好balance到大眾可能有人唔太好豆豉鯪魚嘅口味 可能我本身中意食豆豉鯪魚 我覺得佢可以直呈好味到可以再落多d 2⃣ 咸檸炸雞 炸粉好薄多肉又juicy 咸檸醬令到成件事昇華左 酸酸味味咁 食完每一啖只會覺得唔夠喉！


咁就到 3⃣ 話梅乳豬 佢出場嘅時候 一啖咬落去 皮，肥膏，肉比例好均勻 嫩滑多汁 第二啖撈埋話梅薯蓉 更係調和肥膏嘅油膩 勁夾又唔滯 4⃣ 龍蝦汁兩面黃 麵係用粗麵！濃稠龍蝦汁痴住粗麵再啜入口嗰下不得了  咁樣港式fusion真係好有創意 心思 同好夾！


琴日放工同朋友終於去左試依間‘MAMADAY’! 個名雖然叫麻麻地 但食落一啲都路麻麻地 睇得出依間舖頭由裝修到餐牌設計都好有心思  啲餐名真係好鬼搞笑 睇menu一路睇一路笑!   1⃣唔好抱咁大期望蒲燒鰻魚飯 加左28蚊升級左做原條鰻魚 一上菜個時真係嘩左聲 條鰻魚大到就黎包住左個蛋包飯 鰻魚夠哂肥美 可以大大啖鰻魚細啖飯咁食都仲得 而佢啲飯都好香麻油味 幾特別   2⃣炒你魷魚墨汁蝦籽面 最後轉左做軟殼蟹 佢啲野食全部都勁ig-able 港女底既我忍唔住影左再食 啲面煮得好爽口 加埋啲墨汁食到成個口都黑哂 但啲汁濃味到我已經食唔出原來佢係蝦籽面啦 軟殻蟹好脆身 唔錯唔錯   3⃣普通到無得再普通既魷魚圈 雖然佢同我哋平時出去食嘅魷魚圈真係冇咩分別 但佢勝左大大份 而且炸到好鬆脆 熱辣辣咁食已經好正   再加埋沙冰野飲大滿足 銅鑼灣黎講價錢算係非常之合理 會再黎幫襯!


午飯時間唔多嘅我哋 選擇咗去呢間 平時lunch都有時嚟食嘅瘋狂小面 。 如有想食辣 的心情 好似我咁 瘋狂小面就應該係你的選擇之一 。 我知道 lunch呢家店好好生意 完全無諗過 dinner時 客人都唔算少 。


勁搞笑 剛剛坐到座位的時候 見到前面有兩個gentlemen 點知佢哋越食越多越食越辣  最後嘴唇變咗做孖膶腸  。 瘋狂牛肉麵  牛肉 帶有少少牛筋 味 勁易咬 可想而知佢其實煮咗好耐 先可以將牛肉煮到淋 成碗面 最好味其實唔係辣 而係啲牛肉  。


番茄牛肉麵  對於唔食辣嘅朋友 但又想感受一下食辣嘅氣氛 咁就一定要叫這個蕃茄牛肉麵 。 棒棒雞  棒棒雞 其實就係 用勁多辣椒 油來浸住凍雞肉 第一口覺得凍冰冰的 很解辣 食得多之後 就會開始有點麻 。


烏梅汁 第一口覺得好酸 酸到打冷震 但係的確好解辣 食食下麵之後 會發現其實一杯係不足夠的 要加單


Probably the best tartes ever, I would say! For that tiny but non-sweeten cakes, makes it difficult to guess its origin - France, as it tastes like sugar-free .


Suitable for girls who likes it’s delicate and exquisite design, at the same time, with low calories I suppose.


I have never dreamt of being an Escoffier cause it requires savoir-faire and years of experience, which I have no patience for studying and practicing the skills required.


Still, I’m proudly to introduce you all that I am a foodie !


已經係第二次係這家店食lunch  今次叫了另一些麵食試下手勢 。  乳香雞翼Biang biang麵 翼係屬於有多肉的 可惜表面的麵粉過多 麵 真心覺得滑 如同上次一樣 覺得食這種 ”一條過” 的粗扁麵好好玩 。


羊肉湯餃子 一碗大概有六隻餃子 雖然餃子整體面積偏大 可惜份量偏小 皮不夠薄 但勝在羊肉夠厚實 。  豬肉夾膜 記得上次與朋友來食時 都有叫這種煎包 相反地這次並不推介 包很乾 極度需要飲豆漿去中和一下 。


黑豆豆漿  經常性覺得 打邊爐要飲藍妹 食辣野要飲豆漿 純粹個人喜好


」 個細路女都爭住食～  真心覺得呢個小角落 係好適合 me time 自己一個毒毒去坐 睇下書 發呆 懷疑人生  忙碌完嘅週末去坐下真係適合不過 可惜係聽日要返工了


復活節假期嚟到尾聲 一於食返餐好嘅先繼續開工 今次嚟嘅係尖東一間裝修粉紅色嘅餐廳 啱晒我哋呢班超齡少女 - 1⃣香辣安格斯牛肉泡菜蕃茄長通粉 五樣嘢之中我最鍾意就係呢個 長通粉煮得夠彈牙 蕃茄嘅酸加上泡菜嘅辣 清新又特別 - 2⃣烤雞番茄窩夫 3⃣意大利風乾火腿慢烤蕃茄窩夫 呢兩樣我都冇食 朋友就話烤雞同火腿好味 雞扒整得又入味又多汁 不過waffle唔夠脆 蛋味亦都唔夠 勝在份量足 有成四塊！


- 4⃣西班牙橡果黑豚肩肉牛油果芝士燉飯 朋友超級鍾意食risotto 去到邊度都會叫 今次呢個意大利飯啲飯質感啱啱好 軟硬適中 而且好creamy 不過牛油果味唔夠 - 5⃣和風味噌忌廉雜菌扁意粉 正正常常咁 我鍾意佢嘅蘑菇份量多 食到底都仲有 而且意粉彈牙 因為我最怕煮到淋晒過晒火嘅意粉 不過味噌味唔見左 - 全部都係叫午市套餐 有飲品同細細碗嘅南瓜湯 唔使驚唔夠飽 原來呢到除咗精緻嘅蛋糕之外 主食都唔錯 唯一就係上菜時間比較慢同埋貴 下次嚟希望可以試吓佢哋嘅蛋糕 賣相好吸引呀


之前去完韓國就一直念念不忘佢地啲炸雞 點解可以炸到唔油但入面又可以keep住啲肉汁 - 琴日去左試Sodam Chicken  發現佢啲炸雞都唔錯 今次叫左佢既雙拼烤雞 叫左蜜糖味 同埋 黃金咸蛋  - 一上到黎勁香 忍唔住襯熱辣辣食 黃金咸蛋個醬有啲似新加坡某牌出名個隻咸蛋炸魚皮味 非常惹味 而且入面啲烤雞都仲係好juicy  咬入去啲肉汁出哂黎 蜜糖味都唔差夠哂甜 但如果兩個之中咸蛋味係比較出色！


- 依排仲要做緊promotion 野飲買一送一! 叫左個熱情果燒酒同埋蘋果雞尾酒 大大杯 我覺得直頭大杯到兩個人share一杯黎飲都仲得 飲落果汁味比較重 唔會好苦 岩哂啲想chill下飲少少酒但又唔想飲太多既人!


- 總括黎講 野食質素拍得住韓國啲炸雞質素 但係份量就唔係太夠啦


依排星期六日先黎落雨真係好黑人憎 想搵個地方同下朋友玩下board game 傾下計 食下野咁 依間樓上cafe都係唔錯既選擇!  1⃣特式雜菌燴飯 雜菌味好香 有啲似食緊意大利飯既感覺 飯粒粒粒分明 加埋啲芝士片令到成個飯更香濃  2⃣蜜糖雞翼/蜜糖芥末雞翼 上黎個時啲雞翼仲係熱辣辣架 食落都仲係脆脆地 兩款黎講我比較鐘意鐘意食佢既蜜糖味多啲 食落比較香口 成隻雞翼都比啲蜜糖包住哂 而蜜糖芥末個醬都係好味既 但我就覺得啲醬太多 會有少少肥膩既感覺   3⃣玫瑰之戀 少女心爆發 成杯都係粉紅色勁靚 上面啲沙冰堆到成個小冰山咁 打卡一流呀 飲落有淡淡既玫瑰味 幾refreshing!


4⃣朱古力沙冰 賣相依然係好靚 但係身為朱古力控覺得如果再朱古力味可以再濃啲 依間cafe 除左野食既質素唔錯之外 值得一讚既係 佢成間野啲裝修環境會令到你坐得好舒服! 下次大家去開旺角 可以上去玩下食下野啦!


老鳳冰室係我最鍾意嘅冰室之一！  蝦多士 本土到一個點 睇下蝦膠同麵包嘅比例 蝦膠佔大半 炸完又爽口又脆  蚊香黑松露蛋多士  雖然滑蛋係濕濕地 但多士唔會因爲咁濕到腍左 仲係脆脆口！  仲有98蚊嘅德國豬手set 咁抵又好食仲可以邊度搵！


佢可以話係中西fusion菜 因為酸菜係中式嘅酸菜 去番豬手油膩感 點埋佢調過嘅燒烤醬 完全好食過Bexxlixxx d豬手  加埋呢到嘅環境 同埋聽住d舊英文歌 真係好似去咗另一個世界咁


同媽咪支持小店 細細個睇住石門呢一個地方係一片爛地 到而家係有住宅 學校 好多小店⋯⋯嘅地方 呢間仲係一間好有誠意同埋健康嘅小店  湯底用心煲 鮮甜地同湯麵融合 配料 蟲草花 杞子 豌豆苗 木耳 增添咀嚼時嘅口感 最重要係 有營養！


一直聽人講好好食  但中午時間真係太多人 所以有一日早收工就去左試試 差唔多夜晚7點去到一個人都無 先知原來佢地係收730 但係店員都無吹我哋要食快啲 趕我地走咁 依樣野都係值得一讚既! 而個日 我就叫左 咖哩汁三餸米線   咖哩汁 去到真係必試佢個咖哩汁 好惹味 雖然係好辣 但又係好想繼續食 最後我係飲哂食罐可樂先頂得順!


- 咖哩魚蛋 不過不失 贏左係個咖哩汁度! - 豬紅 必食again! 好似係我食過最好食既豬紅 無豬味 又滑又入味! - 豬大腸 啲腸佢地清得好乾淨 一啲豬味都無 而且比既份量都算多 - 總括黎講 性價比勁勁高!


同埋 有樣野好貼心既係 啲店員驚我哋啲面索哂啲汁 額外再比多碗湯我地隨時加 我個日食完 第二日已經想再食啦 下次要再試埋佢個麻辣醬 聽聞佢個 大尊 都好出名 中環上環返工既朋友們可以去試試啦!


前排好興食吉列牛 但一直都無機會試 今日終於試到啦  今次叫左個set!  一份吉列牛+一碗咖哩忌廉烏冬 包埋野飲二百幾蚊左右  係銅鑼灣黎講都算係幾平  1⃣吉列牛定食  上菜速度非常快 叫左大約十分鐘就已經上齊哂 一上到黎吉列牛大約係二三成熟左右 而我就比較鐘意食生啲 所以大約係鐵板上面燒左幾十秒就食 牛肉食落比較滑同淋 但無咩牛味 油花都係偏少啲 我覺得如果可以再厚切多少少 食起上黎既口感係會好好多!


2⃣咖哩雞肉忌廉烏冬 反而依個比較有驚喜 一上到黎見到成碗都係cream咁 勁肥仔 同下面啲咖哩同烏冬撈撈撈完 食落反而無想像中膩 咖哩味好香 唔辣 加埋忌廉 食落好creamy 真係估唔到咖哩同忌廉加埋一齊 其實都幾夾 推介


依間小店只係得一樣野賣 就係沾麵啦! 沾麵點既湯就有 三款簡 豚骨湯啦 黑蒜油湯啦 同埋蝦味噌 而最特別既係麵佢係有得簡味 有小麥味 黑胡椒味  同埋每日都唔同既Special味  個日我就簡左最簡單既豚骨湯 同埋是日special 紫菜麵底 一上到黎賣相係幾靚的 而配料都足!


總括黎講都叫抵食!  因為咁大碗 咁多配料都只係78蚊!  行過西環可以去試試


雖然係有碎冰 但係個整體口感都幾滑 而且咖啡味濃 唔會太甜  總括黎講 除非唔使排隊 如果唔係我覺得試一兩次就夠啦 而且淨係試佢哋嘅招牌菜式就夠 其他野水平一般 價錢偏貴


我超級鍾意食肉餅 行過嘅時候見到間鋪頭叫肉餅哥 諗都唔諗就行咗入去 仲比我見到有鹹蛋黃蒸肉餅！ 呢一兩年鹹蛋黃大熱 加上我本身都鍾意鹹蛋黃 點都試試佢 喺冬菇亭食特別有風味  金沙咸蛋同煎到好juicy嘅肉餅 真係好惹味 好食到諗起媽媽蒸嘅肉餅 家嘅味道 不過食食下好膩 好彩有叫菜飯中和番 不過我唔敢估呢度幾多卡路厘 應該要叫杯熱檸茶 又或者有人同我一齊食就好啦 睇黎好食嘅野都係肥 不過呢餐肥得值得嘅！


咁好食


啱啱去完台灣旅行返嚟 對啲又平又好食嘅台式美食念念不忘 見到呢間餐廳個名就即刻衝入去 但係呢餐可以話係欺騙我對台東池上感情嘅午餐 餐廳名叫百芳池上便當 令我對佢期望好高 因為池上便當係好好好好食！  佢台灣米整出來嘅煙韌飯粒 用紙盒載住橡根綁住帶來嘅地道 喺呢個環境食住便當 令我對食便當期望過高 雖然佢都係用紙盒 但唔係嗰回事 無論係豬扒 定酸菜都係好鹹 但蛋係唔入味⋯⋯ 如果只抱着食飯盒心態去食就ok嘅


今日終於去左食依間係The Forest既泰國菜 之前見到依間餐廳已經覺得佢裝修好靚  好有田園既感覺 食完之後發現除左裝修靚之外  佢啲食物既質素都好高質  今次簡左食佢既 二人套餐 碟碟份量都好大  - 1⃣鹹蛋黃青木瓜沙律 份量真係好夠!


個碗沙律大到同啲main dishes  一樣咁大啲青木瓜夠哂爽口  但鹹蛋黃味就有啲不足   2⃣大蝦冬蔭公 佢寫就寫係細份既 但我想講 我同我朋友裝到6 7碗黎飲  而且味道亦都好唔錯  唔會太辣但香料味好夠    3⃣金不換卜卜蜆 依個我覺得係入面最好食炒得好香  重口味人士岩哂 啲蜆肉非常厚實 一啲沙都無必食!


!!    4⃣泰式大蝦炒金邊粉 隻蝦大大隻夠哂爽口  金邊粉亦都炒得好煙韌  酸酸甜甜咁唔錯唔錯    除左依啲野食 佢仲可以簡兩個side dishes  我就簡左 蒜蓉包同 炒芥蘭 包埋野飲  500蚊都唔洗就食到咁多野 性價比真係好高  下次會再黎食過


行過SoHo咁岩發現依間日本小店 所以入左去試試 入到去無論侍應定廚師都係日本人黎 而Lunch Menu 選擇亦都好多 就每日都有十幾 二十款左右  有魚生壽司定食爐端燒炸物咩都有  今次就試左 爐端 烤牛肉定食  定食一上到黎 嘩 都幾豐富 仲有送埋螺肉 味噌湯 同埋 茶碗蒸 而主角 烤牛肉亦都非常好食 滑得黎非常Juicy 而且好有油香 餸飯一流 好快就食哂成碟 再食埋啲沙律菜消下啲油膩既感覺  性價比係真係好高!


! 好少可係中環可以用一百頭左右就食到咁正宗既日本野 但想食既話就要早啲去拎定位先啦 因為佢午市係無得訂位架


日本野真係食極都唔厭！已經唔係第一次嚟呢度食飯今次叫左佢既 魚男九段壽司盛 一上枱大家都哇咗出嚟賣相會唔會太靚！佢地建議我地要由左邊食到右邊啲壽司都幾新鮮最好食就係佢個甜蝦同埋燒左口魚邊係入口即溶呀價錢方面 本身就唔平不過我哋我地用左訂座APP 50%off優惠所以好抵食


聽朋友講依間啲海鮮火鍋幾抵又幾好食 所以特登去左試好西  啲海鮮一上到黎真係嘩左聲  兩個人都有咁多 有鮑魚 貴妃蚌 蜆 大蝦 膏蟹等等 一位價180幾蚊 普遍上啲海鮮都叫新鮮 除左隻蝦有少少腥 但性價比真係唔錯 食完都已經幾飽 唔夠飽既朋友可以再加火鍋料 或者佢地可以比你最後加粥 啲粥索哂啲海鮮精華好鮮甜


好鍾意周圍發掘香港嘅舊式茶餐廳 又平又好食 效率又高 好似金鳳咁 行過時候見到門口有十幾個人排緊隊 原本我諗住放棄 點知唔使10分鐘就有得食 落單之後唔使3分鐘啲 嘢食就全部黎到  佢哋出名菠蘿包同蛋撻 熱辣辣一上枱即食 真係好正 蛋撻個酥皮鬆化 菠蘿包外脆內軟 記得叫呀 至於其他嘢食 好似雞絲通粉咁 就一般質素 啲雞有啲鞋 而且個湯底冇味 個奶茶亦都好一般 太甜 橙味同埋奶味都唔夠濃 不過價錢方面真係無得輸 一人一個茶餐再加多兩個蛋撻 每人先四十幾蚊！


抵到爛


比起連鎖店 我更加鍾意發掘同支持下啲小店 話說依排去試過依間喺大角咀嘅上海餐廳  雖然舖面有啲細 但啲野食真係唔錯 1）生煎胡椒包  特別推介係依個 生煎胡椒包！ 個生煎包真係有驚喜 一咬落去爆哂汁 加埋啲胡椒夠辣好惹味  比起一般嘅生煎包更惹味 一定要試下！


2）小籠包  個皮好薄 入面又好juicy 總括而話性價比好高


好記得以前係依頭返工既時候 12點鐘門口去到已經排到要等40張枱 超級誇張  一路都未有機會食 今日放假有機會終於去左！ 其實佢個茶餐真係幾高質!  多士好脆 而且食落去啲牛油味好香 炒滑蛋亦都好滑味道都好足 但我覺得對我黎講生左少少 茄牛通啲茄湯好鮮 成碗都有好多蕃茄溶 真材實料 但係價錢黎講係真係有啲太貴 食個常餐都要差唔多60蚊  雖然中環食飯預咗唔會平 但係附近其實有好多茶餐廳 同樣嘅價錢可以食得好好多 所以奉勸大家黎試一次就夠啦


今日好搞笑地無意中參加左一個偵探遊戲 完咗之後 同其他人去左食大排檔 坐喺廟街十字路口的中央 完全適合一班朋友聚集在一起食飯 大大聲聲地講野 唔怕嘈親隔離枱 如果你是想拍拖的話 呢間或者就唔啱你啦 眼見好多外國人都慕名而來 我亦好明白點解佢哋會黎食 第一 椒鹽魷魚 薄炸粉 魷魚無炸到過熟過韌 第二 我到而家先知道原來金沙骨 唔係甜酸味 而係用mayonnaise 但係 如果每碟份量多番少少會更好 強烈建議幾多人頭 就叫返幾多份量 就足夠了 再另外建議 如果有金莎炸豆腐 就會更完美 我哋叫咗呢個麻婆豆腐 味道麻麻地


大學開始已經好鐘意食呢到嘅酸辣米線  係我覺得香港前3位最好食既米線 因為依間啲米線湯底夠哂酸 感覺地道啲  而且配料選擇都好多！  同埋有我最愛既肉碎粒加喺米線度 我依隻食肉獸最鐘意食佢既辣腩肉同埋豬軟骨 近排有個韓國節目都去左介紹依間餐廳 唔知係咪因爲咁 佢而家個menu連韓文都有？


同埋而家出左名 好多人都慕名而來 搞到我今日去食個時都排左好耐隊先有位 不過係值得架！


唔知大家係咪好似我咁未到月底已經糧尾 就算係糧尾 都阻止唔到我對食好西既追求 今日去左食荃灣依間好出名既老闆娘米線 叫左我最愛既酸辣米線 好鐘意啲米線入面係會有肉碎 加左兩個餸 但最後發現係大份到食唔哂 特別推介佢個酥炸雞球 大大份而家炸得非常鬆脆 最後加加埋埋都係五十幾蚊就走得人 抵呀


今日約左朋友去行河背水塘 行山之前我哋去咗一間異想不到地好味的地道茶樓 後來先知道原來係出名的 問問下先知道原來有朋友係會專誠揸車先去飲早茶 然後返工 首先講講我翻撻再叫的鵪鶉蛋燒賣 食得出係佢哋自家打的豬肉 咬落厚實 有黏力 另外西洋菜好特別 有加腐乳上枱 最後我哋叫到成枱餸 都只不過係每位50蚊


今日試左佢個美人鍋 雖然唔知食左係米真係會變靚 但佢下面依個啫喱狀嘅湯底佢話全部都係骨膠原黎 一開火就見住佢慢慢溶哂 好治癒呀 佢個set啲食物都係比較健康 全部都係菜 唯一一樣肉類就係一塊雞胸肉 岩哂啲想減肥但又想打邊爐既少女們 但如果你係一個食肉獸 依個set應該會令你失望啦


去又一城睇戲前有兩個鐘 本身諗住去某間新開個舖頭食pancake 點知六點幾去到已經要大排長龍 就嚟咗呢間cafe 兩個人買咗杯咖啡沙冰同埋芒果雞蛋仔 雖然雞蛋仔係即製 但係食落一啲都唔脆 無蛋味 無奶味   反而杯咖啡沙冰就有驚喜 咖啡味濃得黎 加上雪糕都唔會過甜 呢到環境幾好 陽光充足 地點方便 適合用嚟同朋友hea 不過如果為左食嘢 就唔係咁推介啦 呢到兩樣嘢加買成百幾蚊


講起肉桂 通常一係就好鍾意食 一係就好憎 我就係屬於好鍾意食嗰啲 覺得樣樣野加咗玉桂粉都好食啲 早排比我見到呢個肉桂窩夫即刻就買 雖然要成五十幾蚊 但係都值嘅 佢玉桂粉落得一啲都唔孤寒 仲有兩個糖漿 一個朱古力味 另一個係楓糖 如果個窩夫可以熱啲同埋濕潤啲就好 好鍾意黎圓方呢間分店 因為座位夠闊落 而且人流比較少亦都比較安靜  雖然最近高鐵通左之後多人左好多 不過都可以接受嘅 兩個女仔下晝飲杯凍朱古力加個窩夫 傾吓計食個晚飯又一日 好寫意


已經唔係第一次去位於油麻地既Eaton food hall 今次去感覺依然清新 價錢上絕對親民 加上日本風既環境 好容易同朋友放開懷抱咁傾計 今次去係主要食咖喱 雖然呢間係連鎖店 但係要一讚佢地的北海道薯餅 入口好鬆脆又唔油膩 我心諗 下次可以去到之後 四周圍揀鍾意嘅食 重點係坐幾耐都得 而且環境舒適


好耐之前佢地喺旺角第一間分店 嗰時食完覺得麻麻 蛋味香 但係太水 不過真係好平 好似20-30蚊 之後銅鑼灣開左分店 係就係貴左 但係我覺得好食左！ 今次黎叫左芒果pancake 而家蛋味同麵粉味好平衡 加埋酸甜嘅芒果 布甸 同雪糕 好清新


台灣菜比我嘅感覺一向都係好油膩 除咗大路嘢好似牛肉麵滷肉飯呢啲 其實我都好少食台灣野 而且香港除咗茶木之外 好似選擇比較少 如果想食啲地道啲嘅可能鰂魚涌啊天后嗰頭會多啲  check-in taipei 最近引入左台灣好興嘅麻糬 成日都大排長龍 雖然本身鋪頭野都有一定嘅人氣 今日喺附近做完嘢嚟左食晚餐 記得訂枱！


我鍾意佢哋面頭加咗蒜片  同黑椒味好夾 而且切到細細塊咁 用黎做小食 一啖滷肉飯一啖香腸咁 好完美 芝士蛋餅 賣相一百分 不過呢個唔係普通蛋餅黎 佢比較似酥皮多啲 我覺得芝士醬太多 搞到啲酥皮好淋最後甜品方面 梗係叫佢哋依家好興嘅牛奶麻糬！


差唔多每張枱都有叫 有花生同黑芝麻兩隻味 我哋叫咗黑芝麻雖然六十幾蚊一碟其實真係有啲貴 我記得早幾年去台灣夜市嘅時候好似先20港幣一份 不過冇得咁比嘅 始終呢度整得靚好多 黑芝麻粉嘅份量好多 基本上係用唔晒 如果第一次玩嘅話真係幾正 好似玩緊泥膠 不過食嘅時候就有啲唔方便 因為佢淨係比咗筷子我哋 其實整多幾下已經開始變到稀身 有啲難夾起嚟食  總括黎講 check-in taipei 係一間好有心思嘅台灣菜 佢哋耐唔耐會更新菜單或者加啲新嘅菜式 搞到我耐唔耐就想黎食 而且地點方便 就喺中環Soho區 方便晒上班族 聽講佢星期六日仲有做早午餐 下次再嚟一於就試下


記得幾年前京林屋啱啱喺希慎廣場開嘅時候大排長龍 嗰陣時我為咗食佢哋嘅甜品 排個幾兩個鐘 自從呢幾年抹茶甜品開到成行成市 排隊情況亦都大大改善 基本上而家完全唔駛等都有得食 我好多時呢鋪頭仲要係一個人都冇嘅添 講返正題先 今日夜晚食完晚飯之後 想滿足下第二個胃 於是嚟咗呢度食甜品 抹茶雪糕冇via tokyo味道咁濃郁 蕨餅唔夠咬口 下低嘅脆米亦都係淋 老實講 完全唔明白點解一杯咁樣嘅雪糕會值五十幾六十 抹茶甜品真係開得太多 所以質素良莠不齊 睇嚟想食好食嘅抹茶雪糕仲要慢慢搵


相信住寶琳嘅大家對佢一啲都唔陌生 我每次想食上海野都會嚟呢到 又平又快手 重點係味道一啲都唔差 平日嘅五點幾嚟到 仲有得食佢哋下午茶 大約40就有交易真係抵到爛 我哋叫咗一個甜豆漿加湯圓加炸饅頭餐 另外一個係牛肉麵加鹹豆漿餐  饅頭香脆 點煉奶黎食係完美嘅組合 其實有三個饅頭㗎 不過影相之前太肚餓忍唔住食咗一個 我最鍾意嘅係佢哋甜豆漿 好香滑 豆味濃 唔會太甜 如果好似我咁貪心嘅話可以加湯圓 係我最鍾意嘅黑芝麻餡！


相對黎講牛肉麵同埋鹹豆漿就冇咁出色 牛肉比較老 麵條煮得太淋 而且湯底無味 鹹豆漿就有啲過鹹


以前細個好唔鍾意飲茶 因為覺得係啲老人家先會去 而且食嚟食去都係腸粉雞扎叉燒包嗰啲 如果你諗法同我一樣 咁你就要黎呢間飲茶試吓 因為佢哋啲點心全部做得好精緻！ 啱晒鍾意影相打卡嘅後生仔 不過講明先 價錢絕對唔平 味道方面唔好有咩期望  我叫左 1) 睇住流奶 其實係流沙奶黃包黎 個名好衰格 食嘅時候要小心啲 因為一咬落去真係會流晒出嚟 一不小心就會好似我咁辣親整到成手都係  2) 一籠八戒 咁可愛嘅豬仔係叉燒包黎 賣相可愛 影相打卡一流 味道就同一般嘅叉燒包冇咩分別  兩個人淨係叫咗兩籠包 因為我哋係食完晏先嚟 期待下次試多啲佢哋唔同嘅點心 希望有驚喜


正呀 講起大排檔 係我腦入面第一個諗起就係 陳 根 記! 難得有外國朋友黎 就帶左佢去試下我地香港特色野  蠔餅 夠哂脆 而且蠔仔都足料 但係有啲細份啦  Wasabi手撕雞 不得不食既陳根記招牌fusion菜 第一次聽依個菜個時覺得點解會將兩樣咁唔關事既野放埋一齊 但食落又意外地好食  其實我就覺得陳根記係幾好食 啲野食都夠獲氣  但我既日本朋友好似真係麻麻地鐘意啦


遙遠既石門新開左一間 六順台式養生火鍋 朋友問 “點解明明係巿區有分店 偏要黎石門這間？” 其實原因真係好低能 係因為我無搭過馬鐵 偏偏又真係有人陪癲 言歸正傳 貪靚又為食嘅我 今次叫咗個美顏養生湯底 個火鍋湯底好濃味 但唔係味精味  打邊爐之前已經飲咗兩碗 有趣地 叫左碟爆汁奶黃丸 味道和口感 就好似食緊奶皇包 令人驚喜 另外 手打墨魚滑堅係手打 咬落彈牙 值得推介 可惜 肥牛則切得太厚和味道淡 如果大家出開石門 又唔怕太遠的話 可以考慮吓去黎度食個晚巿